പ്രത്യാശയുടെ പ്രകാശമായി കേരളം - കോടിയേരി ബാലകൃഷ്ണൻ എഴുതുന്നു | Articles | Deshabhimani | Saturday Jan 1, 2022\nകേരള സംസ്ഥാനം രൂപീകൃതമായതിന്റെ 66–-ാം വർഷത്തിലേക്കാണ് കടക്കുന്നത്. ഈ കാലത്തിന്റെ തുടക്കത്തിലും ഇപ്പോഴും കമ്യൂണിസ്റ്റ് നേതൃഭരണമാണ് സംസ്ഥാനത്തെന്നത് പ്രധാനമാണ്. ലോകത്ത് ഏതാനും പതിറ്റാണ്ടായി വലതുപക്ഷ യാഥാസ്ഥിതിക മേധാവിത്വം കുതിച്ചുകയറുകയായിരുന്നു. ആ പ്രവണത മെല്ലെയാണെങ്കിലും റിവേഴ്സ് ഗിയറിലേക്ക് മാറിത്തുടങ്ങിയിട്ടുണ്ട്. ഇക്കാര്യത്തിലെ സമീപസമയ സന്ദേശമാണ് ചിലിയുടെ പ്രസിഡന്റായി കമ്യൂണിസ്റ്റ് ചേരിയിലെ യുവനേതാവ് ഗബ്രിയേൽ ബൊറീക്കിന്റെ ഉജ്വല വിജയം. ലോകത്തെ 789 കോടി ജനങ്ങളിൽ അഞ്ചിലൊന്ന് പേർ ജീവിക്കുന്നത് ചെങ്കൊടിത്തണലിൽ ഭരണം നടക്കുന്ന രാജ്യങ്ങളിലാണ്. അതിനുപുറമെയാണ് കേരളംമുതൽ ചിലിവരെയുള്ള കമ്യൂണിസ്റ്റ് –-ഇടതുപക്ഷ നേതൃഭരണങ്ങൾ.\nമോദി ഭരണം വൻ ആപത്ത് സൃഷ്ടിച്ചിരിക്കുന്ന ഇന്ത്യയിൽ പ്രത്യാശയുടെ പ്രകാശമായി എൽഡിഎഫ് ഭരിക്കുന്ന കേരളം ബദൽനയങ്ങളുമായി പരിലസിക്കുകയാണ്. അതിനെ അരക്കിട്ടുറപ്പിക്കാൻ കഴിയുംവിധം വികസനവും ജനക്ഷേമവും സമാധാനവുമുള്ള നാടായി കേരളത്തെ കൂടുതൽ വളർത്തണം. അതിനുള്ള കർമപരിപാടികളാണ് പിണറായി സർക്കാർ നടപ്പാക്കുന്നത്. ഇപ്രകാരമുള്ള ഒരു സർക്കാരിനെ കാത്തുസൂക്ഷിക്കാനും പ്രവർത്തനപരിപാടികൾക്ക് ദിശാബോധവും രാഷ്ട്രീയനയ കാഴ്ചപ്പാടും പകരാനുള്ള ചുമതല സിപിഐ എമ്മിനുണ്ട്. ഇക്കാര്യത്തിൽ മാർച്ചിൽ എറണാകുളത്ത് നടക്കുന്ന സിപിഐ എം സംസ്ഥാന സമ്മേളനം സുപ്രധാന ചുവടുവയ്‌പ് നടത്തും.\nമഹാമാരിക്കുപുറമെ കാലാവസ്ഥാ വ്യതിയാനം ലോകത്തെ പിടിച്ചുകുലുക്കുന്ന പ്രശ്നമാണ്. അത് മനസ്സിലാക്കി പ്രത്യേക പദ്ധതികളും മുൻകരുതൽ നയവും കേരളം നടപ്പാക്കും. അതുകൊണ്ടുതന്നെ, ഒരു വികസനപദ്ധതിയും പ്രകൃതിയെ ഉൻമൂലനം ചെയ്യുന്നതാകില്ല. അത്തരം പരിപാടികളുമായി കേന്ദ്രസർക്കാരോ മറ്റ് ഏജൻസികളോ വന്നാൽ അതിന് കേരളം കീഴടങ്ങില്ല. സമുദ്രത്തിന്റെ അടിത്തട്ടും തീരവും ഖനനത്തിന് കോർപറേറ്റുകൾക്ക് തുറന്നുകൊടുക്കുന്ന കേന്ദ്രത്തിന്റെ ബ്ലൂ ഇക്കോണമി നയത്തെ സംസ്ഥാനം എതിർക്കുകയാണ്. മതനിരപേക്ഷ ഇന്ത്യയുടെ ഭരണഘടനാമൂല്യം തകർക്കുന്ന പൗരത്വഭേദഗതി നിയമത്തെ എന്നപോലെ, സാമ്പത്തികനയത്തിൽ കേന്ദ്രസർക്കാരിന്റെ കോർപറേറ്റ് വൽക്കരണത്തെയും എൽഡിഎഫ് സർക്കാർ തിരസ്കരിക്കും.\nശാസ്ത്ര സാങ്കേതിക വളർച്ച അനുദിനം കണ്ണഞ്ചിപ്പിക്കുന്ന വളർച്ചയിലാണ്. അതിനൊത്ത് നമ്മുടെ സംസ്ഥാനവും മാറണം. അതിന്റെ ഭാഗമായി കേരളത്തെ ഒരു ജ്ഞാനസമൂഹമായി പരിവർത്തനപ്പെടുത്തണം. പഠിപ്പുള്ളവർക്ക് വീട്ടിലിരുന്നുൾപ്പെടെ ജോലി ചെയ്യാനുള്ള ആഗോളസാധ്യതയെ പ്രയോജനപ്പെടുത്തണം. അഭ്യസ്തവിദ്യരെ സ്റ്റാർട്ടപ്പുകളിലൂടെ പുതിയ സംരംഭകരാക്കണം. വിവാഹത്തോടെ ജോലിയിൽനിന്ന് പിൻമാറിയ വനിതകൾ ഉൾപ്പെടെയുള്ള തൊഴിൽരഹിതരായ 20 ലക്ഷം പേർക്ക് പുതുതായി തൊഴിൽ നൽകാനുള്ള സംസ്ഥാന സർക്കാരിന്റെ കെ ഡിസ്‌ക് പദ്ധതി മാതൃകാപരമാണ്. ഇത് കേരള സമ്പദ്ഘടനയിലും സ്ത്രീകളുടെ തൊഴിൽ പങ്കാളിത്തത്തിലും വലിയ മുന്നേറ്റമുണ്ടാക്കും. കൃഷി–- വ്യവസായം–- സേവന മേഖലകളുടെ സാങ്കേതിക അടിത്തറ നൂതന ശാസ്‌ത്ര സാങ്കേതിക വിദ്യകളുടെ അടിസ്ഥാനത്തിിൽ പുനരുദ്ധരിക്കണം.\nഭവനരഹിതരില്ലാത്ത നാട് എന്നതാണ് സന്തുഷ്ട കേരളത്തിനുള്ള മറ്റൊരുപാധി. അതിനുവേണ്ടി ഇനി മൂന്ന് ലക്ഷത്തോളം കുടുംബത്തിന് വീട് നൽകും.\nഇന്ത്യയിലും ലോകത്തുതന്നെയും ആളുകൾക്ക് സന്തോഷത്തോടെയും സംതൃപ്തിയോടെയും വസിക്കാൻ കഴിയുന്ന സ്ഥലമായി കേരളത്തെ മാറ്റുകയെന്നതാണ് എൽഡിഎഫ് കാഴ്ചപ്പാട്. അങ്ങനെ ഐശ്വര്യ പൂർണമായ കേരളത്തെ സന്തുഷ്ട കേരളമായിക്കൂടി പരിവർത്തനപ്പെടുത്താനാണ് ലക്ഷ്യമിടുന്നത്. അതിന് ദാരിദ്ര്യമില്ലാത്തവരുടെ സംസ്ഥാനമായി നാടിനെ മാറ്റണം. അതിന്റെ ഭാഗമായാണ് രണ്ടാം പിണറായി സർക്കാർ അതിദാരിദ്ര്യം നേരിടുന്ന കുടുംബങ്ങളെ കണ്ടെത്തി അവർക്ക് കൈത്താങ്ങ് നൽകാനുള്ള പദ്ധതി നടപ്പാക്കുന്നത്. ഭവനരഹിതരില്ലാത്ത നാട് എന്നതാണ് സന്തുഷ്ട കേരളത്തിനുള്ള മറ്റൊരുപാധി. അതിനുവേണ്ടി ഇനി മൂന്ന് ലക്ഷത്തോളം കുടുംബത്തിന് വീട് നൽകും.\nക്ഷേമകാര്യങ്ങൾക്കൊപ്പം വികസനകാര്യങ്ങളിലും സംസ്ഥാനം മുന്നോട്ട് കുതിക്കേണ്ടതുണ്ട്. അതിനുവേണ്ടിയാണ് സിൽവർലൈൻ പദ്ധതി നടപ്പാക്കാൻ പോകുന്നത്. ആരെങ്കിലും ഉച്ചയുറക്കത്തിൽ പകൽക്കിനാവ് കണ്ട് അവതരിപ്പിക്കുന്ന ഒരു വികസനപദ്ധതിയല്ല ഇത്. എൽഡിഎഫിന്റെ തെരഞ്ഞെടുപ്പ് പ്രകടനപത്രികയിലൂടെ ജനങ്ങൾക്ക് മുന്നിൽവച്ച് അംഗീകാരം നേടിയ വികസനപദ്ധതിയാണിത്. ലൈഫ് പദ്ധതിയെ പൊളിക്കാനും സൗജന്യ കിറ്റ് വിതരണത്തെ അവഹേളിക്കാനും ഇറങ്ങി കൈപൊള്ളിയ പ്രതിപക്ഷം സിൽവർലൈൻ പദ്ധതിയുടെ പേരിൽ ജനങ്ങളെ തെറ്റിദ്ധരിപ്പിച്ച് എൽഡിഎഫ് സർക്കാരിനെ ഒറ്റപ്പെടുത്താനും പ്രതിസന്ധിയിലാക്കാനും വൻ ഗൂഢപ്രവർത്തനങ്ങളും പ്രചാരണങ്ങളും നടത്തുകയാണ്. ഇം എം എസ് സർക്കാരിനെ വീഴ്ത്താൻ വിമോചനസമരം നടത്തിയ മാതൃകയിൽ എൽഡിഎഫ് സർക്കാരിനെതിരെ വിമോചനസമരം നടത്താൻ കോൺഗ്രസ് മുതൽ ബിജെപിവരെയും ആർഎസ്എസ് മുതൽ ജമാഅത്തെ ഇസ്ലാമിവരെയും കൈകോർക്കുകയാണ്. ഈ പ്രതിലോമ രാഷ്ട്രീയ കൂട്ടുകെട്ടിനെ പരാജയപ്പെടുത്താൻ കേരള ജനതയെ പ്രബുദ്ധരാക്കി രംഗത്തിറക്കണം. ഇക്കാര്യത്തിൽ പ്രത്യേക ക്യാമ്പയിൻ എൽഡിഎഫ് സർക്കാരിനൊപ്പം സിപിഐ എമ്മും നടത്തും.\nഹൈ സ്പീഡ് റെയിൽ പദ്ധതി പ്രഖ്യാപിച്ച യുഡിഎഫാണ് സെമി ഹൈസ്പീഡ് പാതയായ സിൽവർലൈനിനെ എതിർക്കുന്നത്. ഇത് ഇരട്ടത്താപ്പാണ്\nവിശദ പദ്ധതിരേഖ (ഡിപിആർ) പുറത്തുവിടണമെന്നും പ്രതിപക്ഷത്തിന്റെ ആശങ്കകൾ പരിഹരിക്കണമെന്നും താൻ ഉന്നയിച്ച ആറ് ചോദ്യത്തിന് ഉത്തരം നൽകണമെന്നുമാണ് പ്രതിപക്ഷ നേതാവ് വി ഡി സതീശൻ പറയുന്നത്. പദ്ധതിയുടെ സംക്ഷിപ്ത റിപ്പോർട്ട് സർക്കാർ പ്രസിദ്ധീകരിച്ചു. ഹൈ സ്പീഡ് റെയിൽ പദ്ധതി പ്രഖ്യാപിച്ച യുഡിഎഫാണ് സെമി ഹൈസ്പീഡ് പാതയായ സിൽവർലൈനിനെ എതിർക്കുന്നത്. ഇത് ഇരട്ടത്താപ്പാണ്. വിശദ പദ്ധതിരേഖ ആവശ്യപ്പെടുന്ന പ്രതിപക്ഷം അങ്ങനെയെങ്കിൽ ആ രേഖ വരുംമുമ്പേ എന്തിനാണ് കാര്യമറിയാതെ പദ്ധതിയെ തള്ളിപ്പറയുന്നത്.\nഅർധ അതിവേഗപാത വന്നാൽ എൽഡിഎഫ് സർക്കാരിന്റെ ഭരണകാലത്ത് ജനങ്ങൾക്ക് സംസ്ഥാനത്തിന്റെ ഒരറ്റത്തുനിന്ന് മറ്റൊരു അറ്റത്തേക്ക് എത്താൻ സാധിക്കും. അത് ഭാവിയിൽ യുഡിഎഫ്–-ബിജെപി ബഹുജനാടിത്തറയിൽ ചോർച്ചയുണ്ടാക്കുമെന്ന ആശങ്കയാണ് വി ഡി സതീശൻ ഉൾപ്പെടെയുള്ളവരെ സർക്കാർവിരുദ്ധ സമരത്തിന് പ്രേരിപ്പിക്കുന്നത്. ഇടതുപക്ഷം ഭരിക്കുമ്പോൾ കേരളം അത്രമേൽ വളരേണ്ട എന്ന മനോഭാവത്തിലാണ് മോദി ഭരണം. അതുകൊണ്ടാണ്, സിൽവർലൈൻ പദ്ധതിയെ ആദ്യം പിന്തുണച്ച കേന്ദ്രം ഇപ്പോൾ ചുവടുമാറ്റിയിരിക്കുന്നത്. തെരഞ്ഞെടുപ്പ് നടക്കാൻ പോകുന്ന യുപിയിലും മോദിയുടെ സംസ്ഥാനമായ ഗുജറാത്തിലും ഉൾപ്പെടെയുള്ള സംസ്ഥാനങ്ങളിൽ കേന്ദ്രസർക്കാർ എത്ര ആയിരം കോടി രൂപയുടെ അതിവേഗ പദ്ധതികളാണ് പ്രഖ്യാപിച്ചിരിക്കുന്നത്. മുംബൈ–-അഹമ്മദാബാദ് ഹൈസ്പീഡ് ലൈൻ നിർമാണത്തിലാണ്. വാരാണസിയിലേക്ക് പുതിയ അതിവേഗപാത വരുന്നു. ഇത്തരത്തിൽ കേന്ദ്ര റെയിൽവേ മന്ത്രാലയത്തിന്റെ മുൻകൈയിൽ 18 പുതിയ ലൈൻ. അതിൽ കേരളമില്ല.\nകേന്ദ്രം യുപിയിൽ ഉൾപ്പെടെ നടപ്പാക്കുന്ന അതിവേഗ റെയിൽ പദ്ധതികൾക്കെതിരെ രാഹുലോ പ്രിയങ്കയോ കോൺഗ്രസ് നേതാക്കളോ ഒരു സത്യഗ്രഹവും നടത്തുന്നില്ല. കേന്ദ്ര അവഗണനയെ സ്വന്തം പദ്ധതികൊണ്ട് ചെറുക്കുന്ന കേരള സർക്കാരിനെ പിന്തുണയ്ക്കേണ്ടത് ആത്മാഭിമാനമുള്ള ഓരോ കേരളീയന്റെയും കടമയാണ്.\nപ്രതിപക്ഷവും അവരെ പിന്തുണയ്ക്കുന്ന മാധ്യമങ്ങളും സൃഷ്ടിച്ചിരിക്കുന്ന തെറ്റിദ്ധാരണ മാറ്റേണ്ടതുണ്ട്. പ്രതിപക്ഷ ചേരിയിൽത്തന്നെയുള്ള ചിലർ ആരോഗ്യകരമായ ചില സംശയങ്ങളും ഉന്നയിച്ചിട്ടുണ്ട്. ഇക്കാര്യങ്ങളിലെല്ലാം ആശയവിനിമയം നടത്തി കേരളത്തെ ഒന്നിച്ചു കൊണ്ടുപോയി വികസനപദ്ധതി നടപ്പാക്കാനാണ് എൽഡിഎഫ് സർക്കാരിന് താൽപ്പര്യം. അതിനുവേണ്ടിയാണ് മുഖ്യമന്ത്രി നേതൃത്വം നൽകി വ്യത്യസ്ത ജനവിഭാഗങ്ങളുടെ പ്രതിനിധികളുമായി ആശയവിനിമയ സംഗമങ്ങൾ നടത്താൻ പോകുന്നത്.\nകേരള വികസനത്തിന് അനുയോജ്യമായ സിൽവർലൈൻ പദ്ധതി കഴിയുന്നത്ര വേഗം നടപ്പാക്കുകയെന്നതാണ് എൽഡിഎഫ് സർക്കാരിന്റെ ലക്ഷ്യം. അത് യാഥാർഥ്യമാക്കാൻ സിപിഐ എമ്മും എൽഡിഎഫും ബഹുജനങ്ങളും സർക്കാരിനൊപ്പമുണ്ടാകും.\nഹൈ സ്പീഡ് റെയിൽ


ഒസാമ ബിന് ലാദന്റെ മകന് കൊല്ലപ്പെട്ടു; റിപ്പോര്‍ട്ട് പുറത്തുവിട്ട് യുഎസ് - Samakalika Malayalam\nBy സമകാലിക മലയാളം ഡെസ്‌ക് | Published: 01st August 2019 08:27 AM |\nLast Updated: 01st August 2019 08:27 AM | A+A A- |\nന്യൂയോര്‍ക്ക്: അല്‍ഖ്വെയ്ദ സ്ഥാപകന് ഒസാമ ബിന് ലാദന്റെ മകന് ഹംസ ബിന് ലാദന് കൊല്ലപ്പെട്ടതായി റിപ്പോര്‍ട്ട്. യു.എസ് ഇന്റലിജന്‍സ് ഉദ്യോഗസ്ഥരെ ഉദ്ധരിച്ച് അന്താരാഷ്ട്ര മാധ്യമങ്ങളാണ് മരണ വാര്‍ത്ത പുറത്തുവിട്ടത്. എന്നാല് ഹംസ കൊല്ലപ്പെട്ടതിനെക്കുറിച്ച് കൂടുതല് വിവരങ്ങള് പുറത്തുവന്നിട്ടില്ല.\nസൗദി അറേബ്യക്കെതിരെ നിരന്തരം ഭീഷണിയുയര്‍ത്തിക്കൊണ്ടിരുന്ന ഹംസ പരസ്യ പ്രസ്താവനകളിലൂടെ ശ്രദ്ധേയനായിരുന്നു. തുടര്‍ന്ന് മാര്‍ച്ചില് ഹംസയുടെ പൗരത്വം സൗദി റദ്ദാക്കിയിരുന്നു. ഫ്രെബ്രുവരിയില് ഹംസയുടെ തലയ്ക്ക് അമേരിക്ക വിലയിട്ടിരുന്നു. അമേരിക്കയ്ക്കും സഖ്യകക്ഷികള്‍ക്കും എതിരായി ആക്രമണം നടത്താന് ആഹ്വാനം ചെയ്തതിന് പി്ന്നാലെയായിരുന്നു ഇത്. ഹംസ എവിടെയുണ്ടെന്നു പറഞ്ഞുകൊടുക്കുകയോ കുറഞ്ഞത് സൂചന നല്‍കുകയോ ചെയ്താല് പത്ത് ലക്ഷം യുഎസ് ഡോളറാണ് പാരിതോഷികം പ്രഖ്യാപിച്ചിരുന്നത്.\nബുധനാഴ്ച രാവിലെയാണ് ഹംസ കൊല്ലപ്പെട്ടതായി വാര്‍ത്തകള് പുറത്തുവരാന് തുടങ്ങിയത്. എന്നാല് ഇത് സംബന്ധിച്ച് ഔദ്യോഗിക സ്ഥിരീകരണം ആയിട്ടില്ല. 30 വയസ്സുണ്ടെന്നു കരുതുന്ന ഹംസ സെപ്റ്റംബര് 11ലെ ആക്രമണത്തിനു മുന്‍പുവരെ അഫ്ഗാനിസ്ഥാനിലായിരുന്നു. തുടര്‍ന്നാണ് അല്‍ഖ്വെയ്ദയുടെ നേതൃത്വത്തിലേക്കു വരുന്നത്. 2015ല് അല്‍ഖ്വെയ്ദയുടെ പുതിയ തലവന് അയ്മാന് അല് സവാഹിരിയാണ് ഹംസയെ ലോകത്തിനു മുന്നില് സംഘടനയുടെ യുവശബ്ദമായി അവതരിപ്പിക്കുന്നത്. 2011 ല് പാക്കിസ്ഥാനില് വെച്ചാണ് ലാദന് കൊല്ലപ്പെടുന്നത്. ഈ സമയം ഹംസ ഇറാനില് വീട്ടുതടങ്കലിലായിരുന്നുവെന്നാണു കരുതപ്പെടുന്നത്.\nഅല്‍ഖ്വെയ്ദ Hamza bin Laden Osama bin Laden


SREYAS JYOTHISHA KENDRAM TRIVANDRUM: ചൊവ്വാഴ്ചവ്രതം\nദേവീപ്രീതിക്കും ഹനുമല്‍പ്രീതിക്കും സുബ്രഹ്മണ്യ പ്രീതിക്കും ചൊവ്വാഴ്ചവ്രതം അനുഷ്ഠിക്കുന്നു. ജാതകത്തില് കുജദോഷമുള്ളവര് ഈ വ്രതം അനുഷ്ഠിക്കുന്നത് ദോഷകാഠിന്യമകറ്റാന് നല്ലതാണ്. ചൊവ്വാദോഷംകൊണ്ട് വിവാഹത്തിനു പ്രതിബന്ധം നേരിടുന്നവരും പാപസാമ്യമില്ലാത്തതുമൂലം ചൊവ്വയുടെ അനിഷ്ടഫലമനുഭവിക്കുന്നവരും ചൊവ്വാഴ്ച വ്രതമനുഷ്ഠിക്കണം.\nപ്രഭാതസ്നാനം നടത്തി ഹനുമല്‍ക്ഷേത്രത്തിലോ ദേവീക്ഷേത്രത്തിലോ സുബ്രഹ്മണ്യ ക്ഷേത്രത്തിലോ ദര്‍ശനവും വഴിപാടുകളും കഴിക്കുക. സിന്ദൂരം, രക്തചന്ദനം, മഞ്ഞള്‍പ്പൊടി, ചുവന്ന പുഷ്പങ്ങള് എന്നിവകൊണ്ടുള്ള പൂജ നടത്താം. ശര്‍ക്കരയും നെയ്യും ചേര്‍ത്ത കടുംപായസം, ഹനുമാന് കുങ്കുമം, അവില് എന്നിവ വഴിപാടായി കഴിക്കാം.സുബ്രഹ്മണ്യന് പഞ്ചാമൃത നിവേദ്യം,കുമാര സൂക്താര്ചന എന്നിവയും നടത്താം. ചൊവ്വാഴ്ച ദിവസം ഒരിക്കലൂണ് മാത്രം. രാത്രി ലഘുഭക്ഷണം. അതില് ഉപ്പു ചേര്‍ക്കരുത്.\nജാതകപ്രകാരം ചൊവ്വാദശാകാലമുള്ളവര്, ചൊവ്വാദോഷം മൂലം വിവാഹതടസ്സം നേരിടുന്നവര്, പാപസാമ്യം കൂടാതെ വിവാഹം കഴിക്കേണ്ടി വന്നതുമൂലം ചൊവ്വയുടെ അനിഷ്ടഫലങ്ങള് അനുഭവിക്കുന്നവര് എന്നിവരൊക്കെ ചൊവ്വാഴ്ചവ്രതം അനുഷ്ഠിക്കുന്നത് ഉത്തമമാണ്. ചുവന്ന പൂക്കള് കൊണ്ട് അംഗാരകപൂജ നടത്തുക, അംഗാരകസ്‌തോത്രങ്ങള് ജപിക്കുക എന്നിവയൊക്കെ ഈ ദിവസം ചെയ്യേണ്ടതാണ്. ചൊവ്വ ഉച്ചരാശിയായ മകരത്തില് സഞ്ചരിക്കുന്ന കാലം ഈ വ്രതമനുഷ്ഠിക്കുന്നത് കൂടുതല് ഫലപ്രദമായിരിക്കും. ദോഷകാഠിന്യമനുസരിച്ച് 12, 18, 41 എന്നീ കണക്കില് തുടര്‍ച്ചയായ ചൊവ്വാഴ്ചകളില് വ്രതമനുഷ്ഠിക്കാം. ജാതകത്തില് ചൊവ്വ ഓജരാശിയില് നില്‍ക്കുന്നവര് വ്രതദിവസം സുബ്രഹ്മണ്യക്ഷേത്രദര്‍ശനവും സുബ്രഹ്മണ്യപ്രീതികരങ്ങളായ സ്‌ത്രോത്രങ്ങളുടെ ജപവും നടത്തേണ്ടതാണ്. ചൊവ്വ യുഗ്മരാശിയിലാണ് നില്‍ക്കുന്നതെങ്കില് ഭദ്രകാളീക്ഷേത്രദര്‍ശനം, ഭദ്രകാളിസ്‌ത്രോത്രജപം എന്നിവയാണനുഷ്ഠിക്കേണ്ടത്.\nമേടം,മിഥുനം,ചിങ്ങം,തുലാം,ധനു,കുംഭം എന്നിവ ഓജ രാശികളും മറ്റുള്ള ആറു രാശികള് യുഗ്മ രാശികളും ആകുന്നു.\nഋണമോചനം, വിവാഹതടസ്സം മാറല്, ജ്ഞാനവര്‍ദ്ധനവ് എന്നിവയാണ് ചൊവ്വാഴ്ച വൃതത്തിന്റെ ഫലങ്ങള്


തൊഴിലാളികള്‍ക്ക് ശമ്പളം വൈകിയാല് സ്ഥാപനങ്ങള്‍ക്കെതിരെ കടുത്ത നടപടി:യു.എ.ഇ – The End Time News\nഅബുദാബി: തൊഴിലാളികള്‍ക്ക് ശമ്പളം നല്‍കുന്നതില് വീഴ്ച വരുത്തുന്ന സ്ഥാപനങ്ങള്‍ക്കെതിരെ കടുത്ത നടപടി സ്വീകരിക്കാനൊരുങ്ങി യു.എ.ഇ അധികൃതര്. തൊഴിലുടമകള് കൃത്യ സമയത്ത് തൊഴിലാളികള്‍ക്ക് ശമ്പളം നല്‍കേണ്ടത് നിര്‍ബന്ധമാണെന്ന് അധികൃതര് അറിയിച്ചു.\nശമ്പളം വൈകിപ്പിക്കുന്ന സ്ഥാപനങ്ങള്‍ക്കെതിരെ നടപടിയെടുക്കുമെന്ന് വ്യക്തമാക്കി മാനവ വിഭവ ശേഷി സ്വദേശിവല്‍ക്കരണ മന്ത്രാലയം അടുത്തിടെ പുറത്തിറക്കിയ അറിയിപ്പില് പറയുന്നു.\nഅന്‍പതോ അതില് കൂടുതലോ ജീവനക്കാരുള്ള സ്ഥാപനങ്ങള് ശമ്പളം നല്‍കേണ്ട തീയ്യതി കഴിഞ്ഞ് 17 ദിവസം വൈകിയാല് മന്ത്രാലയത്തില് നിന്നുള്ള പരിശോധനാ സംഘം നേരിട്ടെത്തും.\nചെറിയ സ്ഥാപനങ്ങളാണെങ്കില് വര്‍ക്ക് പെര്‍മിറ്റുകള് ഇഷ്യൂ ചെയ്യുന്നത് തടയുന്നത് ഉള്‍പ്പെടെയുള്ള നടപടികള് സ്വീകരിക്കും. ശമ്പളം നല്‍കാന് കൂടുതല് ദിവസം വൈകുന്നതിന് അനുസരിച്ച് നടപടികളും ശക്തമാക്കും.\n* ശമ്പളം നല്‍കേണ്ട തീയ്യതി കഴിഞ്ഞ് മൂന്നാം ദിവസവും പത്താം ദിവസവും ഔദ്യോഗിക മുന്നറിയിപ്പുകള് നല്‍കും\n* ശമ്പളം നല്‍കേണ്ട തീയ്യതി കഴിഞ്ഞ് 17 ദിവസം വൈകിയാല് വര്‍ക്ക് പെര്‍മിറ്റുകള് തടയും. അന്‍പതിലധികം ജീവനക്കാരുള്ള സ്ഥാപനങ്ങളില് മന്ത്രാലയത്തില് നിന്നുള്ള പരിശോധനാ സംഘം നേരിട്ടെത്തും.\n* നിശ്ചിത തീയ്യതി കഴിഞ്ഞ് 30 ദിവസത്തിലധികം ശമ്പളം വൈകിയാല് സ്ഥാപനത്തിനെതിരെ നിയമ നടപടി സ്വീകരിക്കാന് പബ്ലിക് പ്രോസിക്യൂഷന് നോട്ടീസ് നല്‍കും. 50 മുതല് 499 ജീവനക്കാര് വരെയുള്ള സ്ഥാപനങ്ങള്‍ക്കെതിരാണ് ഈ നടപടി. 500ല് കൂടുതല് ജീവനക്കാരുള്ള സ്ഥാപനങ്ങളെ മാനവ വിഭവ ശേഷി സ്വദേശി വത്കരണ മന്ത്രാലയം ‘ഹൈ റിസ്‌ക്’ സ്ഥാപനങ്ങളുടെ പട്ടികയില് പെടുത്തും.\n* ശമ്പളം നല്‍കാത്ത തൊഴിലുടമയുടെ കീഴിലുള്ള മറ്റ് സ്ഥാപനങ്ങളുടെയും വര്‍ക്ക് പെര്‍മിറ്റുകള് തടഞ്ഞുവെയ്ക്കും.\n* സമയത്ത് ശമ്പളം നല്‍കാതിരിക്കുന്നത് ആവര്‍ത്തിച്ചാലോ ഒന്നിലധികം നിയമ ലംഘനങ്ങള് നടത്തിയാലോ മന്ത്രാലയത്തില് നിന്നുള്ള പരിശോധനയുണ്ടാവും. പിഴ ചുമത്തുകയും താഴ്ന്ന കാറ്റഗറിയിലേക്ക് സ്ഥാപനത്തെ മാറ്റുകയും ചെയ്യും.\n* തുടര്‍ച്ചയായ മൂന്ന് മാസം ശമ്പളം വൈകിയാല് വര്‍ക്ക് പെര്‍മിറ്റുകള് ഇഷ്യു ചെയ്യാനോ പുതുക്കാനോ സാധിക്കില്ല.\n* ആറ് മാസത്തിലധികം ശമ്പളം വൈകിയാല് പബ്ലിക് പ്രോസിക്യൂഷനില് റിപ്പോര്‍ട്ട് ചെയ്ത് നിയമ നടപടികള് സ്വീകരിക്കും. പിഴ ചുമത്തുന്നത് ഉള്‍പ്പെടെയുള്ള മറ്റ് നടപടികളുമുണ്ടാകും.\nRelated Topics:Featuredworkers: UAE\nറഷ്യയുടെ നിയന്ത്രണത്തിലായ ചെര്‍ണോബില് ആണവ നിലയം അപകടത്തില്; ആണവ വികിരണ തോത് ഉയരുന്നുവെന്ന് വിദഗ്ധര്\nതൊഴിലാളികളുടെ ചികിത്സാ ചെലവുകൾ വഹിക്കേണ്ടത് തൊഴിലുടമ: പുതിയ നിയമവുമായി യുഎഇ


ബീഹാറിലെ ഗഹലൂരിൽ, ഇന്ത്യയുടെ പർവത മനുഷ്യന്റെ ഗ്രാമത്തിലെ കാഴ്ചകൾ | dashrath manjhi | manjhi gav | bihar | mountain man ofindia | gehlaur\nWednesday 22 September 2021 03:16 PM IST : By Christy Rodriguez\nWednesday 22 September 2021 03:16 PM IST\nതനിക്കു മുൻപിൽ തടസം സൃഷ്ടിച്ച മലയെ പിളർന്നു മാറ്റിയ അദ്ഭുത മനുഷ്യരെപ്പറ്റി നാടോടിക്കഥകളിൽ കേട്ടിട്ടുണ്ടാകും... എന്നാൽ അതു പോലെ തന്റെ ജീവിതം സമർപ്പിച്ച് മല തുരന്ന ഒരു മനുഷ്യൻ നമ്മുടെ രാജ്യത്തുണ്ടായിരുന്നു – ദശരഥ് മാംഝി. രണ്ടു വർഷം മുൻപ് ഇന്ത്യ–നേപ്പാൾ–ഭൂട്ടാൻ ബൈക്ക് പര്യടനത്തിനിടെയാണ് ‘മൗണ്ടൻ മാൻ ഓഫ് ഇന്ത്യ’ മാംഝിയുടെ ഗ്രാമത്തിൽ എത്തിയത്.\nബീഹാറിലെ നളന്ദയിൽ നിന്ന് 40 കിലോ മീറ്റർ ദൂരെ ഗഹലൂർ ഗ്രാമത്തിലാണ് ദശരഥ് മാംഝി എന്ന കർഷകൻ ജീവിച്ചത്. നിഷ്ഠുരമായ ജാതി വ്യവസ്ഥകൾ നിലനിന്നിരുന്ന ഗ്രാമത്തിൽ പിന്നോക്ക ജാതിക്കാരായ തൊഴിലാളികളെ ജന്മിമാർ അടിമകളായി കണക്കാക്കിയിരുന്ന കാലം. ഗഹലൂരിലെ ഗ്രാമീണർക്ക് തൊട്ടടുത്തുള്ള പട്ടണത്തിൽ എത്തണമെങ്കിൽ ഒരു മല ചുറ്റി 50 കിലോ മീറ്റർ സഞ്ചരിക്കണം.\n1960 കളിൽ ഒരു നാൾ പാടത്ത് പണിക്കുപോയ മാംഝിക്ക് ഉച്ചഭക്ഷണവുമായി വന്ന പത്നി ഫാൽഗുനി ദേവി മലയിൽ നിന്നു വീണു. ഗർഭിണിയായിരുന്ന അവർക്കു സാരമായ പരിക്കേറ്റു. ഫാൽഗുനി ദേവിയെ തോളിലേറ്റി ദശരഥ് മാംഝി മല ചുറ്റി സഞ്ചരിച്ച് ആശുപത്രിയിൽ എത്തിയപ്പോഴേക്ക് അൽപം വൈകി. കുട്ടിയെ രക്ഷിക്കാനായി എങ്കിലും ഫാൽഗുനിയുടെ ജീവൻ നഷ്ടപ്പെട്ടു.\nഗഹലൂർ ഗ്രാമത്തിൽ ഇനിയൊരാൾക്കു കൂടി ഈ ദുർവിധി ഉണ്ടാകരുത് എന്ന ചിന്തയിൽ മല തുരന്ന് വഴി വെട്ടാൻ ദശരഥ് മാംഝി നിശ്ചയിച്ചു. ഉളിയും ചുറ്റികയുമെടുത്ത് ഒറ്റയ്ക്കു വഴിപ്പണി തുടങ്ങിയ മാംഝിയെ പലരും ഭ്രാന്തനെന്നു വിളിച്ചു പരിഹസിച്ചു. കൊടിയ വേനലിൽ ജലക്ഷാമം രൂക്ഷമായി ഒട്ടുമിക്ക ആൾക്കാരും ഗ്രാമം വിട്ടു പോയപ്പോഴും മാംഝി തന്റെ ജോലി തുടർന്നു. 1975 ൽ ഗയയിൽ അന്നത്തെ പ്രധാനമന്ത്രി ഇന്ദിരാ ഗാന്ധി പങ്കെടുത്ത പൊതുസമ്മേളനത്തിൽ സ്‌റ്റേജിന്റെ കാല് ഒടിഞ്ഞ സംഭവമുണ്ടായി. അവിടെയുണ്ടായിരുന്ന മാംഝിയൂൾപ്പെടെ ഏതാനും ഗ്രാമീണർ തങ്ങളുടെ ചുമലിൽ സ്‌റ്റേജ് താങ്ങി നിന്നാണ് യോഗം പൂർത്തിയാക്കിയത്. യോഗാവസാനം സംഭവമറിഞ്ഞ പ്രധാനമന്ത്രി ഇന്ദിരാഗാന്ധി ഈ ഗ്രാമീണരുമായി സംസാരിക്കുമ്പോൾ ദശരഥ് മാംഝി താൻ നിർമിക്കുന്ന മലമ്പാതയുടെ കാര്യം പങ്കു വെച്ചു. അങ്ങനെയാണ് ഈ അധ്വാനം പുറം ലോകം അറിയുന്നത്.\n1982 ൽ ദശരഥ് മാംഝിയുടെ പ്രയത്നം പൂർത്തിയായി. ഗഹലൂരിൽ നിന്ന് തൊട്ടടുത്ത പട്ടണത്തിലേക്കുള്ള ദൂരം 50 കിലോ മീറ്ററിൽ നിന്ന് 15 കിലോ മീറ്ററായി കുറഞ്ഞു. 2007 ൽ മാംഝി നിര്യാതനായി. ഗഹലൂരിലെ ഘിവ്റ മൗജിനെ വസീർ ഗഞ്ജിലെ അടാർ പ്രഖണ്ഡുമായി ബന്ധിപ്പിക്കുന്ന മലമ്പാത ഇപ്പോൾ തുടക്കത്തിൽ മാംഝി കവാടത്തോടുകൂടിയ ടാർ ചെയ്ത മനോഹരമായ റോഡാണ്. ആദ്യം പരിഹസിച്ച ഗ്രാമീണർ മാത്രമല്ല ലോകം മുഴുവൻ ഈ കഠിന പ്രയത്നത്തെ അംഗീകരിച്ചു. ഒട്ടേറെ പുരസ്കാരങ്ങൾ പർവത മനുഷ്യനെ തേടിയെത്തി. 2007ൽ മാംഝിയുടെ മരണശേഷം ഗഹലൂർ ദശരഥ് മാംഝി ഗാവ് എന്ന് പുനർനാമകരണം ചെയ്തു. കന്നഡയിലും ഹിന്ദിയിലും ഈ മാതൃകാ ജീവിതത്തെ അടിസ്ഥാനമാക്കി ചലച്ചിത്രങ്ങളും ഉണ്ടായി.\nഇടുങ്ങിയ കൺപോളകളും വിടർന്ന ചിരിയുമായി താഴ്‍വരയോടു ചേർന്ന് ജീവിക്കുന്ന കുറിയ മനുഷ്യരുടെ നാട്\nറസ്റ്ററന്റിൽ കയറുമ്പോൾ ചോദ്യം, ഒറ്റയ്ക്കാണോ? ആണെങ്കിൽ... കോഷി–മോഷി–പോഷി.2പേരെങ്കിലും ഒന്നിച്ചു വന്നാലേ കയറ്റുകയുള്ളു... കൊറിയൻ ഭക്ഷണാനുഭവം


സിഎഎ വിരുദ്ധ പ്രക്ഷോഭം: ബംഗളൂരുവിലെ നിരോധനാജ്ഞ നിയമവിരുദ്ധം- കര്‍ണാടക ഹൈക്കോടതി\nTue Feb 25 2020 06:13:56 GMT+0530 (IST)\nഎല്ലാ പ്രതിഷേധങ്ങളും സംഘര്‍ഷത്തിലെത്തുമെന്ന മുന്‍വിധി സര്‍ക്കാരിന് പാടില്ല. ഏത് വിഷയത്തിലാണ് പ്രതിഷേധിക്കുന്നത് എന്നതിലല്ല, ജനങ്ങളുടെ മൗലികാവകാശങ്ങള് ലംഘിക്കുന്ന തീരുമാനമെടുത്തതിലാണ് ആശങ്കയുള്ളത്.\nNSH13 Feb 2020 3:02 PM GMT\nബംഗളൂരു: പൗരത്വ ഭേദഗതി നിയമത്തിനെതിരായ പ്രതിഷേധങ്ങള് നേരിടുന്നതിനായി കര്‍ണാടക സര്‍ക്കാര് ബംഗളൂരുവില് പ്രഖ്യാപിച്ച നിരോധനാജ്ഞ നിയമവിരുദ്ധമാണെന്ന് കര്‍ണാടക ഹൈക്കോടതി. പ്രതിഷേധറാലികള് തടയുന്നതിനായി കഴിഞ്ഞവര്‍ഷം ഡിസംബര് 18നാണ് ബംഗളൂരുവില് പോലിസ് കമ്മീഷണര് നിരോധനാജ്ഞ പ്രഖ്യാപിച്ചത്. അനുമതി നല്‍കിയ ശേഷം പ്രതിഷേധങ്ങള് വിലക്കരുതെന്ന് കര്‍ണാടക സര്‍ക്കാരിനോട് കോടതി ഉത്തരവിട്ടു. എല്ലാ പ്രതിഷേധങ്ങളും സംഘര്‍ഷത്തിലെത്തുമെന്ന മുന്‍വിധി സര്‍ക്കാരിന് പാടില്ല. ഏത് വിഷയത്തിലാണ് പ്രതിഷേധിക്കുന്നത് എന്നതിലല്ല, ജനങ്ങളുടെ മൗലികാവകാശങ്ങള് ലംഘിക്കുന്ന തീരുമാനമെടുത്തതിലാണ് ആശങ്കയുള്ളത്. പ്രഥമദൃഷ്ട്യാ ഇക്കാര്യം ബോധ്യപ്പെട്ടിട്ടുണ്ട്. പ്രതിഷേധത്തിന്റെ വിഷയത്തില് ഞങ്ങള്‍ക്ക് താല്‍പര്യമില്ലെന്നും കോടതി നിരീക്ഷിച്ചു.\nബംഗളൂരുവില് നിരോധനാജ്ഞ പ്രഖ്യാപിച്ച നടപടിയ്‌ക്കെതിരേ കോണ്‍ഗ്രസ് നല്‍കിയ ഹരജിയിലാണ് ചീഫ് ജസ്റ്റിസ് അഭയ് എസ് ഓക്ക അധ്യക്ഷനായ ബെഞ്ചിന്റെ വിധി. നിരോധനാജ്ഞ പ്രഖ്യാപിച്ചതിനെതിരേ രാജ്യസഭാ എംപി രാജീവ് ഗൗഡ, കര്‍ണാടക കോണ്‍ഗ്രസ് എംഎല്‍എ സൗമ്യ റെഡ്ഡി എന്നിവരുള്‍പ്പെടെ ഒന്നിലധികം ഹരജികള് സമര്‍പ്പിച്ചു. സംസ്ഥാന സര്‍ക്കാരിന്റെ ഉത്തരവ് റദ്ദാക്കണമെന്നായിരുന്നു ഹരജിയിലെ ആവശ്യം. പ്രതിഷേധം റദ്ദാക്കാനുള്ള അനുമതി ഒറ്റരാത്രികൊണ്ട് നല്‍കിയതെങ്ങനെയെന്ന് ചീഫ് ജസ്റ്റിസ് അധ്യക്ഷനായ ബെഞ്ച് സംസ്ഥാന സര്‍ക്കാര് അഭിഭാഷകനായ പ്രഭുലിങ് നവദ്ജിയോട് ചോദിച്ചു. അനുമതി നല്‍കിയശേഷം നിരോധനാജ്ഞയിലൂടെ അത് റദ്ദാക്കാന് കഴിയുമോ. ഇത് തീര്‍ച്ചയായും ഒരു പ്രതിരോധനടപടിയാണ്. അത്തരം നടപടി സ്വീകരിക്കുമ്പോള് പൗരന്‍മാരുടെ മൗലികാവകാശങ്ങള് ലംഘിക്കപ്പെടരുതെന്നും കോടതി കൂട്ടിച്ചേര്‍ത്തു.\nഅതേസമയം, ക്രമസമാധാനപാലനത്തിന് പ്രതിരോധനടപടികള് സ്വീകരിക്കേണ്ടത് സംസ്ഥാനത്തിന്റെ കടമയാണെന്ന് നവദ്ജി കോടതിയെ അറിയിച്ചു. രഹസ്യാന്വേഷണ ഏജന്‍സികളില്‍നിന്ന് ലഭിച്ച വിവരത്തിന്റെ അടിസ്ഥാനത്തിലാണ് പോലിസ് കമ്മീഷണര് നിരോധനാജ്ഞ പ്രഖ്യാപിച്ചത്. പ്രതിഷേധത്തിനിടെ സാമൂഹ്യവിരുദ്ധര് പങ്കെടുക്കാന് സാധ്യതയുള്ളതിനാലാണ് നിരോധനം ഏര്‍പ്പെടുത്തിയതെന്നും അദ്ദേഹം കോടതിയില് പറഞ്ഞു. ഡിസംബര് 19ന് പൗരത്വ ഭേദഗതി നിയമത്തിനെതിരായ പ്രതിഷേധത്തിനിടെ പോലിസ് വെടിവയ്പില് രണ്ടുപേര് കൊല്ലപ്പെട്ട സംഭവം ഉയര്‍ത്തിക്കാട്ടി മംഗളൂരുവില് അനിയന്ത്രിതമായ സാഹചര്യമാണ് നിലനിന്നിരുന്നതെന്ന് അഭിഭാഷകന് വാദിച്ചു. ബംഗളൂരുവില് ടൗണ് ഹാളിന് മുന്നില് പ്രതിഷേധിച്ച എഴുത്തുകാരന് രാമചന്ദ്രഗുഹ ഉള്‍പ്പടെയുള്ള നൂറുകണക്കിനാളുകളെ പോലിസ് അറസ്റ്റുചെയ്തിരുന്നു. നേരത്തെ പ്രതിഷേധത്തിന് അനുമതി നല്‍കുകയും പിന്നീട് നിരോധനാജ്ഞയുടെ പേരില് ഇത് നിഷേധിക്കുകയും ചെയ്ത സാഹചര്യത്തിലാണ് കോണ്‍ഗ്രസ് ഹൈക്കോടതിയെ സമീപിച്ചത്.\nImposition of Section 144 Bengaluru December 18 Illegal Karnataka HC


സിംഗപ്പൂരിലും ജപ്പാനിലും വൈറസ് പൂർവാധികം ശക്തിയോടെ തിരിച്ചെത്തി; സർക്കാർ നൽകുന്ന ഇളവുകളുടെ ദുരുപയോഗം ഉണ്ടാക്കുന്നത് വലിയ പ്രത്യാഘാതം | Kairali News | kairalinewsonline.com\nകോവിഡ് രോഗം നിയന്ത്രണവിധേയമാകുന്നുവെന്ന പ്രതീതിയിൽ അതിരുവിട്ട ആഘോഷം വേണ്ടെന്ന് ആരോഗ്യവിദഗ്‌ധർ. സംസ്ഥാനത്തെ ഹോട്ട് സ്പോട്ടുകളിൽപ്പോലും തിങ്കളാഴ്ച വൻ തിരക്കായിരുന്നു.\nചെറിയൊരു അലംഭാവംപോലും രോഗത്തിന്റെ ശക്തമായ തിരിച്ചുവരവിന് വഴിവച്ചേക്കാം. ആദ്യഘട്ടം രോഗം നല്ല നിലയിൽ വരുതിയിലാക്കിയ സിംഗപ്പുർ, ജപ്പാൻ എന്നിവിടങ്ങളിൽ വൈറസ് പൂർവാധികം ശക്തിയോടെ തിരിച്ചെത്തി. സർക്കാർ നൽകുന്ന ഇളവുകളുടെ ദുരുപയോഗം വലിയ പ്രത്യാഘാതം ഉണ്ടാക്കുമെന്നും പൊതുജനാരോഗ്യ വിദഗ്‌ധർ മുന്നറിയിപ്പ് നൽകി.\nആഴ്ചകൾകൊണ്ട് കോവിഡ് ബാധ പിടിച്ചുകെട്ടാൻ സിംഗപ്പുരിന് കഴിഞ്ഞിരുന്നു. മാർച്ച് 20ന് 385 രോഗികളാണ് ഉണ്ടായിരുന്നത്. രോഗത്തെ അതിജീവിച്ചു എന്ന ആത്മവിശ്വാസത്തിൽ ജനം ഇളവുകൾ ആഘോഷിച്ചു. 5.7 ദശലക്ഷംമാത്രം ജനസംഖ്യയുള്ള നഗരത്തിൽ ഏപ്രിൽ 20ന് 6588 പേർ രോഗബാധിതരായി. 11 പേർ മരിച്ചു.\nജപ്പാനിലെ ഹൊകൈഡോയിലെ സ്ഥിതിയും ഇതുതന്നെ. ഫെബ്രുവരി അവസാനം ആരോഗ്യ അടിയന്തരാവസ്ഥ പ്രഖ്യാപിച്ചു. ഫലപ്രദമായ പ്രവർത്തനത്തിലൂടെ മാർച്ചോടെ കോവിഡ് നിയന്ത്രണവിധേയമായി. മാർച്ച് 19ന് ആരോഗ്യ അടിയന്തരാവസ്ഥ പിൻവലിച്ചു. സ്കൂളുകൾ തുറന്നു. 26 ദിവസത്തിനുശേഷം വീണ്ടും ആരോഗ്യ അടിയന്തയരാവസ്ഥ പ്രഖ്യാപിക്കേണ്ടി വന്നു.\nതാൽക്കാലിക മുന്നേറ്റംകൊണ്ട് അമിത ആത്മവിശ്വാസം പാടില്ലെന്ന് അമേരിക്കയിലുണ്ടായ സ്പാനിഷ് ഫ്ലൂ അനുഭവവും ചൂണ്ടിക്കാട്ടുന്നു. 1918ന്റെ തുടക്കത്തിൽ നോർത്ത് അമേരിക്കയിലെ പതിനായിരക്കണക്കിന് ആളുകളാണ് രോഗം ബാധിച്ച് മരിച്ചത്.\nസെപ്‌തംബറോടെ രോഗവ്യാപനം കുറഞ്ഞു. ലോകമഹായുദ്ധത്തിൽ പങ്കെടുത്ത പട്ടാളക്കാരെ അഭിനന്ദിക്കാൻ സെപ്‌തംബർ 28ന് ഫിലാഡൽഫിയയിൽ നടത്തിയ പരേഡിൽ രണ്ട് ലക്ഷത്തോളംപേർ പങ്കെടുത്തു.\nദിവസങ്ങൾക്കുള്ളിൽ ഫിലാഡൽഫിയയിലെ 31 ആശുപത്രിയും രോഗികളാൽ നിറഞ്ഞു. ആഴ്ചകൾക്കുള്ളിൽ നഗരത്തിൽമാത്രം 4500 പേർ മരിച്ചു. പൊതുജനാരോഗ്യ ചരിത്രത്തിലെ ഭീകരാധ്യായമായാണ് ഇത് അറിയപ്പെടുന്നത്.\nTags: coronaCovidCovid 19jappanSINGAPORE


ജനമനസുകള് കീഴടക്കാന് ദോഹയിലെ കത്താറ കള്‍ച്ചറല് വില്ലേജ്…ഹൈടെക് പ്ലാനറ്റേറിയം, ഷോപ്പിങ് മാള് തുടങ്ങി നിരവധി ആകര്‍ഷണ പദ്ധതികള്\nദോഹ: കത്താറ കള്‍ച്ചറല് വില്ലേജിലേക്ക് പുതിയ ആകര്‍ഷണങ്ങള് വരുന്നു. ഹൈടെക് പ്ലാനറ്റേറിയം, ആഡംബര ഷോപ്പിങ് മാള്, കുട്ടികളടക്കമുള്ളവര്‍ക്ക് ഷോപ്പിങ് സൗകര്യങ്ങള് തുടങ്ങിവയാണ് തയ്യാറാകുന്നത്. കത്താറ തെക്കന് വികസനപദ്ധതിയുടെ ഭാഗമായി ഈ വര്‍ഷം അവസാനപാദത്തില് പ്ലാനറ്റേറിയത്തിന്റെയും വാനനിരീക്ഷണ കേന്ദ്രത്തിന്റെയും പണിപൂര്‍ത്തിയാകും. കടല് കാണാവുന്ന വിധത്തില് 12 വ്യത്യസ്ത കെട്ടിടങ്ങളും പാര്‍ക്കിങ് സ്ഥലവും ഉള്‍ക്കൊള്ളുന്നതാണ് പദ്ധതി. കെട്ടിടങ്ങളില് ഭക്ഷണശാലകള്, കഫേകള്, വായനശാലകള്, പ്രദര്‍ശനഹാള്, സിനിമാ തിയേറ്റര്, സാംസ്‌കാരിക കേന്ദ്രങ്ങള് തുടങ്ങിയവയുണ്ടാകും.\nകത്താറയിലെ പ്രധാനപ്പെട്ട ആകര്‍ഷണകേന്ദ്രമായി മാറുമെന്ന് പ്രതീക്ഷിക്കുന്ന പ്ലാനറ്റേറിയം 2240 ചതുരശ്ര മീറ്ററിലാണ് പണിയുക. വിദ്യാഭ്യാസവും വിനോദവും ഇടകലര്‍ത്തി സന്ദര്‍ശകര്‍ക്ക് ഒരു വ്യത്യസ്ത അനുഭവമാകും പകരുക. വിദ്യാര്‍ഥികള്‍ക്കും കുടുംബങ്ങള്‍ക്കും ഗോളശാസ്ത്ര തത്പരര്‍ക്കുമാണ് പ്രധാന ഊന്നല് നല്‍കുന്നത്.\n200 പേര്‍ക്ക് ഒരേസമയം പ്രദര്‍ശനം കാണാവുന്ന വിധത്തില് ക്രമീകരിച്ച പ്ലാനറ്റേറിയത്തില് നാല് ഇരിപ്പിടങ്ങള് ഭിന്നശേഷിക്കാര്‍ക്കും നാലെണ്ണം മുതിര്‍ന്ന പൗരന്മാര്‍ക്കുമുണ്ടാകും. പരിപാടികള് നടത്തുന്നതിനായി കടല് കാണാവുന്നതരത്തില് വിശാലമായ ടെറസ്സാണ് ഒരുങ്ങുന്നത്. കടല് വിഭവങ്ങള് ലഭ്യമാകുന്ന ഭക്ഷ്യശാലകളുടെ പണി അവസാനഘട്ടത്തിലാണ്. ആഡംബര ഷോപ്പിങ് കോംപ്ലക്സായ കത്താറ പ്ലാസ 38000 ചതുരശ്ര മീറ്റോളം വിസ്തീര്‍ണത്തിലാണ് നിര്‍മിക്കുന്നത്. അലി ബിന് അലി ഗ്രൂപ്പുമായി ചേര്‍ന്നുള്ള ഈ പദ്ധതി നിര്‍മാണത്തിന്റെ അവസാന ഘട്ടത്തിലാണ്.\nമധ്യപൂര്‍വേഷ്യയിലെ ആദ്യത്തേതും ലോകത്തിലെ രണ്ടാമത്തേതുമായ ‘ഏവിയന് സ്?പാ’ കത്താറ പ്ലാസയിലൊരുക്കുന്നുണ്ട്. കുട്ടികള്‍ക്കായുള്ള മാളുമുണ്ടാകും. ചുവപ്പിലും സ്വര്‍ണനിറത്തിലും പൊതിഞ്ഞ വലിയ രണ്ട് സമ്മാനപ്പൊതികളുടെ രൂപത്തിലാണ് ഇത് ഡിസൈന് ചെയ്യുന്നത്. മറ്റൊരു ആകര്‍ഷണമായി മാറുന്ന കത്താറ ഹില്‍സ് ഈ വര്‍ഷം ഡിസംബറോടെ പൂര്‍ത്തിയാകുമെന്നാണ് പ്രതീക്ഷിക്കുന്നത്. ആ പദ്ധതിയില് 361500 ചതുരശ്ര മീറ്ററില് പൂന്തോട്ടവും പച്ചപ്പും തയ്യാറാകും. ഈ സ്വപ്നപദ്ധതി കത്താറയെ ആഗോള സാംസ്‌കാരിക ടൂറിസം കേന്ദ്രമായി മാറ്റുമെന്ന് ജനറല് മാനേജര് ഡോ. ഖാലിദ് ബിന് ഇബ്രാഹിം അല് സുലൈത്തി പറഞ്ഞു.\nകുവൈത്തില് ആരോഗ്യമേഖലയില് ജോലി ചെയ്യുന്ന വിദേശികളുടെ കരാര് നീട്ടുന്നു\nമുഖം മിനുക്കാനൊരുങ്ങി ഷാര്‍ജ; 300 കോടി ദിര്‍ഹം ചിലവില് ലോകോത്തര ഷോപ്പിംഗ്-താമസ സൗകര്യങ്ങള് ഒരുക്കും


munnar strike turns movie - Malayalam Filmibeat\n43 min ago കാജൽ അഗർവാളിന്റെ മെഹന്തിയിലുള്ള പേര് കണ്ടോ, മനോഹരമായ ആ ചിത്രം പങ്കുവെച്ച് നടി\nമൂന്നാര് സമരം സിനിമയാക്കി ആഷിക് അബു\n| Published: Friday, September 18, 2015, 14:52 [IST]\nമൂന്നാറിലെ തോട്ടം തൊഴിലാളികള് നടത്തിയ സമരം ഇനി വെള്ളിത്തിരയില്. ചൂഷണത്തിനെതിരെ മൂന്നാറിലെ തോട്ടം തൊഴിലാളികള് നടത്തിയ സമരം കേരളത്തിലെ ജനശ്രദ്ധ നേടിയ സമരമായിരുന്നു.\nമറ്റ് സംഘടനകളുടെ പിന്തുണ പോലും ഇല്ലാതെയാണ് സ്ത്രി തൊഴിലാളികള് മൂന്നാറിലെ സമരം മുന്നോട്ട് കൊണ്ടുപോയത്. എന്നാല് പിന്നീട് പല സംഘടനകളും സമരത്തിന് പിന്തുണയുമായി എത്തിയിരുന്നു. എങ്കിലും അതെല്ലാം നിഷേധിച്ച് സ്ത്രീകള് നടത്തിയ സമരം വന് വിജയമാകുകെയും ചെയ്തു.\nഇപ്പോള് ചിത്രത്തിന്റെ പ്രീപ്രൊഡക്ഷന് ജോലികള് നടന്ന് വരികയാണ്. ചിത്രത്തിലെ അഭിനേതാക്കളെയോ മറ്റ് വിവരങ്ങളൊന്നും തന്നെ പുറത്ത് വിട്ടിട്ടില്ല. 2009ല് മമ്മൂട്ടിയെ നാകനാക്കി സംവിധാനം ചെയ്ത ഡാഡി കൂള് എന്ന ചിത്രമാണ് ആഷികിന്റെ അരങ്ങേറ്റ ചിത്രം.\nഎന്നാല് ഡാഡികൂള് ഒരു വാണിജ്യ വിജയം നേടിയെങ്കിലും, 2011ല് പുറത്തിറങ്ങിയ സോള്‍ട്ട് ആന്റ് പേപ്പര് എന്ന ചിത്രമാണ് ആഷിക് അബു എന്ന സംവിധായകനെ ശ്രദ്ധേയനാക്കിയത്.\nRead more about: malayalam film news strike director ashiq abu മലയാളം സിനിമ സമരം സംവിധായകന് ആഷിക് അബു\nmunnar strike turns to film,directed by ashiq abu.\nStory first published: Friday, September 18, 2015, 14:52 [IST]


അപൂർവങ്ങളിൽ അപൂർവമായ ഒരു വിവാഹം . മാസം തികയാതെ ജനിച്ച കുഞ്ഞിനെ കൈകളില് എടുത്ത് അമ്മ വിവാഹിതയായി | Malayalam UK\nഅപൂർവങ്ങളിൽ അപൂർവമായ ഒരു വിവാഹം . മാസം തികയാതെ ജനിച്ച കുഞ്ഞിനെ കൈകളില് എടുത്ത് അമ്മ വിവാഹിതയായി\nAugust 20 02:26 2019 by News Desk\tPrint This Article\nനോര്‍ത്ത് കരോലീന സ്വദേശികളായ അമാന്‍ഡയും എഡ്‌വിനും തങ്ങളുടെ വിവാഹ ദിനത്തെക്കുറിച്ച് വലിയ പദ്ധതികള് തന്നെ തയാറാക്കിരുന്നു. വിവാഹം ബീച്ചില് വച്ച് നടത്താനായിരുന്നു ഇവര് തീരുമാനിച്ചിരുന്നത്. പദ്ധതികള് തയാറാക്കുന്ന സമയം 27 കാരിയായ അമാന്‍ഡ ഗര്‍ഭിണിയായിരുന്നു. പ്രത്യേക പ്രശ്‌നങ്ങള് ഒന്നുമില്ലെന്നും സാധാരണ പ്രസവമായിരിക്കുമെന്നുമായിരുന്നു ഡോക്ടര്‍മാര് അറിയിച്ചിരുന്നത്. എല്ലാ കണക്കുകൂട്ടലുകളും തെറ്റിച്ചുകൊണ്ട് അങ്ങേയറ്റം അപ്രതീക്ഷിതമായി വിവാഹത്തിന് ദിവസങ്ങള്‍ക്ക് മുമ്പ് 30-ാം ആഴ്ചയില് അമാന്‍ഡ കുഞ്ഞ് ഒലിവറിന് ജന്മം നല്‍കി.\nമാസം തികയാതെ ജനിച്ചതു കൊണ്ട് തന്നെ ഒരു കിലോ മാത്രമായിരുന്നു കുഞ്ഞിന്റെ ഭാരം. എന്നാല് വിവാഹദിവസം എത്തിയപ്പോഴേയ്ക്കും മൂന്നു കിലോയായി ഭാരം വര്‍ധിച്ചു. കുഞ്ഞ് ജനിച്ചതോടെ ബീച്ചില് വച്ചു നടത്താനിരുന്ന വിവാഹ പദ്ധതികള് അമാന്‍ഡയും എഡ്‌വിനും പൂര്‍ണമായും ഉപേക്ഷിച്ചു. ഇതോടെ ആശുപത്രി ചാപ്പലില് വച്ച് വിവാഹം കഴിക്കാമെന്ന തീരുമാനിനത്തില് ഇരുവരും എത്തി.\nഒലിവറിന് വിവാഹത്തില് പങ്കെടുപ്പിക്കണമെന്ന ചിന്ത കൂടി ഇതിന് പിന്നില് ഉണ്ടായിരുന്നു. ഒലിവര് പങ്കെടുക്കുമ്പോള് ആ ദിനം കൂടുതല് മനോഹരമാക്കാന് കഴിയുമെന്ന് ഇവര് തിരിച്ചറിഞ്ഞു. കുഞ്ഞ് സ്യൂട്ട് ധരിപ്പിച്ചായിരുന്നു വിവാഹദിവസം ഒലിവറിനെ കൊണ്ടുവന്നത്. ചടങ്ങില് എത്തിയവരുടെ എല്ലാം ശ്രദ്ധ ഒലിവറിലായിരുന്നു. അമാന്‍ഡയാകട്ടെ ചടങ്ങിലുടനീളം കുഞ്ഞിനെ തന്റെ കൈകളില് ചേര്‍ത്തു പിടിച്ചു.


വിശുദ്ധ ബെനഡിക്ടന് കുരിശിന്റെ അര്‍ഥങ്ങള്\nHome Catholic prayers വിശുദ്ധ ബെനഡിക്ടന് കുരിശിന്റെ അര്‍ഥങ്ങള്\nവിശുദ്ധ ബെനഡിക്ടിന്റെ മെഡലോ മെഡല് പതിപ്പിച്ചിരിക്കുന്ന കുരിശോ ഇല്ലാത്ത കത്തോലിക്ക ഭവനങ്ങള് ഇന്ന് വിരളമാണ്. പൈശാചിക ശക്തികള്‍ക്ക് എതിരെയുള്ള ശക്തമായ ആയുധമായാണ് സഭ വിശുദ്ധന്റെ മെഡലിനെ എപ്പോഴും നോക്കികാണുന്നത്. സത്യത്തില് എന്താണ് വിശുദ്ധ ബെനഡിക്ടിന്റെ കാശുരൂപത്തില് രേഖപ്പെടുത്തിയിരിക്കുന്ന വാക്കുകള്? എന്താണ് അവയുടെ അര്‍ത്ഥങ്ങള്? ഓരോ ഭാഗവും എന്തിനെയാണ് സൂചിപ്പിക്കുന്നത്? അതിനെ കുറിച്ചാണ് നാം വിചിന്തനം ചെയ്യാന് പോകുന്നത്.\nമുപ്പതിലേറെ മാര്‍പാപ്പമാരേയും ആയിരകണക്കിന് വിശുദ്ധരേയും തിരുസഭയ്ക്ക് പ്രദാനം ചെയ്ത് കീര്‍ത്തിയാര്‍ജ്ജിച്ച ബെനഡിക്ടന് സന്യാസ സഭയുടെ സ്ഥാപകനാണ് വിശുദ്ധ ബെനഡിക്ട്. ഇറ്റലിയിലെ നൂര്‍സിയായില് എഡി 480-ല് ജനിച്ച അദ്ദേഹം ലോകരക്ഷകനായ യേശുക്രിസ്തുവിന്റെ വിശുദ്ധ കുരിശിനോട് അത്യഗാധമായ ഭക്തിപുലര്‍ത്തിയിരുന്നു. നമ്മുടെ വീണ്ടെടുപ്പിന്റെ (രക്ഷയുടെ) ചിഹ്നമായ വി. കുരിശിനോട് അത്യന്തം ആദരവ് ഉണ്ടായിരിക്കുവാനും മനുഷ്യരക്ഷയ്ക്ക് വിഘാതമായി നില്‍ക്കുന്ന ത്രിവിധ ശത്രുക്കള്-ലോകം പിശാച്, ശരീരം എന്നിവയോട് പോരാടുന്നതിന് കുരിശിന്റെ ഉപയോഗത്തില് അഭയം ഗമിക്കുന്നതിനും തന്റെ അനുയായികളെ അദ്ദേഹം പഠിപ്പിച്ചു.\nകത്തോലിക്കാ തിരുസഭയില് ഉപയോഗിക്കുന്ന മെഡലുകളില് വെച്ച് ഏറ്റവും പുരാതനവും ഏറ്റവും ശ്രേഷ്ഠവുമായ ഒന്നാണ് വിശുദ്ധ ബെനഡിക്ടിന്റെ മെഡല്. ഇതിന്റെ ഒരു വശത്ത് ആലേഖനം ചെയ്തിരിക്കുന്ന വിശുദ്ധ കുരിശാണ് ഇതിന്റെ പ്രത്യേകത. ഈ മെഡല് ഭക്തിപൂര്‍വ്വം ധരിക്കുന്നവര്‍ക്ക്, അവരുടെ ആവശ്യങ്ങളില് അനുഭവഭേദ്യമാകുന്ന ശക്തിയും ആശ്വാസവും ദൈവസഹായവും അത്ഭുതാവഹമാണ്. ഇക്കാരണത്താലാണ് ഈ മെഡല് ലോകമെമ്പാടും ശുശ്രൂഷകളില് വ്യാപകമാകുകയും കൂദാശാനുകരണങ്ങളില് പ്രത്യേകമായി വിലമതിക്കപ്പെടുന്നതും.\nമെഡലിന്റെ മുന്‍വശം പ്രതിനിധീകരിക്കുന്നത് ഒരു കൈയില് വിശുദ്ധ കുരിശും മറുകൈയില് വിശുദ്ധ നിയമവും വഹിച്ചു നില്‍ക്കുന്ന വി. ബെനഡിക്ടിനെയാണ്. വിശുദ്ധന്റെ പാദത്തിന് കീഴിലായി രേഖപ്പെടുത്തിയിരിക്കുന്നു:- EX SM Casino, MDCCCLXXX- ഇതിന്റെ അര്‍ത്ഥം 1880-ല് കാസിനോ മലയില് നിന്ന് ലഭിച്ചത് എന്നാണ്. മെഡലിലെ മാര്‍ജിനിനുള്ളിലായി കൊത്തിയിരിക്കുന്ന Ejus in obitu presentia muniamur- നമ്മുടെ മരണവിനാഴികയില് അവന്റെ (കുരിശില് മരിച്ചവന്റെ) സാന്നിദ്ധ്യം നമ്മെ സംരക്ഷിക്കട്ടെ എന്നാണ് അര്‍ത്ഥമാക്കുന്നത്.\nനമ്മുടെ രക്ഷയുടെ അടയാളമായ കുരിശാണ് മറുപുറത്തുള്ളത്. കുരിശിന്റെ നെടുകെയുള്ള ഭാഗത്ത് C.S.S.M.L. (Crux Sacra Sit Mihi Lux) എന്നു രേഖപ്പെടുത്തിയിരിക്കുന്നു. ഇതിന്റെ അര്‍ത്ഥം ‘കുരിശ് എനിക്ക് വെളിച്ചമായിരിക്കട്ടെ’ എന്നാണ്. കുറുകെയുള്ള ഭാഗത്ത് N.D.S.M.D. (Non Draco Sit Mihi Dux) എന്നാണ് എഴുതിയിരിക്കുന്നത്. ‘സാത്താന് നിന്റെ വഴികാട്ടിയാകാതിരിക്കട്ടെ’ എന്നാണ് ഇതിന്റെ അര്‍ത്ഥം. കുരിശിന്റെ നാലു ഭാഗത്തുമായി കാണുന്ന CSPB എന്ന വലിയ അക്ഷരങ്ങള് (Crux Sancti Patris Benedict) ‘വിശുദ്ധ ബെനഡിക്ട് പിതാവിന്റെ കുരിശ്’ എന്നു സൂചിപ്പിക്കുന്നു.\nകുരിശിന്റെ മുകളിലെ ‘PAX’ എന്നതിന് അര്‍ത്ഥം ‘സമാധാനം’ എന്നാണ്. ബെനഡിക്ടിന് ജീവിതപാതയുടെ ലക്ഷ്യവും അന്ത്യഫലവുമാണ് ഇത് വ്യക്തമാക്കുന്നത്. മെഡലിന്റെ ചുറ്റുമായി V.R.S.N.S.M.V., S.M.Q.L.V.B എന്ന ചുരുക്കെഴുത്തിന് വലിയ അര്‍ത്ഥമാണുള്ളത്. (Vade Retro Satana; numquam suade mihi vana അഥവാ സാത്താനേ നീ പിന്നില് പോകൂ, വ്യര്‍ത്ഥചിന്തകള് എനിക്ക് നിര്‍ദ്ദേശിക്കരുത് എന്നാണ് ഇതിന്റെ അര്‍ത്ഥം. ഇതിനോടൊപ്പമുള്ള S.M.Q.L.I.V.B (Suant mala quae libas; ipse venena bibas) നീ വെച്ചുനീട്ടുന്ന പാനപാത്രം തിന്മയാണ്; നീ തന്നെ നിന്റെ വിഷം കുടിക്കുക എന്നും സൂചിപ്പിക്കുന്നു.\nതിരുസഭയില് വിശുദ്ധ ബെനഡിക്ടിന്റെ കാശുരൂപത്തിന് പ്രത്യേകമായ പരിഗണനയാണുള്ളത്. ഭൂതോച്ചാടനം നടത്തുന്ന എല്ലാ വൈദികരും തങ്ങളുടെ ശുശ്രൂഷയ്ക്കായി ഉപയോഗിക്കുന്നത് വിശുദ്ധ ബെനഡിക്ടിന്റെ മെഡല് ആലേഖനം ചെയ്തിരിക്കുന്ന കുരിശ് ഉപയോഗിച്ചാണ്. എന്തൊക്കെയാണ് ബെനഡിക്ടന് മെഡല് കൊണ്ടുള്ള പ്രയോജനം.\n”പിശാചിനെ തുരത്തുന്ന കാശുരൂപം” എന്നാണ് മിഷന് നാടുകളില് ഇതറിയപ്പെടുന്നത്. വാചകത്തിന് സമാനമായി പിശാചില് നിന്ന് ആത്മാവിനും ശരീരത്തിനുമുണ്ടാകുന്ന എല്ലാ അപകടങ്ങളേയും അതു തടയുന്നു.\nപിശാചിനാല് പീഡിപ്പിക്കപ്പെടുന്നവരേയും, ശുദ്ധതയ്‌ക്കെതിരായ പ്രലോഭനങ്ങളില് ഉള്‍പ്പെട്ടിരിക്കുന്നവരേയും ഇതു സംരക്ഷിക്കുകയും സഹായിക്കുകയും ചെയ്യുന്നു.\nഈശോമിശിഹായുടേയും, വി. ബെനഡിക്ടിന്റെയും സഹായം മരണസമയത്തു ലഭിക്കുന്നതിന് ഇതു കാരണമാക്കുന്നു.\nഇതിന്റെ ഉപയോഗംമൂലം ശാരീരിക പീഡകളും രോഗങ്ങളും സാധാരണയായി സുഖപ്പെടുത്തുന്നുണ്ട്.\nമന്ത്രവാദത്തിനും മറ്റു പൈശാചിക സ്വാധീനതകള്‍ക്കും എതിരായി ഇതിനു പ്രത്യേക ശക്തിയുണ്ട്.\nഗര്‍ഭിണികള്‍ക്ക് സുഖപ്രസവത്തിനു വേണ്ടുന്ന പ്രത്യേക സ്വര്‍ഗ്ഗീയ സഹായം ഇതുമൂലം ലഭ്യമാകുന്നു.\nകൊടുങ്കാറ്റിന്റെയും കരയിലും കടലിലുമുള്ള മറ്റു അപകടങ്ങളുടെയും സമയത്ത് ഇതു നമ്മെ സംരക്ഷിക്കുന്നു.\nPrevious articleക്രിസ്തുശിഷ്യന്മാർ കൊല്ലപ്പെട്ടതെങ്ങനെ?\nNext articleജോവാൻ ഓഫ് ആർക്, ജീവനോടെ തീ കൊളുത്തപ്പെട്ട വിശുദ്ധ


പാലിൽ തുളസി ചേർത്ത് കുടിച്ചാൽ ഗുണങ്ങൾ പലത് ! – Media Ink Online\nപനിയെ തുരത്താന് ഏറ്റവും ഉത്തമമായ ഒന്നാണ് പാലില് തുളസി ചേര്‍ത്ത് കഴിക്കുന്നത്\nഒരു പുണ്യസസ്യം മാത്രമായിട്ടല്ല നമ്മള് തുളസി ചെടിയെ കാണുന്നത്. പല അസുഖങ്ങള്‍ക്കുമുള്ള തികച്ചും പ്രകൃതിദത്തമായ ഔഷധം കൂടിയാണ് അത്. അതുപോലെയുള്ള മറ്റൊന്നാണ് പാല്. രോഗം ശമിപ്പിയ്ക്കാനുള്ള കഴിവ് പാലിനില്ലെങ്കിലും ആരോഗ്യത്തിന് ഏറെ ഉത്തമമായ ഒന്നാണ് അത്. എന്നാല് പാലും തുളസിയും ചേരുമ്പോള് ഏതെങ്കിലും തരത്തിലുള്ള ആരോഗ്യഗുണങ്ങളുണ്ടാകുമോയെന്ന് നോക്കാം.\nപനിയെ തുരത്താന് ഏറ്റവും ഉത്തമമായ ഒന്നാണ് പാലില് തുളസി ചേര്‍ത്ത് കഴിക്കുന്നത്. തുളസിയില് യൂജെനോള് എന്ന ഒരു ആന്റിഓക്സ്ഡിന്റ് അടങ്ങിയിട്ടുണ്ട്. ഇത് ഹൃദയാരോഗ്യത്തിന് ഏറെ ഗുണകരമാണ്. അതേസമയം പാലാകട്ടെ, ഹൃദയത്തിന് ആവശ്യമായ പല ധാതുക്കളും നല്‍കുകയും ചെയ്യും. ചുരുക്കത്തില് ഇവ രണ്ടും ചേരുന്നതോടേ ആരോഗ്യം ഇരട്ടിയ്ക്കുമെന്ന് സാരം.\nപാലില് തുളസി ചേര്‍ത്തു കുടിയ്ക്കുന്നത് സ്ട്രെസ്, ടെന്‍ഷന് എന്നിവ കുറയാന് സഹായിക്കും. ശരീരത്തിലെ യൂറിക് ആസിഡിന്റെ തോത് നിയന്ത്രിയ്ക്കാനും കിഡ്നി സ്റ്റോണ് മാറ്റുന്നതിനുമുള്ള നല്ലൊരു വഴിയാണ് തുളസി ചേര്‍ത്ത പാല്. ശരീരത്തിന് പ്രതിരോധശേഷി നല്‍കുന്നതിനും ക്യാന്‍സര് തടയുന്നതിനും തുളസി ചേര്‍ത്ത പാല് നല്ലതാണ്. ശ്വസനസംബന്ധമായ പ്രശ്നങ്ങള് പരിഹരിയ്ക്കാനും തലവേദന മാറ്റാനും ഇത് സഹായകമാണ്\nഈന്തപ്പഴ ജ്യൂസ്- മുഖം സൗന്ദര്യം കൂട്ടാനുള്ള എളുപ്പ മാർഗ്ഗം


'ചിന്ന മച്ചാ.. എന്ന പുള്ളേ..'; കുഞ്ഞു തമിഴ് ഗായികയ്‌ക്കൊപ്പം ശ്രീഹരിയുടെ ഇഞ്ചോടിഞ്ച് പോരാട്ടം- വിഡിയോ -\nHome FlowersOnline Special ‘ചിന്ന മച്ചാ.. എന്ന പുള്ളേ..’; കുഞ്ഞു തമിഴ് ഗായികയ്‌ക്കൊപ്പം ശ്രീഹരിയുടെ ഇഞ്ചോടിഞ്ച് പോരാട്ടം- വിഡിയോ\nമലയാള ടെലിവിഷൻ പരിപാടികളിലെ ജനകീയ റിയാലിറ്റി ഷോയാണ് ഫ്‌ളവേഴ്‌സ് ചാനലിൽ സംപ്രേഷണം ചെയ്യുന്ന ടോപ് സിംഗർ. ഫ്‌ളവേഴ്‌സ് ചാനലിൽ തന്നെ ഏറ്റവുമധികം കാഴ്ചക്കാരുള്ള പരിപാടിയാണിത്. ആദ്യ സീസൺ പോലെ തന്നെ രണ്ടാം സീസണിലും മികച്ച സ്വീകാര്യതയാണ് കുട്ടി പാട്ടുകാർക്ക് ലഭിക്കുന്നത്. രണ്ടാം സീസണിലെ ഏറ്റവും ശ്രദ്ധേയരായ ഗായകരിൽ ഒരാളാണ് ശ്രീഹരി.\nപാലക്കാട് സ്വദേശിയായ ശ്രീഹരി കലാഭവൻ മണിയുടെ ഗാനങ്ങളിലൂടെയും നാടൻ പാട്ടിന്റെ ഈണങ്ങളിലൂടെയുമാണ് ശ്രദ്ധേയനായത്. ഒരു മത്സരമെന്ന നിലയിൽ നാടൻ പാട്ടിൽ മാത്രം ഒതുങ്ങരുതെന്ന ജഡ്ജസിന്റെ നിർദേശത്തിൽ ശ്രീഹരി പാട്ടിന്റെ മറ്റൊരു വസന്തം ടോപ് സിംഗർ വേദിയിൽ ഒരുക്കി. ഭാവഗാനങ്ങളും, മലയാളത്തിലെ ക്ലാസ്സിക് ഗാനങ്ങളുമെല്ലാം തനിക്ക് വഴങ്ങുമെന്ന് ഇതിനോടകം ശ്രീഹരി തെളിയിച്ചുകഴിഞ്ഞു.\nRead More: ‘എന്റെ കൊച്ചുമുതലാളി..’; പാട്ടുവേദിയിൽ സർപ്രൈസ് ഒരുക്കി കുഞ്ഞു കറുത്തമ്മ- വിഡിയോ\nഇപ്പോഴിതാ, തമിഴ് ഗാനത്തിലും പുലിയാണ് താനെന്ന് തെളിയിച്ചിരിക്കുകയാണ് ശ്രീഹരി. ടോപ് സിംഗർ സ്പെഷ്യൽ ഇവെന്റ്റ് ആയ സ്റ്റാർ നൈറ്റിൽ കോയമ്പത്തൂരിൽ നിന്നുമെത്തിയ കുഞ്ഞു ഗായികയ്ക്ക് ഒപ്പമാണ് ശ്രീഹരി തകർപ്പൻ തമിഴ് ഗാനം ആലപിച്ചത്. കേരളത്തിലും ഹിറ്റായി മാറിയ ‘ചിന്ന മച്ചാ..എന്ന പുള്ളേ..’ എന്ന ഗാനമാണ് ഇരുവരും ചേർന്ന് ആലപിച്ചത്. ജഡ്ജസും മികച്ച അഭിപ്രായമാണ് പങ്കുവെച്ചത്.\nStory Highlights- sreehari’s special performance\nമലയാളികളുടെ ഹിറ്റ് ഗാനത്തിന് ഗംഭീരമായി ചുവടുവെച്ച് ‘വൈറല് കുട്ടിഡോക്ടര്‍മാര്’


നടുമുറ്റങ്ങള്‍ക്കൊരിടം - Designer + BuilderDesigner + Builder\nപ്രകൃതിയോട് ചേര്‍ന്നു നില്‍ക്കുന്ന വീട് എന്ന പഴയ ആശയത്തില് നിന്നും കടമെടുത്തതാണ് ഇന്നു കണ്ടുവരുന്ന ഇന്റീരിയര് ലാന്‍ഡ്‌സ്‌കേപ്പിങ് അഥവാ ഇന്റീരിയര് സ്‌കേപ്പിങ്. ഇതിന്റെ ഭാഗമായി പൂച്ചെടികളും ഫലവൃക്ഷങ്ങളും ഒക്കെ നമ്മുടെ വീടുകളുടെ ഉള്‍ത്തളങ്ങളില് സ്ഥാനം പിടിച്ചു. ചെറിയ പൂന്തോട്ടങ്ങളും, മുറ്റവുമെല്ലാം ഇന്റീരിയര് സ്‌കേപ്പിങ്ങിന്റെ പ്രധാനപ്പെട്ട പ്രത്യേകതകളാണ്. പരമ്പരാഗതമോ, കന്റംപ്രറിയോ, ശൈലി ഏതായാലും കോര്‍ട്ട്‌യാഡ് അതിന്റെ ഭംഗികൊണ്ടും ഉപയോഗസാധ്യതകൊണ്ടും ഏതൊരു ശൈലിക്കും സ്വീകാര്യമായിരിക്കുന്നു. വായുസഞ്ചാരത്തിനും, പകല്‍വെളിച്ചം ആവശ്യത്തിന് ലഭിക്കാനുമായി നിലകൊണ്ടിരുന്ന കോര്‍ട്ട്‌യാര്‍ഡുകള് ഇന്ന് വീടിന്റെയോ, ഓഫീസിന്റെയോ അകത്തളങ്ങള്‍ക്ക് അനുയോജ്യമായ അന്തരീക്ഷം നല്‍കാനും ഭാവം പകരാനുമായി പ്രത്യേകം ക്രമീകരിക്കാറുണ്ട്.\nപഴമയുടെ ഭാഗമായ ‘തുളസിത്തറ’ ഹിന്ദു വീടുകളില് ഇന്നും കാണപ്പെടുന്ന ഒന്നാണ്. മുകള്‍ഭാഗം തുറസ്സായ കോര്‍ട്ട്‌യാര്‍ഡുകള് ഇന്റീരിയര് ഗാര്‍ഡന് സജ്ജീകരിക്കാന് ഉതകുന്നവയാണ്. കാസ്റ്റ് അയേണ് ബെഞ്ചുകളും ഗാര്‍ഡന് ചെയറുകളും സജ്ജീകരിക്കുകയാണെങ്കില് സുഹൃത്തുക്കളുമായി സമയം ചെലവഴിക്കാനൊരിടമായി, അതു മാറും. ഇനി സ്വസ്ഥമായിരുന്നു വായിക്കാനാണെങ്കില് അവിടെ ഒരു റോക്കിങ് ചെയര് ഇടുകയേ വേണ്ടൂ. കോര്‍ട്ട്‌യാഡിനു ചുറ്റുമുള്ള ഡെക്കോര് തീമിനനുസരിച്ച് ശില്‍പ്പങ്ങള് വെക്കുന്നതും, കോര്‍ട്ട്‌യാഡിനു ഭംഗി കൂട്ടും. ഗ്ലാസിട്ടതോ, ഓടു മേഞ്ഞതോ ആയ മേല്‍ക്കൂരയോടു കൂടിയുള്ള മനോഹരമായ കോര്‍ട്ട്‌യാഡുകള്, റെസിഡന്‍സ് പ്രൊജക്റ്റുകളിലും കൊമേഴ്‌സ്യല് പ്രൊജക്റ്റുകളിലും ഡിസൈനിനനുസരിച്ച് രൂപം നല്‍കാവുന്നതാണ്. കോര്‍ട്ട്‌യാര്‍ഡില് പുല്‍ത്തകിടിയും, ഗ്രനൈറ്റ് പടവുകളും മരബെഞ്ചുകളും എന്തിന് ആധുനിക ഫര്‍ണിച്ചറില് പെടുന്ന സ്റ്റീല് കസേരയോ, മെറ്റാലിക്ക് ലോ സീറ്റോ എന്തും സ്ഥാപിക്കാം.\nകോര്‍ട്ട്‌യാര്‍ഡ് ഫ്‌ളോറിനു വേണ്ടി വിവിധ തരം വസ്തുക്കള് ഇന്ന് ലഭ്യമാണ്. ക്ലേ, വ്യത്യസ്തങ്ങളായ ടൈലുകള്, സ്റ്റോണുകള്, പെബിള് എന്നിവ ഇന്റീരിയറുമായി ഇണങ്ങിച്ചേരുകയും മുഖ്യാകര്‍ഷണമായി മാറുകയും ചെയ്യും. കോര്‍ട്ട്‌യാര്‍ഡില് ചെറിയ ജലാശയമുണ്ടാക്കുന്നതും, ഫൗണ്ടന് സ്ഥാപിക്കുന്നതും, വലിയ വാര്‍പ്പില് പൂക്കളും, മെഴുകുതിരികളും കൊണ്ടലങ്കരിച്ചു വയ്ക്കുന്നതും അകത്തളങ്ങള്‍ക്ക് മാസ്മരികമായ റൊമാന്റിക്ക് സൗന്ദര്യം പകരും. കോര്‍ട്ട്‌യാര്‍ഡ് ഇന്റീരിയറിന്റെ മുഖ്യാകര്‍ഷണമാകണമെങ്കില് അതേറെ ശ്രദ്ധയോടെ ഒരുക്കണം. കോര്‍ട്ട്‌യാര്‍ഡ് ഒരുക്കുമ്പോള് അതിന്റെ സ്ഥാനം കൃത്യമാണെന്ന് ആദ്യം ഉറപ്പാക്കേണ്ടത് അത്യാവശ്യമാണ്.\nമഴയും, കൊതുകും പ്രശ്‌നമാകുന്നവര്‍ക്ക് മുകള്‍ഭാഗം തുറസ്സായ കോര്‍ട്ട്‌യാര്‍ഡ് ഒട്ടും യോജിക്കില്ല. എന്നിരുന്നാലും ഒരു ഓപ്പണ് ലിവിങ് ഏരിയയായി ഉപയോഗിക്കാനും ഡെക്കോറിന് മാറ്റു കൂട്ടാനും മേല്‍ക്കൂരയില്ലാത്ത കോര്‍ട്ട്‌യാഡുകള് നന്നേ ഉപകരിക്കും. ഇങ്ങനെ കോര്‍ട്ട്‌യാര്‍ഡ് എന്ന ചെറിയ ഒരു സ്ഥലം നിങ്ങളുടെ മൊത്തം അകത്തളത്തിന് മറ്റൊരു മാനം നല്‍കുന്നു.


April 20, 2018 , .\n“ആചാര്യേശാ മശിഹാ, കൂദാശകളര്‍പ്പിച്ചോ….\nരാചാര്യന്മാര്‍ക്കേകുക പുണ്യം നാഥാ സ്തോത്രം…”\nമലങ്കര ഓര്‍ത്തോഡോക്സ് സഭയുടെ നിരണം ഭദ്രാസനത്തിലെ സീനിയര് വൈദീകനും, സൗത്ത് വെസ്റ്റ് അമേരിക്കന് ഭദ്രാസനത്തിലെ മുന് ഭദ്രാസന കൗണ്‍സില് അംഗവുമായിരുന്ന ഫാ. ശ്ലോമോ ഐസക് ജോര്‍ജ്ജിന്റെ പിതാവുമായ കാരക്കല് പുത്തന്‍പുരക്കല് ഫാ. എല്. ജോര്‍ജ്ജ് (86) നിര്യാതനായി. കോഴഞ്ചേരി കൊട്ടക്കാട്ടേത്ത് ചിന്നമ്മ ജോര്‍ജ്ജ് ആണ് സഹധര്‍മ്മിണി.\nസംസ്കാരം കടപ്ര-മാന്നാര് മര്‍ത്തമറിയം ഓര്‍ത്തോഡോക്സ് ദേവാലയത്തില് പിന്നീട്. വന്ദ്യ. അച്ചന്റെ ആത്മശാന്തിക്കായി പ്രാര്‍ത്ഥിക്കുകയും ഒപ്പം ആദരാഞ്ജലികള് അര്‍പ്പിക്കുകയും ചെയ്യൂന്നു. സൗത്ത് വെസ്റ്റ് അമേരിക്കന് ഭദ്രാസന സഹായ മെത്രാപോലീത്ത ഡോ. സഖറിയാ മാര് അപ്രേം, ഭദ്രാസന സെക്രട്ടറി ഫാ. ഫിലിപ്പ് എബ്രഹാം, ഭദ്രാസന വൈദീക സംഘത്തിന് വേണ്ടി ഫാ. പി സി ജോര്‍ജ്ജ്, ഓര്‍ത്തോഡോക്സ് ടി.വി. ക്കുവേണ്ടി ചെയര്‍മാൻ ഡോ. ഗീവര്‍ഗീസ് മാര് യൂലിയോസ് മെത്രപൊലീത്ത, സി.ഇ.ഓ ഫാ. ജോണ്‍സന് പുഞ്ചക്കോണം എന്നിവര് അനുശോചനം രേഖപ്പെടുത്തി.\nമക്കള്: സാലി അലക്സ് മാത്യു (ചിക്കാഗോ), ഷൈനോ ആനി ജോര്‍ജ് (ഷാര്‍ജ) സാം ലുക്ക് ജോര്‍ജ്ജ് (കൊച്ചുമോന്, ദുബായ്), ഫാ. ശ്ലോമോ ഐസക് ജോര്‍ജ്ജ് , ശ്‌മൂനി സെബാസ്റ്റിയന് (പരുമല), സോമി എലിസബത്ത് ജോര്‍ജ്ജ് (കോട്ടയം).\nമരുമക്കള്: അലക്സ് മാത്യു, ലെജി സാം, ഷാജി ജോര്‍ജ്ജ്, ഷൈനി ശ്ലോമോ ഐസക്, സെബാസ്റ്റിയന് ജോസഫ്, ബിജി മാത്യു.\nകൊച്ചുമക്കള്: സെര്‍മി, ഫെമിന, ഫെന്, നിതിന്, നിവിന്, സെബിന്, സിസില്, ഐറിന്, ആരോന്, സിറില്, ക്രിസ്റ്റി, റിച്ചി, രൂബേന്.\nകൂടുതല് വിവരങ്ങള്‍ക്ക്: +91-469-2610342, +91-7025967630\nശോശാമ്മ കുര്യാക്കോസ് (86)നിര്യാതയായി\nഏലിയാമ്മ കോട്ടപ്പുറത്ത് നിര്യാതയായി\nത്രേസ്യാമ്മ ജോസഫ് (86)നിര്യാതയായി\nപാസ്റ്റര് കെ.സി.ജോണിന്റെ (ഫ്‌ളോറിഡ) സഹോദരന് കാതേട്ട് കെ.സി. പൗലോസ് നിര്യാതനായി


വര്‍ക്കേഴ്സ് ഫോറം: ചരിത്രം പൊളിച്ചെഴുതുകയോ? തെലുങ്കാനയിലേക്കും കുഞ്ഞനന്തന് വക തോക്ക് സപ്ലൈ\nചരിത്രം പൊളിച്ചെഴുതുകയോ? തെലുങ്കാനയിലേക്കും കുഞ്ഞനന്തന് വക തോക്ക് സപ്ലൈ\nഒന്നാം ഭാഗം കുഞ്ഞനന്തന്റെ കള്ളക്കഥ\nഇടപ്പള്ളി പൊലീസ്സ്റ്റേഷന് ആക്രമണത്തെതുടര്‍ന്ന് ഒളിത്താവളത്തില്‍നിന്നും പൊലീസ് പിടിച്ചെടുത്ത തോക്കിന് ബെര്‍ലിന് കുഞ്ഞനന്തന്‍നായര് അവകാശവാദം ഉന്നയിച്ചതിന് യാതൊരടിസ്ഥാനവും ഇല്ലെന്ന് മുമ്പൊരിക്കല് ഞാന് എഴുതിയിരുന്നല്ലോ. അതുപോലെ വയലാറിലേക്കും തോക്കുകൊണ്ടുപോയി എന്ന അവകാശവാദവും വെറും നുണയാണെന്നും വ്യക്തമാക്കപ്പെട്ടിട്ടുണ്ട്. തെലുങ്കാന സമരത്തിനും താന് തോക്ക് സപ്ലൈ ചെയ്തുവെന്ന കുഞ്ഞനന്തന്റെ അവകാശവാദത്തിന്റെ വിശ്വാസ്യതയും ചോദ്യംചെയ്യപ്പെടാതെ തരമില്ല. വയലാറിലേക്ക് തോക്ക് കൊണ്ടുപോയി എന്നു പറയുന്ന അതേ രീതിയില് തന്നെയാണത്രെ തെലുങ്കാനയിലേക്കും തോക്ക് എത്തിച്ചത്. മരംകൊണ്ടുള്ള പെട്ടിയില് സോപ്പുകള് അടുക്കി, അതില് മീതെ മൂന്ന് തോക്കുകള് വച്ച് വീണ്ടും സോപ്പുകള് നിരത്തി, മൂടിവച്ച് അടച്ച്, മെറ്റല് ബെല്‍റ്റുകൊണ്ട് ഭദ്രമായി മുറുക്കി കെട്ടി ട്രെയിനില് കയറ്റി ആണത്രേ കൊണ്ടുപോന്നത്. വാറങ്കല് സ്റ്റേഷനില് ഇറങ്ങി അവിടെനിന്നും കുതിരവണ്ടിയില് മൂന്നുമൈല് അകലെ നിര്‍ദ്ദിഷ്ട സ്ഥാനത്ത് എത്തുന്നു. കുഞ്ഞനന്തന്റെ വാക്കുകള്‍തന്നെ ഉദ്ധരിക്കട്ടെ.\n""മൂന്നുവീതം യന്ത്രത്തോക്കുകളുമായി പിന്നീടും ഇതേ ഭാഗത്ത് ഇതേ മാര്‍ഗ്ഗം ഉപയോഗിച്ച്, രണ്ടുതവണ ചെന്നു. മൂന്നു തവണയായി ഒമ്പത് തോക്കുകള് കല്‍ക്കട്ടയില്‍നിന്നും തെലുങ്കാനയില് എത്തിച്ചു."" (പൊളിച്ചെഴുത്ത് പേജ് 147)\nതെലുങ്കാന സമരനായകന് പി സുന്ദരയ്യ, സമരത്തിന്റെ പശ്ചാത്തലം മുതല് അവസാനംവരെയുള്ള എല്ലാ വിവരങ്ങളും നിസ്സാരമെന്നു തോന്നി തള്ളിക്കളയാവുന്നത് ഉള്‍പ്പെടെ-വിശദമായി പ്രതിപാദിച്ചുകൊണ്ട് 591 പേജുകളുള്ള ""Telengana People's Struggle and its Lessons"" എന്ന ഒരു പുസ്തകം എഴുതിയിട്ടുണ്ട്. സമരത്തിന് ആവശ്യമായ ആയുധങ്ങള് എവിടെനിന്ന് എങ്ങനെയെല്ലാം കിട്ടിയെന്ന് ""ആയുധശേഖരണവും വില്ലേജ് സ്ക്വാഡുകളുടെ രൂപീകരണവും"" എന്ന ശീര്‍ഷകത്തില് സുന്ദരയ്യ പറയുന്നത് ഇപ്രകാരമാണ്.\n""ജനങ്ങള് മുന്‍കയ്യെടുത്തു. യുവാക്കള് സ്വയം വില്ലേജ് സ്ക്വാഡുകളായി രൂപംകൊണ്ടു. കിട്ടുന്നിടത്തുനിന്നെല്ലാം ആയുധങ്ങള് ശേഖരിച്ചു. നായാട്ടിന് ഉപയോഗിച്ചിരുന്ന നാടന് തോക്കുകള്, കുന്തങ്ങള്, കത്തികള് തുടങ്ങിയവയെല്ലാം ജനങ്ങള് കൊണ്ടുവന്നു. ഗ്രാമീണരുമായി ധാരണയില് എത്തിയിരുന്ന പട്ടേല്‍മാരും പട്വാരിമാരും അവരുടെ കൈവശമുണ്ടായിരുന്ന ആയുധങ്ങള് ജനങ്ങള്‍ക്ക് കൈമാറാന് തയ്യാറായി. അങ്ങനെ കൈമാറാന് വിസമ്മതിച്ചവരുടെ വീടുകളില് കയ്യേറി ജനങ്ങള് ആയുധങ്ങള് പിടിച്ചെടുത്തു. ഒളിച്ചുവച്ച ആയുധങ്ങള് കണ്ടെത്താന് കഴിയാതിരുന്ന വീടുകളില്‍നിന്ന് ഒളിച്ചുവച്ച ആയുധങ്ങള് പുറത്തുകടത്തിക്കൊണ്ട് പോകാതിരിക്കാന് പ്രത്യേകം കാവല് ഏര്‍പ്പെടുത്തി. കൈവശമുള്ള ആയുധങ്ങള് ഗവണ്‍മെന്റിലേക്ക് വിട്ടുകൊടുക്കാന് വേണ്ടിയുള്ള വില്ലേജ് ഉദ്യോഗസ്ഥന്മാരുടെ നടപടികളെ ജനം ചെറുത്തു തോല്‍പിച്ചു. ഉദാഹരണം കേശവപുരത്തെ ജെംഗോവന് താലൂക്കിലെ പട്ടേല്, ഗവണ്‍മെന്റിനെ ഏല്‍പിക്കാനായി പത്തു മസ്സില് ലോഡര് തോക്കുകള് ശേഖരിച്ചു. (തോക്കിന്‍കുഴലിന്റെ അഗ്രഭാഗത്തുകൂടി മരുന്നിട്ടു നിറയ്ക്കുന്ന തോക്കാണ് മസ്സില് ലോഡര്) ചിറ്റഗോഡുവിലെ യുവാക്കള് ഇത് മണത്തറിഞ്ഞ് പാഞ്ഞെത്തി പത്ത് തോക്കുകളും കൈവശപ്പെടുത്തി. ഇതുപോലെ ഓരോ വില്ലേജും അഞ്ചുമുതല് പത്തുവരെ മസ്സില് ലോഡറുകള് കൈവശപ്പെടുത്തിയിരുന്നു.""\nഈ മസ്സില് ലോഡറുകളെക്കൂടാതെ 12 ബോര്‍ഗണ്ണുകളും നായാട്ടു തോക്കുകളും ഉണ്ടായിരുന്നു. എല്ലാം ദേശ്മുഖുകളില്‍നിന്നും ലഭിച്ചവ. ശത്രുക്കള് സ്ഥലത്തുണ്ടാവാതിരിക്കുകയോ അല്ലെങ്കില് അവര് ജാഗ്രത പാലിക്കാതിരിക്കുകയോ ചെയ്തപ്പോള് വീടുകളില്‍നിന്നും പിടിച്ചെടുത്തവ ആണ്. ദേശ്മുഖുകളുമായി ബന്ധപ്പെട്ടവരോ അല്ലെങ്കില് അവരുടെ വീടുകളിലോ വയലുകളിലോ ജോലിക്കാരായിരുന്നവരോ ആയ പാര്‍ടി അംഗങ്ങളില് പലരും ഇതില് വ്യാപൃതരായിരുന്നു. ദേശ്മുഖുകള് ആയുധങ്ങള് കരുതിവച്ചിട്ടുള്ള വിവരം ഈ സഖാക്കളില്‍നിന്നാണ് ലഭിച്ചിരുന്നത്. ഈ സഖാക്കള് വഴിയായി ദേശ്മുഖുകളുടെ നീക്കങ്ങള് അറിഞ്ഞിരുന്നതിനാല് ആയുധങ്ങള് പിടിച്ചെടുക്കാന് എളുപ്പമായി. ദേശ്മുഖുകള്‍ക്ക് ചെറുത്തുനില്‍ക്കാന് സാദ്ധ്യമല്ലാതിരുന്ന സാഹചര്യങ്ങളില് അവരുടെ വീടുകളില് കയറി ആയുധങ്ങള് പിടിച്ചെടുക്കുക വളരെ എളുപ്പമായി. ജനങ്ങളും ലോക്കല് സ്ക്വാഡുകളും ചേര്‍ന്ന് മസ്സില് ലോഡറുകള്, ഷോട്ട് ഗണ്ണുകള് ഉള്‍പ്പെടെ എല്ലാതരം റൈഫിളുകളും പിടിച്ചെടുത്ത് ഓരോ വില്ലേജിനും സ്ഥിരം സ്ക്വാഡുകള്‍ക്കും ആവശ്യമായ ആയുധങ്ങള് കരുതി. വളരെ സമര്‍ത്ഥമായ രീതിയിലാണ് ജനങ്ങള് ഇത് നിര്‍വ്വഹിച്ചിരുന്നത്.\nജംഗോവന് താലൂക്കിലെ സീനപ്പള്ളി ദേശ്മുഖ്, ഹുസൂര് നഗര് താലൂക്കിലെ കൊണ്ടപുരം ദേശ്മുഖ്, സൂര്യപ്പെട്ട് താലൂക്കിലെ നരസിംഹറാവു, സൂര്യപ്പെട്ട് താലൂക്കിലെതന്നെ കസറലാപ്പെട്ട് ഭൂസ്വാമിമാര്, ചിന്തരാഘവറെഡ്ഢി, കുന്നൂരിലെ പട്ടാളക്കാരന്, കൊണ്ടലപ്പള്ളിയിലെ കോറം പ്രതാപറെഡ്ഡി, രാജാറാം വില്ലേജിലെ പാഗാലി മല്ല റെഡ്ഡി, കുമ്മറി കുണ്ടലിലെ ഭൂസ്വാമിയായ ജന്നറെഡ്ഡി തുടങ്ങിയവരില്‍നിന്നെല്ലാം ആയുധം പിടിച്ചെടുത്തു. അതുപോലെതന്നെ പൊലീസ് സ്റ്റേഷനുകള്, കസ്റ്റംസ് ഔട്ട് പോസ്റ്റുകള്, റെയില്‍വെ സംരക്ഷണ പൊലീസ്നിലയങ്ങള് മുതലായവയും കയ്യേറി ആയുധങ്ങള് പിടിച്ചെടുത്തിട്ടുണ്ട്. ബോംഗീര് താലൂക്കിലെ കൊലാനപ്പള്ളി, ജംഗോവന് താലൂക്കിലെ ഔത്തപുരവും റിബാര്‍ത്തിയും പെമ്പാത്തിയും, മധിര താലൂക്കിലെ മോട്ടമാറിയും ഹുസൂര് നഗറിലെ മാധവഗുഡവും കരിംനഗര് ജില്ലയില്‍പെട്ട ഹുസൂര്‍ബാഗ് താലൂക്കിലെ ഹുസ്നാബാദും സിദ്ധിപ്പെട്ട് താലൂക്കിലെ ദുബക്കയും ഖാനാപുരവും മറ്റും ചില ഉദാഹരണങ്ങള് മാത്രം.\nജനങ്ങളും ലോക്കല് സ്ക്വാഡുകളും എത്രമാത്രം സമര്‍ത്ഥമായിട്ടാണ് ശത്രുകേന്ദ്രങ്ങള് കയ്യേറി ആയുധങ്ങള് കൈവശപ്പെടുത്തിയത് എന്നറിയാന് വംഗപ്പള്ളി റെയില്‍വെസ്റ്റേഷന് ആക്രമിച്ച കഥ മാത്രം വിവരിച്ചാല് മതിയാകുന്നതാണ്. വംഗപ്പള്ളി റെയില്‍വെസ്റ്റേഷനില് രണ്ടു പൊലീസുകാര് ഡ്യൂട്ടിയിലുണ്ടായിരുന്നു. ഒരു ദിവസം വൈകുന്നേരം നാലുമണിക്ക് നാലു സഖാക്കള് ബ്രാഹ്മണ പുരോഹിതന്മാരുടെ വേഷം അണിഞ്ഞ് റെയില്‍വെ സ്റ്റേഷന് മാസ്റ്ററുടെ മുറിയിലേക്ക് കടന്നുചെന്ന് തങ്ങള്‍ക്ക് നരസിംഹ ക്ഷേത്രത്തിലേക്ക് പോകാന് യാദഗിരിക്ക് ടിക്കറ്റു വേണമെന്നാവശ്യപ്പെട്ടു. അവിടെ ഒരു പൊലീസുകാരന് നില്‍പുണ്ടായിരുന്നു. അയാള് തോക്ക് ഭിത്തിയില് ചാരിവച്ചിരിക്കുകയായിരുന്നു. രണ്ടാമത്തെ പൊലീസുകാരന് സ്ഥലത്തില്ലായിരുന്നു. ബ്രാഹ്മണപുരോഹിത വേഷക്കാരില് ഒരു സഖാവ് ടിക്കറ്റിന്റെ വിലയും മറ്റും സ്റ്റേഷന്‍മാസ്റ്ററോട് ചോദിച്ച് അയാളുടെ ശ്രദ്ധ തിരിച്ചുവിടുകയായിരുന്നു. അപ്പോള് രണ്ടുപേര് പൊലീസുകാരനെ പിടിച്ചുവച്ചു. നാലാമത്തെ സഖാവ് തോക്ക് കൈവശപ്പെടുത്തി. നാലുപേരും സ്റ്റേഷന് മാസ്റ്ററേയും പൊലീസുകാരനേയും ഭയപ്പെടുത്തി തോക്കുംകൊണ്ട് അവിടെനിന്ന് കടന്നു. പിറ്റേന്ന് രാവിലെ പൊലീസുകാര് യാദഗിരിഗട്ടയിലെ ക്ഷേത്രത്തില്‍ചെന്ന് തോക്ക് എടുത്തുകൊണ്ട് പോയില്ലേ എന്ന് ചോദിച്ച് ബ്രാഹ്മണ പുരോഹിതന്മാരെ മര്‍ദ്ദിച്ചു. (Telengana People's struggle and its lessons Page 63, 64, 65)\nഇതുകൂടാതെ വേറെ എവിടെനിന്നും ആയുധം കിട്ടിയതായി സൂചനപോലും ഇല്ല. നായാട്ടിനുപയോഗിക്കുന്ന നാടന് തോക്കുകള്, മസ്സില് ലാഡര്, ഷോട്ട്ഗണ്, ബോര്‍ഗണ് തുടങ്ങി വിവിധ ഇനങ്ങളില്‍പ്പെട്ട തോക്കുകളെക്കുറിച്ച് പറയുമ്പോള് സ്റ്റെണ്‍ഗണ്ണിനെക്കുറിച്ചുമാത്രം സുന്ദരയ്യ മൗനം പാലിക്കുമോ? അക്കാലത്ത് സഖാക്കള് കാതോടുകാതില് പകര്‍ന്നിരുന്ന ഒരു കഥയുണ്ട്. മുഖ്യമായും സൈനികോദ്യോഗസ്ഥന്മാര് അംഗങ്ങളായിരുന്ന ഹൈദരാബാദ് കന്റോണ്‍മെന്റ് ക്ലബില് ബസവപുന്നയ്യ അംഗമായി ചേര്‍ന്ന് സൈനികോദ്യോഗസ്ഥന്മാരുമായി അടുത്ത ബന്ധം സ്ഥാപിച്ചു. മദ്യപാനം നിഷിദ്ധമായി കരുതിയിരുന്ന സഖാവ് സംശയിക്കപ്പെടാതിരിക്കാനായി ""മേശമര്യാദ"" പാലിച്ച് മദ്യപാനം തുടങ്ങി. അതുവഴി കുറെ തോക്കുകള് പട്ടാളക്യാമ്പില്‍നിന്നും സമരരംഗത്തേക്കു കടത്താനായി.\nകല്‍ക്കട്ടയില്‍നിന്നും കൊണ്ടുവന്ന തോക്കുകള് നരസയ്യയെ ഏല്‍പിച്ചുവെന്നാണ് കുഞ്ഞനന്തന്‍നായരുടെ അവകാശവാദം. വാറംഗല് റെയില്‍വെസ്റ്റേഷനില് ഇറങ്ങി അവിടെനിന്ന് കുതിരവണ്ടിയില് കയറി നിര്‍ദ്ദിഷ്ട സ്ഥാനത്തെത്തിയപ്പോള് തോക്ക് ഏറ്റെടുക്കാന് തയ്യാറായി നരസയ്യ കാത്തു നില്‍ക്കുന്നുണ്ടായിരുന്നു. ""എന്നെ സ്വീകരിക്കാന് വന്ന ആള് സഖാവ് നരസയ്യ തെലുങ്കാനയിലെ ഉജ്ജ്വലനായ പോരാളിയും, സുന്ദരയ്യയുടെ വിശ്വസ്തനും ആയുധങ്ങള് കൈകാര്യം ചെയ്യുന്നതില് വിദഗ്ധന്, രവി നാരായണറെഡ്ഢിയുടെ ഡെപ്യൂട്ടി, ഞങ്ങള് രണ്ടുപേരുംകൂടി സോപ്പ്പെട്ടി താങ്ങിയെടുത്ത്, ബംഗ്ലാവിന്റെ ഔട്ട്ഹൗസിലേക്കു കൊണ്ടുപോയി. പൊളിച്ചെഴുത്ത് (പേജ് 147)\nകുഞ്ഞനന്തന്‍നായര് വാനോളം പുകഴ്ത്തുന്ന ഉജ്ജ്വല പോരാളിയും ആയുധങ്ങള് കൈകാര്യംചെയ്യുന്നതില് വിദഗ്ധനുമായ നരസയ്യയെ കണ്ടെത്താന് പി സുന്ദരയ്യയുടെ മുന് സൂചിപ്പിച്ച ബൃഹദ് ഗ്രന്ഥം ഒരാവര്‍ത്തികൂടി വായിച്ചു. കുഞ്ഞനന്തന്റെ നരസയ്യയെ എങ്ങും കണ്ടില്ല. വെടികൊണ്ട് മരിച്ച പടസൂര്യപ്പെട്ടിലെ നരസയ്യ, വിദ്യാര്‍ത്ഥി പ്രവര്‍ത്തകനായ നരസയ്യ തുടങ്ങി അനേകം നരസയ്യമാരെ കണ്ടെങ്കിലും കുഞ്ഞനന്തന്റെ വെറും നരസയ്യയെ എങ്ങും കണ്ടില്ല. തെലുങ്കാന സമരവുമായി ബന്ധപ്പെട്ട സഖാക്കളുടെ പേരുകള്-സംസ്ഥാനകമ്മിറ്റി അംഗങ്ങള്, സമരനേതാക്കള്, രക്തസാക്ഷികള്-എല്ലാവരുടേയും പേരുകള് പരാമര്‍ശിക്കപ്പെടണമെന്ന് നിര്‍ബന്ധം കാണിക്കുന്ന സുന്ദരയ്യ ""ഉജ്ജ്വല പോരാളിയും"" ""ആയുധങ്ങള് കൈകാര്യംചെയ്യുന്നതില് വിദഗ്ധനുമായ"" നരസയ്യയെ വിസ്മരിക്കുമോ? തെലുങ്കാനയിലെ നരസയ്യമാര്‍ക്കു മാത്രമല്ല, എല്ലാവര്‍ക്കും പേരിനുമുമ്പ് (ഇരട്ടപ്പേരായി) ഒന്നോ രണ്ടോ വാക്കുകള് ഉണ്ട്. സുന്ദരയ്യ എന്നു പറഞ്ഞാല് പോര, പുച്ചലപ്പിള്ളി സുന്ദരയ്യ എന്ന് പറയുമ്പോഴേ ആള് തിരിച്ചറിയപ്പെടുകയുള്ളു. ""ഉജ്ജ്വല പോരാളിയും"" ആയുധങ്ങള് കൈകാര്യം ചെയ്യുന്നതില് വിദഗ്ധനുമായ നരസയ്യയ്ക്ക് ഇരട്ടപ്പേരില്ലേ? എന്തേ ഇരട്ടപ്പേര് വിട്ടുകളഞ്ഞത്? ""സ്റ്റാലിന്റെ മുങ്ങിക്കപ്പല്"" എന്ന അദ്ധ്യായത്തില് പറയുന്ന ഇവാന് ഇവാനിയേവിച്ച് കോസ്ലാവിനെപ്പോലെ നരസയ്യയും കുഞ്ഞനന്തന്‍നായരുടെ ഭാവനാസൃഷ്ടിയാണെന്ന് വായനക്കാര് ധരിച്ചാല് കുറ്റപ്പെടുത്താനാവുമോ? തെലുങ്കാനയിലേക്ക് യന്ത്രത്തോക്കുകള് എത്തിച്ചുവെന്ന കുഞ്ഞനന്തന്‍നായരുടെ അവകാശവാദം വെറും വീരസ്യംപറച്ചില് ആയിട്ടേ വായനക്കാര് പരിഗണിക്കുകയുള്ളൂ. തോക്കുകൊണ്ടുള്ള കളി നന്നല്ല കുഞ്ഞനന്താ.\nപയ്യപ്പിള്ളി ബാലന് ചിന്ത 18 ആഗസ്റ്റ് 2012\nLabels: ചരിത്രം, തെലുങ്കാന, രാഷ്ട്രീയം\nസഖാവ് കുഞ്ഞനന്തന് ഒരു സംഭവമാണ് !


6 ലക്ഷമായിരുന്നു സ്മിതയുടെ പ്രതിഫലം: ‘ഉദ്ഘാടന’ത്തിനു മുൻപേ ആന്റി ക്ലൈമാക്സ്  | Silk Smitha Actress\n6 ലക്ഷമായിരുന്നു സ്മിതയുടെ പ്രതിഫലം: ‘ഉദ്ഘാടന’ത്തിനു മുൻപേ ആന്റി ക്ലൈമാക്സ്\nഫിറോസ് അലി November 29, 2020 01:47 PM IST\nസിൽക് സ്മിത, കിളിമാനൂർ ചന്ദ്രൻ\nദക്ഷിണേന്ത്യൻ സിനിമയിലൊരു തുലാമാസമുണ്ടായിരുന്നെങ്കിൽ അതു എൺപതുകളാണ്. സിൽക് സ്മിതയെന്ന പ്രതിഭാസം സ്ക്രീനിൽ മിന്നലായപ്പോൾ പ്രേക്ഷകമനസ്സുകളിൽ തീക്ഷ്ണവികാരങ്ങളുടെ ഇടിവെട്ടിയ കാലം. കത്തുന്ന കണ്ണുകൾ, തെന്നിത്തെറിച്ച ശരീരം... ആസക്തികളുടെ ആ വസന്തകാലത്തിനു പക്ഷേ, തുലാമഴ പോലെ ആയുസ്സു കുറവായിരുന്നു. പെയ്തുതീർന്നു കാൽനൂറ്റാണ്ടാകാറായെങ്കിലും ഓർമകളുടെ പെയ്ത്തു തുടർന്നുകൊണ്ടേയിരിക്കുന്നു. ഒരു വ്യാഴവട്ടക്കാലം ദക്ഷിണേന്ത്യൻ സ്ക്രീനിൽ മോഹച്ചുഴി തീർത്ത കണ്ണുകളുടെ ഉടമയ്ക്ക്, സിൽക് സ്മിതയ്ക്ക് ഡിസംബർ രണ്ടിന് 60-ാം പിറന്നാൾ. 1960 ഡിസംബർ 2നായിരുന്നു ജനനം. 1996 സെപ്റ്റംബർ 23ന്, 36-ാം വയസ്സിൽ മരണം.\nആന്ധ്രപ്രദേശിലെ വെസ്റ്റ് ഗോദാവരി ജില്ലയിലെ ഏലൂരിനു സമീപം കൊവ്വാലിയെന്ന കുഗ്രാമത്തിലാണു സിൽക്കിന്റെ ജനനം. രാജ്യത്തെ ഏറ്റവും വലിയ ശുദ്ധജലത്തടാകങ്ങളിലൊന്നായ കൊല്ലേരു തടാകത്തിന്റെ നാട്ടിൽ നിന്നെത്തിയ നാടൻ പെൺകുട്ടി, ദക്ഷിണേന്ത്യയിലെ വെള്ളിത്തിരയിൽ സൃഷ്ടിച്ചതു വികാരങ്ങളുടെ കടൽക്ഷോഭം. സാവിത്രിയെയും സുജാതയെയും സ്വപ്നംകണ്ടു കോടമ്പാക്കത്തേക്കു വണ്ടികയറിയ നൂറായിരം പെൺകുട്ടികളിലൊരാളായിരുന്നു അവൾ. അന്നു പേര് വിജയലക്ഷ്മിയെന്നായിരുന്നു. മുഖത്തു ചായം തേച്ചു പ്രശസ്തിയുടെ വെള്ളിവെളിച്ചമേറുന്നതു സ്വപ്നം കണ്ടവൾക്ക് ആദ്യം ലഭിച്ചതു മറ്റുള്ളവരുടെ മുഖത്തു ചായമിടുന്ന പണി. ജീവിതത്തിലെ ആദ്യവേഷം മേക്കപ്പ് ആർട്ടിസ്റ്റിന്റേതായിരുന്നു. അതിനിടെയാണ്, ആന്റണി ഈസ്റ്റ്മാൻ സംവിധാനം ചെയ്ത ‘ഇണയെത്തേടി’യിലെ നായികാവേഷം തേടിയെത്തുന്നത്. വിജയലക്ഷ്മിയെ സ്മിതയായി ജ്ഞാനസ്നാനം ചെയ്തത് ആന്റണി ഈസ്റ്റ്മാനാണ്.\nസിനിമപോലൊരു ട്വിസ്റ്റ് സംഭവിക്കുന്നതു പിന്നീടാണ്. ‘വണ്ടിച്ചക്ര’മെന്ന ചിത്രത്തിന്റെ തിരക്കഥയെഴുതി, തമിഴ് സംവിധായകൻ വിനു ചക്രവർത്തി കഥാപാത്രത്തിനായി യോജിച്ച പെൺകുട്ടിയെ തേടിനടക്കുന്ന കാലം. എവിഎം സ്റ്റുഡിയോയ്ക്കടുത്തു നിൽക്കുമ്പോഴാണ്, സമീപത്തെ ധാന്യമില്ലിൽ ആ പെൺകുട്ടിയെ കണ്ടത്. കൊത്തിവലിക്കുന്ന കണ്ണുകളിലാണ് ആദ്യം ഉടക്കിയത്. ഇതാ കഥാപാത്രമെന്നു മനസ്സു പറഞ്ഞു. പിന്നീട് ആറുമാസക്കാലം കഠിന പരിശീലനം. വിനു ചക്രവർത്തിയുടെ ഭാര്യ ഇംഗ്ലിഷ് ഭാഷയുൾപ്പെടെ സ്മിതയെ പഠിപ്പിച്ചു. വണ്ടിച്ചക്രത്തിൽ ചാരായവിൽപനക്കാരിയായ സിൽക് എന്ന കഥാപാത്രത്തെയാണു സ്മിത അവതരിപ്പിച്ചത്. ചുണ്ടു കടിച്ച്, കണ്ണുകളിൽ അഗ്നികൊളുത്തി സ്മിത സ്ക്രീൻ നിറഞ്ഞ‍പ്പോൾ ചാരായത്തെക്കാൾ വലിയ ലഹരിയായി ആരാധകലക്ഷങ്ങളെ അവർ മത്തുപിടിപ്പിച്ചു. മദ്യത്തിൽ ലഹരിയെന്ന പോലെ, പേരിനൊപ്പം സിൽക് എന്ന വിശേഷണവും അലിഞ്ഞു ചേർന്നു.\nസിൽക് കാലം തുടങ്ങുകയായിരുന്നു.4വർഷം കൊണ്ട് അഭിനയിച്ചത് ഇരുനൂറിലേറെ സിനിമകൾ. സിൽക്കില്ലാത്ത സിനിമയില്ലെന്നായി. നായകസ്ഥാനത്തു രജനീകാന്തോ കമൽഹാസനോ മമ്മൂട്ടിയോ മോഹൻലാലോ ആയാലും വിജയ ഫോർമുലയായി സിൽക്കിന്റെ നൃത്തംകൂടി ചേർക്കാൻ വിതരണക്കാർ നിർബന്ധിച്ചു. നൃത്തത്തിനു മാത്രം, അക്കാലത്ത് അര ലക്ഷം രൂപവരെ പ്രതിഫലം വാങ്ങി. അതിനിടെ, ഓർത്തിരിക്കാനുള്ളത് ‘അലകൾ ഒഴിവതില്ലൈ’ ഉൾപ്പെടെ ചുരുക്കം ചിത്രങ്ങളിലെ വേഷങ്ങൾ മാത്രം.\nവിജയലക്ഷ്മിയെന്ന പാവം പെൺകുട്ടി സിൽക് സ്മിതയെന്ന നക്ഷത്രമായി മാറിയപ്പോൾ കഥകളായി, അപവാദങ്ങളായി. വിജയം തലയ്ക്കുപിടിച്ച് നില മറന്നുവെന്ന് ആക്ഷേപമുയർന്നു. നടികർ തിലകം ശിവാജി ഗണേശൻ സെറ്റിലേക്കു കയറിവന്നപ്പോൾ കാലിന്മേൽ കാൽകയറ്റിവച്ചിരുന്ന സ്മിതയെ നോക്കി സിനിമാലോകം നെറ്റി ചുളിച്ചു. എംജിആർ മുഖ്യമന്ത്രിയായിരിക്കെ, അദ്ദേഹം വിളിച്ചുചേർത്ത യോഗത്തിൽ പങ്കെടുക്കാതെ ആന്ധ്രയിലേക്കു ഷൂട്ടിങ്ങിനു പോയപ്പോൾ ‘എന്തൊരു അഹങ്കാരി’ എന്ന മുറുമുറുപ്പുയർന്നു. സ്മിതയ്ക്കും പറയാനുണ്ടായിരുന്നെങ്കിലും അപവാദങ്ങളുടെയത്ര പ്രചാരം അതിനു ലഭിച്ചില്ല. പുറത്തുനിന്നുള്ള ആക്രമണങ്ങളെ ചെറുക്കാൻ പുറന്തോടിനുള്ളിലേക്കു വലിയുന്ന ആമയെപ്പോലെ, സിനിമയുടെ ചതിക്കുഴികളെ അതിജയിക്കാൻ സ്മിത അഹങ്കാരിയുടെ പുറന്തോടെടുത്ത് അണിയുകയായിരുന്നുവെന്ന് അടുപ്പമുണ്ടായിരുന്നവർ മാത്രം അറിഞ്ഞു.\nജീവിതം പോലെ നിഗൂഢമായിരുന്നു ആ മരണവും. മരിക്കുന്നതിനു മുൻപ് അവർ ലോകത്തോട് എന്തോ പറയാനാഗ്രഹിച്ചിരിക്കണം. 1996 സെപ്റ്റംബർ 22നു രാത്രി അടുപ്പമുള്ള രണ്ടു സുഹൃത്തുക്കളെ സ്മിത വിളിച്ചിരുന്നു. സിൽക്കിനെപ്പോലെ തെന്നിന്ത്യയിലെ മാദകറാണിയായിരുന്ന നടി അനുരാധയെയും കന്നഡ നടൻ രവിചന്ദ്രനെയും. ഇരുവർക്കും പല കാരണങ്ങളാൽ എത്താനായില്ല. വടപളനിയിലെ വാടകവീട്ടിലെ ഫാനിൽ തൂങ്ങിയ നിലയിൽ 23നു രാവിലെ സ്മിതയെ കണ്ടെത്തി. സിനിമാനിർമാണം വഴിയുള്ള നഷ്ടം, പ്രണയനൈരാശ്യം, കടുത്ത വിഷാദം... മരണത്തെക്കുറിച്ചു പല കഥകളുണ്ടായി. തെലുങ്കിൽ എഴുതിയതായി പറയപ്പെടുന്ന ആത്മഹത്യക്കുറിപ്പിനെക്കുറിച്ചുമുണ്ടായി പലതരം വ്യാഖ്യാനങ്ങൾ.\nകോടമ്പാക്കത്തുനിന്ന് അശോക് നഗറിലേക്കു പോകുന്ന നിരത്തിന്റെ ഒരിടുങ്ങിയ ഇടവഴിയിൽ പഴയ കെട്ടിടത്തിന്റെ ടെറസിൽ തകരപ്പലകകൾ പാകി വാടകയ്ക്കു കൊടുക്കാൻ പാകത്തിലാക്കിയ വീട്. പുതുതായി അവസരം തേടി തെലുങ്കുനാട്ടിൽ നിന്നെത്തിയ പെൺകുട്ടിയുടെ വാതിൽ മുട്ടിയ ഏജന്റിന്റെ പിന്നിൽ എന്റെ സുഹൃത്തായ ഒരു ഡയറക്ടറായിരുന്നു. പറ്റിയ ഒരു പുതുമുഖത്തെ തേടിപ്പിടിക്കണമെന്ന് അദ്ദേഹത്തിനു നിർബന്ധമായിരുന്നു. അദ്ദേഹത്തോടൊപ്പം ഞാനും.\nവാതിൽ തുറന്നതു മധ്യവയസ്കയാണ്. അമ്മയായിരിക്കാം. പൊളിഞ്ഞ രണ്ടു ചൂരൽക്കസേരകളിൽ ഞങ്ങളിരുന്നു. ഏജന്റ് സ്ത്രീയോടു സംസാരിച്ചു. വലിയ കമ്പനികൾക്കുവേണ്ടി ചിലർ ഈ കുട്ടിയെ കണ്ടിട്ടുണ്ടെന്ന് അയാൾ ഞങ്ങളോടു പറഞ്ഞു. അകത്തുനിന്നു പെൺകുട്ടി നീണ്ട കൈകളുള്ള ബ്ലൗസും ഒരു മിനിസ്കർട്ടുമിട്ടു വന്നു. കൊഴുത്ത ശരീരം. മഞ്ഞ സാറ്റിൻ ബ്ലൗസിൽ നിറയൗവനത്തിന്റെ കലാപം. ചിരിച്ചു നമസ്കാരം പറഞ്ഞപ്പോൾ ഞാൻ ശ്രദ്ധിച്ചതു കണ്ണുകളെയായിരുന്നു. വലിയ കണ്ണുകൾ. നോട്ടം രൂക്ഷമാണെന്നു കൂടി പറയാം.: എം.ടി. വാസുദേവൻ നായർ (സിൽക് സ്മിതയെ ആദ്യമായി കണ്ടതിനെക്കുറിച്ച്, ചിത്രത്തെരുവുകൾ എന്ന പുസ്തകത്തിൽ)\n‘ഉദ്ഘാടന’ത്തിനു മുൻപേ ആന്റി ക്ലൈമാക്സ് : കിളിമാനൂർ ചന്ദ്രൻ നിർമാതാവ്\n1996, സെപ്റ്റംബർ 23. ആ ദിവസം മറക്കാനാവില്ല. ലക്ഷക്കണക്കിനു സിനിമാപ്രേമികളുടെ ഹൃദയത്തിനൊപ്പം, എന്റെ സ്വപ്നങ്ങൾ കൂടി തകർന്ന ദിവസമാണത്. സിൽക് സ്മിത അഭിനയിച്ച ഒട്ടേറെ സിനിമകളിൽ പ്രൊഡക്‌ഷൻ കൺട്രോളറായി ജോലി ചെയ്തിട്ടുണ്ട്. 1996 തുടക്കത്തിലാണ് ‘ഉദ്ഘാടനം’ എന്ന ചിത്രം നിർമിക്കാൻ ആലോചിക്കുന്നത്. മലയാളം, തെലുങ്ക്, തമിഴ്, ഹിന്ദി തുടങ്ങിയ4ഭാഷകളിലാണു ചിത്രം. നായകൻ അന്നത്ര വലിയ താരമായിട്ടില്ലാത്ത വിക്രം. നടി സിൽക് സ്മിതയല്ലാതെ മറ്റാര്?. അറിയപ്പെടുന്ന എഡിറ്ററായിരുന്ന സുരേഷായിരുന്നു സംവിധായകൻ. തിരക്കഥ ഡോ. സി.ജി.രാജേന്ദ്രബാബുവിന്റേത്.\nസ്മിതയുമായി കരാറുറപ്പിച്ചു.6ലക്ഷമായിരുന്നു പ്രതിഫലം. നാലു ഭാഷകളിലും വിതരണക്കാരായി. അന്നു സിൽക്കിനൊപ്പം സ്ഥിരമായി കാണാറുണ്ടായിരുന്ന ഡോ. രാധാകൃഷ്ണന്റെ കൂടി സാന്നിധ്യത്തിലാണു പ്രതിഫലമുൾപ്പെടെ തീരുമാനിച്ചത്. കരിയറിൽത്തന്നെ നാഴികക്കല്ലായേക്കാവുന്ന വേഷമായിരുന്നു സിൽക്കിന്റേത്. പലതവണ സിൽക് വിളിച്ചു സിനിമയെക്കുറിച്ച് ആവേശത്തോടെ സംസാരിച്ചു. മേനിപ്രദർശനത്തിനപ്പുറത്ത് എന്തെങ്കിലും ചെയ്യാനുള്ളതിന്റെ സന്തോഷം പങ്കുവച്ചു. മരണത്തിനു ദിവസങ്ങൾക്കു മുൻപാണ് അവസാനം സംസാരിച്ചത്. ബെംഗളൂരുവിൽ ഒരു പാട്ടിന്റെ ചിത്രീകരണത്തിനായി പോകുന്നുവെന്നു പറഞ്ഞു. ഷൂട്ടിങ് തീരുമാനിച്ച 25നു തലേന്നു ചെന്നൈയിൽ തിരിച്ചെത്തുമെന്ന് ഉറപ്പുതന്നു.\nസെപ്റ്റംബർ 23നു രാവിലെ ചെന്നൈയിലെ വുഡ്‌ലാൻഡ്സ് ഹോട്ടലിൽ സിനിമയുടെ ക്ലൈമാക്സ് ചർച്ച ചെയ്യുകയായിരുന്നു. ഒൻപതു മണിയോടെയാണ്, സിനിമയുടെ കേരളത്തിലെ വിതരണക്കാരൻ അമൃത മോഹന്റെ ഫോണെത്തിയത് – സിൽക് സ്മിത മരിച്ചതായി കേൾക്കുന്നു! എല്ലാവരും പകച്ചുനിന്നു. പിന്നാലെ, കാറിൽ വടപളനിയിലെ വീട്ടിലേക്കു കുതിച്ചു. അവിടെ രണ്ടു പൊലീസുകാർ മാത്രം. സിനിമക്കാർ വന്നുപോകുന്നു. മൃതദേഹം വിജയ ആശുപത്രിയിലാണ്. ഡോ.രാധാകൃഷ്ണനെ പൊലീസ് ചോദ്യം ചെയ്യാൻ വിളിച്ചിരുന്നതായും അറിഞ്ഞു. വൈകുന്നേരത്തോടെ മൃതദേഹം എവിഎം സ്റ്റുഡിയോയ്ക്കു പിന്നിലെ പൊതുശ്മശാനത്തിൽ സംസ്കരിക്കുന്നതുവരെ ഞങ്ങൾ കൂടെനിന്നു. പിന്നീട് പലരെവച്ച് സിനിമ ചെയ്യാൻ ശ്രമിച്ചു. സിൽക്കിനു സമം അവർ മാത്രമേയുള്ളൂവെന്നു മനസ്സിലായപ്പോൾ പ്രോജക്ട് ഉപേക്ഷിച്ചു.


South africa can world cup: Dale Steyn - Malayalam MyKhel\n» ഇത്തവണ ചരിത്രം പിറക്കും, ലോകകപ്പ് ദക്ഷിണാഫ്രിക്കയ്ക്ക്!! പ്രവചനം സ്റ്റെയ്‌നിന്റേത്\nPublished: Thursday, April 18, 2019, 14:58 [IST]\nബെംഗളൂരു: ലോക ക്രിക്കറ്റിലെ ഏറ്റവും നിര്‍ഭാഗ്യവാന്‍മാരായ ടീമെന്ന ദുഷ്‌പേരിന് അവകാശികളാണ് ദക്ഷിണാഫ്രിക്ക. മികച്ച പ്രകടനം നടത്തിയിട്ടും പലപ്പോഴും പാതിവഴിയില് കാലിടറിയ ദക്ഷിണാഫ്രിക്ക ഇത്തവണ ലോക കിരീടം സ്വന്തമാക്കുമെന്ന് സ്റ്റാര് പേസര് ഡെയ്ല് സ്റ്റെയ്‌നിന്റെ പ്രവചനം. ഐപിഎല്ലില് റോയല് ചാലഞ്ചേഴ്സ് ബാംഗ്ലൂരിനായി കളിക്കാനെത്തിയപ്പോഴായിരുന്നു അദ്ദേഹം ഇക്കാര്യം പറഞ്ഞത്.\nഫഫ് ഡുപ്ലെസി, ക്വിന്റണ് ഡികോക്ക്, കാഗിസോ റബാദ തുടങ്ങി ഒരു പിടി മികച്ച കളിക്കാര് ദക്ഷിണാഫ്രിക്കയ്ക്കുണ്ടെന്നു സ്റ്റെയ്ന് ചൂണ്ടിക്കാട്ടി. ടീമിനെ നയിക്കുന്ന ഡുപ്ലെസി തകര്‍പ്പന് ഫോമിലാണ്. അദ്ദേഹം മാത്രമല്ല ടീമിലെ 11 പേരും മാച്ച് വിന്നര്‍മാരാണ്. ഇനി ഭാഗ്യം കൂടി ഇംഗ്ലണ്ടില് തുണച്ചാല് ലോകകിരീടം തങ്ങള്‍ക്കു ലഭിക്കും. കാലാവസ്ഥ, നോ ബോള് എന്നിവയെല്ലാം ടീമിനു നേരത്തേ വില്ലനായിട്ടുണ്ടെന്നും സ്‌റ്റെയ്ന് വിശദമാക്കി.\nറബാദ ഉജ്ജ്വലമായാണ് ഐപിഎല്ലില് പന്തെറിയുന്നത്. അദ്ഭുത ബാലന് തന്നെയാണ് റബാദ. ഇതേ ഫോം ലോകകപ്പിലും താരത്തിനു തുടരാന് കഴിയട്ടെയാണ് ആഗ്രഹിക്കുന്നത്. അന്താരാഷ്ട്ര ക്രിക്കറ്റിലെത്തിയ ഉടന് തന്നെ ലഭിച്ച അവസരങ്ങള് ശരിക്കും മുതലെടുത്ത താരമാണ് അദ്ദേഹം. ചില താരങ്ങള് മികച്ച രീതിയില് വന്ന് പിന്നീട് നിരാശപ്പെടുത്താറുണ്ട്. എന്നാല് റബാദയെപ്പോലെ ഒരേ ഫോമില് കളിക്കുന്ന കുറച്ചു കളിക്കാര് മാത്രമേ ഉണ്ടാവുകള്ളൂവെന്നും സ്‌റ്റെയ്ന് പറഞ്ഞു. ലോകകപ്പില് മെയ് 30ന് നടക്കുന്ന ഉദ്ഘാടന മല്‍സരത്തില് ദക്ഷിണാഫ്രിക്ക ആതിഥേയരായ ഇംഗ്ലണ്ടുമായി ഏറ്റുമുട്ടും.\nRead more about: world cup south africa dale steyn icc cricket ലോകകപ്പ് ദക്ഷിണാഫ്രിക്ക ഡെയ്ല് സ്റ്റെയ്ന് ഐസിസി ക്രിക്കറ്റ്\nStory first published: Thursday, April 18, 2019, 14:58 [IST]


kerala dam water level: കാലവര്‍ഷമെത്തി, അണക്കെട്ടുകളില് ജലനിരപ്പ് ഉയരുന്നു; നിയന്ത്രണ വിധേയമെന്ന് അധികൃതര് - malankara idamalayar dams opens shutters to control water level | Samayam Malayalam\nmalankara idamalayar dams opens shutters to control water level\nSamayam Malayalam | Updated: 03 Jun 2020, 07:21:00 PM\nമലങ്കര, ഇടമലയാർ, ഭൂതത്താൻ കെട്ട് അണക്കെട്ടുകളിൽ ജലനിരപ്പ് ക്രമീകരിക്കുന്നതിനായി വിവിധ ഷട്ടറുകൾ ഉയർത്തിയിരിക്കുകയാണ്. ജലനിരപ്പ് നിലവിൽ നിയന്തരണവിധേയമാണ്.\nഎറണാകുളം: കാലവർഷം മൂന്നു ദിവസം പിന്നിടുമ്പോൾ നിലവിൽ ജില്ലയിലെ ജലസംഭരണികളിലെ ജലനിരപ്പ് നിയന്ത്രണ വിധേയമായി തുടരുന്നു. ജില്ലയില് ഏറ്റവുമധികം സംഭരണശേഷിയുള്ള ഇടമലയാര് അണക്കെട്ടില് 21.45 ശതമാനം മാത്രമാണ് വെള്ളമുള്ളത്. ഇടമലയാറിന് താഴെയുള്ള ഭൂതത്താന്‍കെട്ട് ബാരേജിലെ 15 ഷട്ടറുകളില് അഞ്ചെണ്ണവും ഉയര്‍ത്തി ജലനിരപ്പ് ക്രമീകരിച്ചിട്ടുണ്ട്. ഇന്നലെ രാവിലെ ജലനിരപ്പ് 26.10 മീറ്റര്. 33.70 മീറ്ററാണ് ഇവിടത്തെ പൂര്‍ണശേഷി. അതേസമയം മൂവാറ്റുപുഴയാറിന്‍റെ ജലസമൃദ്ധിക്ക് കാരണമായ ഇടുക്കി ജില്ലയിലെ മലങ്കര അണക്കെട്ടില് 91.6 ശതമാനം വെള്ളമുണ്ട്. ഇവിടെ ആറ് ഷട്ടറുകളില് മൂന്നെണ്ണവും തുറന്ന് പുഴയിലേക്ക് വെള്ളമൊഴുക്കുന്നു. ജില്ലയിൽ ജൂൺ ഒന്നിന് ശരാശരി 5.2 മില്ലീ മീറ്റർ മഴയും രണ്ടിന് 4.8 മില്ലീ മീറ്റർ മഴയും മൂന്നിന് 13.1 മില്ലി മീറ്റർ മഴയുമാണ് ലഭിച്ചത്.\nമലങ്കര അണക്കെട്ടിന്‍റെ പരമാവധി ജല സംഭരണ ശേഷി 43 മീറ്ററാണ്. നിലവിൽ 39.68 മീറ്റർ വെള്ളമാണ് ഡാമിലുള്ളത്. ജലനിരപ്പ് 40.7 മീറ്റർ എത്തുമ്പോഴാണ് അപകട സൂചനയുടെ ആദ്യ ഘട്ടമെന്ന നിലയിൽ നീല അലർട്ട് പുറപ്പെടുവിക്കുന്നത്. ജലനിരപ്പ് 41 മീറ്റർ എത്തുമ്പോൾ രണ്ടാം ഘട്ടമായ ഓറഞ്ച് അലർട്ടും 41.3 മീറ്റർ എത്തുമ്പോൾ റെഡ് അലർട്ടും പ്രഖ്യാപിക്കും. ജലനിരപ്പ് 40 മീറ്ററിൽ താഴെ നിർത്താനുള്ള ക്രമീകരണങ്ങളാണ് ഇപ്പോൾ നടത്തുന്നത്. കാലവർഷത്തിൻ്റെ ആരംഭത്തിൽ തന്നെ മൂന്ന് ഷട്ടറുകൾ 40 സെൻ്റിമീറ്റർ ഉയർത്തിയിട്ടുണ്ട്. ഇത് മുവാറ്റുപുഴയാറിൽ വെള്ളപ്പൊക്കത്തിന് ഇടയാക്കിയിട്ടില്ല.\nഇടമലയാർ അണക്കെട്ടിന്‍റെ പൂർണ സംഭരണ ജലനിരപ്പ് 169 മീറ്ററും പരമാവധി ജലനിരപ്പ് 171 മീറ്ററും ആണ്. നിലവിൽ 131.02 മീറ്ററാണ് ജലനിരപ്പ് . സംഭരണ ശേഷിയുടെ 21.45 ശതമാനം മാത്രം വെള്ളമാണിത്. 159.5 മീറ്റർ ജലനിരപ്പ് എത്തുമ്പോഴാണ് നീല അലർട്ട് പ്രഖ്യാപിക്കുന്നത്. 160 മീറ്റർ എത്തുമ്പോൾ ഓറഞ്ച് അലർട്ടും 160.5 മീറ്റർ എത്തുമ്പോൾ റെഡ് അലർട്ടും പ്രഖ്യാപിക്കും. സംഭരണിയിലെ ജലനിരപ്പ് 161 മീറ്ററിന് മുകളിലാകുമ്പോൾ മാത്രമാണ് സ്പിൽവേ ഷട്ടറുകൾ തുറക്കാറുള്ളത്. പരമാവധി ജലനിരപ്പായ 171 മീറ്ററിൽ4ഗേറ്റുകളും പൂർണമായി തുറന്നാൽ ഒരു സെക്കൻ്ററിൽ 3248 ഘനമീറ്റർ ജലമാണ് പുറത്തേക്കൊഴുകുന്നത്. ഇത് കൂടാതെ ഗേറ്റുകൾ തുറക്കാതെ രണ്ട് വാൽവുകൾ വഴിയും ജലം പുറത്തേക്കൊഴുക്കാം. ഒരു സെക്കൻ്റിൽ ഒരു വാൽവിലൂടെ 54.5ഘനമീറ്റർ ജലം പുറത്തേക്കൊഴുകും. 37.5 മെഗാവാട്ട് ശക്തിയുള്ള രണ്ട് ടർബൈനുകളാണ് വൈദ്യുതി ഉല്പാദനത്തിനായി ഇവിടെയുള്ളത്. പവർ ഹൗസിലെ രണ്ട് ടർബൈനുകളും പൂർണമായി പ്രവർത്തിച്ചാൽ സെക്കന്‍റില് 80 ഘനമീറ്റർ ജലമാണ് പവർഹൗസിൽ നിന്ന് പുഴയിലേക്ക് ഒഴുക്കുന്നത്. ഇപ്രകാരം ഒഴുക്കി വിടുന്ന ജലം ഭൂതത്താൻകെട്ട് ബാരേജിന്‍റെ മുകൾ ഭാഗത്തു വച്ചാണ് പെരിയാറിൽ ചേരുന്നത്. ഇതിനു മുമ്പ്7വർഷങ്ങളിൽ കനത്ത മഴ മൂലം പൂർണ സംഭരണ ശേഷി മറികടന്ന സാഹചര്യം ഉണ്ടായതിനാൽ സ്പിൽവേ ഷട്ടറുകൾ തുറന്നിട്ടുണ്ട്.\nAlso Read: കേരളതീരത്ത് ട്രോളിംഗ് നിരോധനം ജൂണ്9മുതല്; 52 ദിവസം നീണ്ടുനില്‍ക്കും\nഅണക്കെട്ടിൻ്റെ ജലസംഭരണിയിലേക്ക് 380.17 ചതുരശ്ര കിലോമീറ്റർ വിസ്തൃതിയിലുള്ള വൃഷ്ടിപ്രദേശത്തു നിന്നുമാണ് നേരിട്ട് വെള്ളം ഒഴുകിയെത്തുന്നത്. ഇതോടൊപ്പം തമിഴ്നാടിൻ്റെ അണക്കെട്ടായ നീരാറിലെ 101 ചതുരശ്ര കിലോമീറ്റർ വിസ്തൃതിയിലുള്ള വൃഷ്ടി പ്രദേശത്തു നിന്നുള്ള അധിക ജലം കൂടി ഇവിടേക്കൊഴുകിയെത്തുന്നു. ഇതു കൂടാതെ പെരിങ്ങൽക്കുത്ത് അണക്കെട്ട് പരമാവധി ജലനിരപ്പാകുന്ന സന്ദർഭത്തിൽ അവിടെ നിന്നും ഒരു സെക്കൻഡിൽ 39.4 ഘനമീറ്റർ വെള്ളം അധികമായി ഈ സംഭരണിയിലേക്ക് ഒഴുകിയെത്തുന്നുണ്ട്. എന്നാൽ ജലനിരപ്പ് കുറവായതുകൊണ്ടുതന്നെ ഷട്ടറുകളൊന്നും ഉയർത്തിയിട്ടില്ല. അതിനാൽ പെരിയാറിൽ വെള്ളപ്പൊക്കമുണ്ടാകുന്ന സാഹചര്യം നിലവിലില്ല.\nഭൂതത്താൻകെട്ട് ബാരേജിൻ്റെ സംഭരണ ശേഷി 34.95 മീറ്ററാണ്. നിലവിൽ 26.10 മീറ്ററാണ് ജലനിരപ്പ് . ആകെയുള്ള 15 ഷട്ടറുകളിൽ അഞ്ചെണ്ണം 50 സെൻ്റീമീറ്റർ വീതം ഉയർത്തി ജലനിരപ്പ് ക്രമീകരിക്കുന്നുണ്ട്. ഷട്ടറുകൾ തുറന്നത് നിലവിൽ പെരിയാറിലെ ജലനിരപ്പിൽ ഭീഷണി ഉയർത്തിയിട്ടില്ല.\nഎല്ലാ കുട്ടികള്‍ക്കും ഓണ്‍ലൈന് പഠന സൗകര്യം ഉറപ്പാക്കുമെന്ന് മുഖ്യമന്ത്രി ആര്‍ട്ടിക്കിള് ഷോ\nകാലവര്‍ഷം അണക്കെട്ട് ജലനിരപ്പ് Malankara dam kerala dam water level idamalayar dam\nWeb Title : malankara idamalayar dams opens shutters to control water level


കോഴിക്കോട് വീണ്ടും ലഹരി മരുന്ന് വേട്ട; എംഡിഎംഎ മയക്കുമരുന്നുമായി യുവതിയും യുവാവും പിടിയില്; ഇരുവരും പരിചയപ്പെട്ടത് ഇന്‍സ്റ്റഗ്രാമിലൂടെ - Goa Malayali News Paper.\nകോഴിക്കോട് : നഗരത്തില് വീണ്ടും ലഹരിമരുന്നുവേട്ട.\nഎംഡിഎംഎ, കഞ്ചാവടക്കമുള്ള ലഹരിമരുന്നുകളുമായി യുവതിയടക്കം രണ്ടുപേര് പിടിയില്. മലാപ്പറമ്ബ് സ്വദേശി പി അക്ഷയ്(24), കണ്ണൂര് ചെറുകുന്ന് സ്വദേശി ജെ ജാസ്മിന്(26) എന്നിവരെയാണ് മലാപ്പറമ്ബ് പൊലീസ് അറസ്റ്റ് ചെയ്തത്.\nമെഡി. കോളേജ് അസിസ്റ്റന്റ് കമീഷണര് കെ സുദര്‍ശന്റെ നേതൃത്വത്തിലുള്ള സംഘം മെഡിക്കല് കോളേജിന് സമീപത്തെ ലോഡ്ജില് നടത്തിയ പരിശോധനയിലാണ് ഇവരും അറസ്റ്റിലായത്. ഇവരില് നിന്ന് അര ഗ്രാമിലധികം എംഡിഎംഎയും നൂറ് ഗ്രാം കഞ്ചാവും സിറിഞ്ചുകളും കണ്ടെടുത്തിട്ടുണ്ട്. കൊച്ചിയില് ടെക്സ്റ്റൈല് ജീവനക്കാരിയായ യുവതി ലഹരിമരുന്ന് സംഘത്തിന്റെ കാരിയറായി പ്രവര്‍ത്തിക്കുന്നെന്ന സംശയം പൊലീസിനുണ്ട്.\nഇന്‍സ്റ്റാഗ്രാമിലൂടെ പരിചയപ്പെട്ട ഇരുവരും മയക്കുമരുന്ന് ഉപയോഗിച്ചിരുന്നു. കൊച്ചിയില് നിന്നാണ് മയക്കുമരുന്ന് എത്തിച്ചത്. മെഡിക്കല് കോളേജിലെ എസ്‌ഐമാരായ എ രമേഷ്‌കുമാര്, വി വി ദീപ്തി എന്നിവരും റെയ്ഡിന് നേതൃത്വം നല്‍കി.


മുഹറത്തെ ആഘോഷമാക്കി ; കണ്‍സ്യൂമര് ഫെഡ് പുലിവാലു പിടിച്ചു – Veekshanam\nAug 9, 2021 Aug 9, 2021 Veekshanam Online Desk\nകോഴിക്കോട്: മുഹറത്തെ ആഘോഷമാക്കി സഹകരണ വകുപ്പ് പുലിവാല് പിടിച്ചു. പ്രവാചകന് മുഹമ്മദ് നബിയുടെ ചെറുമകനായ ഹസ്രത്ത് ഇമാം ഹുസൈനും അദ്ദേഹത്തിന്റെ ആറു വയസ്സുള്ള മകനും യുദ്ധത്തില് ക്രൂരമായ് കൊല്ലപ്പെട്ട മുഹറം മാസം വ്രതശുദ്ധിയോടെ ആചരിക്കുമെങ്കിലും വിശ്വാസികളെ സംബന്ധിച്ച് ആഘോഷമല്ല.\nഎന്നാല് സഹകരണ വകുപ്പിന്റെ ആഭിമുഖ്യത്തില് കണ്‍സ്യൂമര് ഫെഡ് നടത്തുന്ന മേളയ്ക്ക് ഓണം-മുഹറം മേളയെന്ന് പേരിട്ടതാണ് വിശ്വാസികളെ ചൊടിപ്പിച്ചത്. ഓണം-മുഹറം മേളയുടെ ഉദ്ഘാടനം 11ന് തലസ്ഥാനത്ത് മുഖ്യമന്ത്രിയാണ് നിര്‍വഹിക്കേണ്ടത്. മുഹറം ലോകത്ത് ഒരിടത്തും ആഘോഷമല്ലാത്ത പശ്ചാത്തലത്തില് സര്‍ക്കാര് എന്തിനാണ് ഓണം മേളയിലേക്ക് മുഹറം കൂടി കൊണ്ടുവരുന്നതെന്നാണ് വിശ്വാസി സമൂഹം സമൂഹമാധ്യമങ്ങളിലുള്‍പ്പെടെ ചോദിക്കുന്നത്. മുഹറം മേള എന്ന പ്രയോഗം തന്നെ തെറ്റാണെന്ന് ഇവര് ചൂ്ണ്ടിക്കാട്ടുന്നു. ഇത്രനാളും ഇല്ലാത്ത ഒരു ആഘോഷമെങ്ങനെ പെട്ടന്ന് ഉണ്ടായെന്ന ചോദ്യവും വ്യാപകമാണ്. ഇതിന് പിന്നില് ഗൂഢാലോചന സംശയിക്കുന്നവരും ഉണ്ട്.\nഇരു സമുദായങ്ങളുടെ പേരില് ഉത്സവങ്ങളുടെ തുല്യത വരുത്താനാണ് സര്‍ക്കാര് ശ്രമിച്ചതെന്നാണ് ഒരു വിഭാഗം ചൂണ്ടിക്കാട്ടുന്നത്. ഓണം എന്നത് ഹിന്ദുവിന്റെ മാത്രം ആഘോഷമല്ലെന്നും എല്ലാ കേരളീയരും ഓണം ആഘോഷിക്കാറുണ്ടെന്നും ഇവര് അധികൃതരെ ഓര്‍മ്മിപ്പിക്കുന്നു, ഓണം മേള കഴിഞ്ഞ് ടി പി ആര് നിരക്ക് വര്‍ധിച്ചാല് അതിന്റെ പാപഭാരം തലയിലിടാനാണ് മുഹറം മേള കൂടി പ്രഖ്യാപിച്ചതെന്നാണ് മറ്റൊരു വിമര്‍ശനം. എന്തായാലും കണ്‍സ്യൂമര് ഫെഡിന്റെ അതിബുദ്ധി അവര്‍ക്ക് തന്നെ വിനയായിരിക്കയാണ്.\nകൊല്ലം ആശ്രാമം മൈതാനത്തെ ടൂറിസത്തിന്റെ പേരില് ‘ചില കച്ചവടങ്ങള്’ക്കുള്ള മറയാക്കരുത്! മുകേഷിനെതിരെ സിപിഐ രംഗത്ത്


ഹരിയാനയിൽ സർക്കാർ രൂപീകരിക്കാൻ അവകാശ വാദവുമായി ബിജെപി ഇന്ന് ഗവർണറെ കാണും\nChandigarh, First Published 26, Oct 2019, 5:52 AM IST\nജെജെപിക്ക് ഉപമുഖ്യമന്ത്രി സ്ഥാനം നല്‍കാനാണ് ബിജെപി തീരുമാനം\nജെജെപിയുടെയും സ്വതന്ത്രരുടെയും പിന്തുണ ഉറപ്പാക്കിയാണ് ബിജെപി സർക്കാർ രൂപീകരിക്കുന്നത്\nദില്ലി: ജെജെപി പിന്തുണ ഉറപ്പായതോടെ ഹരിയാനയിൽ സർക്കാർ രൂപീകരണത്തിന് അവകാശവാദമുന്നയിച്ച് മുഖ്യമന്ത്രി മനോഹർ ലാൽ ഖട്ടാർ ഇന്ന് ഗവർണറെ കാണും. ജെജെപി സഖ്യത്തിന് പുറമെ സ്വതന്ത്രരുടെ കൂടി പിന്തുണ ഉറപ്പിച്ചാണ് ബിജെപി നീക്കം.\nഇന്നലെ ദില്ലിയിൽ അമിത് ഷായുടെ വസതിയിൽ നടന്ന ചർച്ചയിലാണ് ജെജെപിയുമായി സഖ്യം ഉണ്ടാക്കുന്നത് സംബന്ധിച്ച് അന്തിമ തീരുമാനം വന്നത്. ഇന്ന് ബിജെപിയുടെ പാർലമെന്ററി പാർട്ടി യോഗം ചണ്ഡീഗഡിൽ നടക്കും. അതിനിടെ ബിജെപിയുമായി സഖ്യം ഉണ്ടാക്കാനുള്ള ജെജെപി നീക്കം ജനഹിതത്തിനു എതിരാണെന്ന വിമർശനവുമായി കോൺഗ്രസ് രംഗത്ത് എത്തി\nജെജെപിക്ക് ഉപമുഖ്യമന്ത്രി സ്ഥാനം നല്‍കാനാണ് ബിജെപി തീരുമാനം. ഇക്കാര്യം ബിജെപി ദേശീയാധ്യക്ഷന് അമിത് ഷാ ദില്ലിയില് അറിയിച്ചു. ഒരുമണിക്കൂറോളം നീണ്ട ചര്‍ച്ചയിലാണ് സര്‍ക്കാര് രൂപീകരണത്തില് ബിജെപിയും ജെജെപിയും ധാരണയിലെത്തിയത്.\nസഖ്യസര്‍ക്കാര് രൂപീകരണത്തിന് ജെജെപിയുടെ പിന്തുണ ഉറപ്പാക്കാൻ കോണ്‍ഗ്രസ് ശ്രമിച്ചിരുന്നെങ്കിലും അകാലിദള് നേതാവ് പ്രകാശ് സിംഗ് ബാദലിന്‍റെ ഇടപെടൽ ബിജെപിക്ക് ഗുണകരമായി. ജെജെപിയിലെ വലിയൊരു വിഭാഗവും ബിജെപി സഖ്യത്തില് താല്‍പര്യം പ്രകടിപ്പിച്ചിരുന്നു.\nസ്വതന്ത്രരടക്കം ഒമ്പത് പേരുടെ പിന്തുണ നേടി കേവലഭൂരിപക്ഷമായ 46 ബിജെപി നേരത്തെ തന്നെ മറികടന്നിരുന്നു. എങ്കിലും സുസ്ഥിര സര്‍ക്കാരുണ്ടാക്കാന് ജെജെപിയുടെ കൂടി പിന്തുണ ഉറപ്പാക്കുകയായിരുന്നു ബിജെപി. ഇതോടെ ജാട്ടുകള്‍ക്കിടയിലെ ജെജെപിയുടെ സ്വാധീനത്തെയും ഒപ്പം ചേര്‍ക്കാമെന്ന് ബിജെപി കരുതുന്നു.


The Priest Actress Ameya Mathew Against Post Insulting Her Admin Appologises - Malayalam Filmibeat\n| Published: Saturday, April 17, 2021, 18:11 [IST]\nമലയാളത്തിലെ യുവനടിമാരില് ശ്രദ്ധേയ ആണ് അമേയ മാത്യൂ. സിനിമകളിലൂടേയും വെബ് സീരീസുകളിലൂടേയുമെല്ലാം ശ്രദ്ധ നേടിയ താരം സോഷ്യല് മീഡിയയില് സജീവമാണ്. അമേയയുടെ ചിത്രങ്ങളോടൊപ്പം തന്നെ ഹിറ്റാണ് അവയ്ക്ക് അമേയ നല്‍കുന്ന ക്യാപ്ഷനുകളും. ക്യാപ്ഷന് സിംഹം എന്നാണ് സോഷ്യല് മീഡിയ അമേയയെ വിളിക്കുന്നത് തന്നെ.\nചിത്രങ്ങള്‍ക്കായി ക്യാപ്ഷന് കണ്ടെത്തുകയല്ല ക്യാപ്ഷനിടാന് വേണ്ടി ചിത്രങ്ങളെടുക്കുകയാണെന്ന് അമേയയെ കുറിച്ച് സോഷ്യല് മീഡിയ പറയാറുണ്ട്. ധാരാളം ആരാധകരുള്ള താരമാണ് സോഷ്യല് മീഡിയയില് അമേയ എന്ന് നിസ്സംശയം പറയാം. ഈയ്യടുത്തിറങ്ങിയ മമ്മൂട്ടി ചിത്രമായ ദ പ്രീസ്റ്റിലും അമേയ അഭിനയിച്ചിരുന്നു. ആട് ടുവായിരുന്നു ആദ്യ സിനിമ. ഒരു പഴയ ബോംബ് കഥയിലും അഭിനയിച്ചിട്ടുണ്ട്.\nഇപ്പോഴിതാ തന്നെ പരിഹസിക്കുന്നൊരു ട്രോളിനെതിരെ പ്രതികരിച്ചു കൊണ്ട് അമേയ കൈയ്യടി നേടുകയാണ്. ഫെയ്‌സ്ബുക്ക് ഗ്രൂപ്പില് പങ്കുവച്ചൊരു പോസ്റ്റിനെതിരെയായിരുന്നു അമേയ രംഗത്ത് എത്തിയത്. ദ പ്രീസ്റ്റിലെ അമേയയുടെ വേഷത്തെയായിരുന്നു ട്രോളില് പരിഹസിച്ചിരുന്നത്. സര് എന്താണ് എന്റെ റോള് എന്ന് അമേയ ചോദിക്കുമ്പോള് ഒരു ഡയലോഗിന് ഒരു ക്യാരക്ടര് പോസ്റ്റര് എന്ന് സംവിധായകന് മറുപടി നല്‍കുന്നതാണ് ട്രോള്. ക്യാരക്ടര് പോസ്റ്ററും പങ്കുവച്ചിരുന്നു.\nഇതിനെതിരെയാണ് അമേയ രംഗത്ത് എത്തിയത്. അംഗീകാരത്തിന് നന്ദി. പ്രീസ്റ്റിന്റെ ഭാഗമാകാന് സാധിച്ചതില് എനിക്ക് സന്തോഷമുണ്ട്. എനിക്ക് ലഭിച്ച റോള് ചെറുതായാലും വലുതായാലും. കമന്റ്‌സില് ചില സൈബര് ബുള്ളിമാര് എന്നെ പിന്തുടരുന്നതായി മനസിലായിട്ടുണ്ട്. എസ്എംഎംഡിയുടെ അഡ്മിന് ഇതുപോലുള്ള സൈബര് ബുള്ളിയിംഗും മിസോജിനിസ്റ്റിക് കമന്റ്‌സും പ്രോത്സാഹിപ്പിക്കുന്നുവെന്നത് അത്ഭുതമാണെന്നായിരുന്നു അമേയയുടെ പ്രതികരണം.\nപിന്നാലെ ഫെയ്‌സ്ബുക്ക് ഗ്രൂപ്പ് താരത്തോട് മാപ്പ് ചോദിച്ചു കൊണ്ട് രംഗത്ത് എത്തി. ഇത്തരത്തിലുള്ള സംഭവങ്ങള് ഭാവിയില് ആവര്‍ത്തിക്കില്ലെന്നും അവര് മറുപടി നല്‍കി. പരസ്യമായി മാപ്പ് ചോദിക്കുകയും ചെയ്തു. ഇതിനും അമേയ പ്രതികരണവുമായെത്തി. മാപ്പ് ചോദിച്ച നടപടിയെ അംഗീകരിക്കുന്നതായി അമേയ പറഞ്ഞു. പക്ഷെ ഇത്തരത്തിലുള്ള അപമാനിക്കലുകളിലൂടെ കടന്നു പോയ ആദ്യത്തെയാളല്ല താനെന്നും ഭാവിയില് കരുതല് വേണമെന്നും അമേയ പറഞ്ഞു.\nThe Priest Actress Ameya Mathew Against Post Insulting Her Admin Appologises, Read More In Malayalam Here.


കെഎസ്എഫ്ഇ പ്രവാസിചിട്ടി: യൂറോപ്പിലും മലയാളി കൂട്ടായ‌്മകൾ | Kerala | Deshabhimani | Saturday May 18, 2019\nസിഎജിക്ക് വേറെ ലക്ഷ്യം; രാഷ്‌ട്രീയമായി നേരിടും: മന്ത്രി തോമസ് ഐസക്\nകെഎസ്എഫ്ഇ പ്രവാസിചിട്ടി: യൂറോപ്പിലും മലയാളി കൂട്ടായ‌്മകൾ\nകെഎസ്എഫ്ഇ പ്രവാസി ചിട്ടിയുടെ ഇടപാടുകൾ ഇനി എല്ലാ യൂറോപ്യൻ രാജ്യങ്ങളിലും. ആവേശകരമായ സ്വീകരണമാണ് ഇതിനകം ചിട്ടിക്ക് യൂറോപ്പിലെ മലയാളികളിൽനിന്ന് ലഭിക്കുന്നത്.\nരജിസ്‌ട്രേഷൻ ആരംഭിച്ചയുടൻ യു കെ, ഫ്രാൻസ്, സ്പെയിൻ, നോർവേ, നെതർലൻഡ്, ജർമനി, അയർലൻഡ്, പോളണ്ട് എന്നീ രാജ്യങ്ങളിൽനിന്നുള്ള നിരവധിപേർ ചിട്ടിയിൽ ചേർന്നു. കെ വൈ സി ഉൾപ്പെടെയുള്ള നടപടികളും പൂർത്തിയാക്കി. ചിട്ടിയുടെ പ്രചരണാർഥം വോസ‌്റ്റഷെയർ, ബോണിമൗത്ത‌്, ഡബ്ലിൻ എന്നിവിടങ്ങളിൽ മലയാളി കൂട്ടായ്മകൾ സംഘടിപ്പിക്കുന്നുണ്ട‌്. മൂന്നിടങ്ങളിലും ധനമന്ത്രി മലയാളികളുമായി സംവദിക്കും. യൂറോപ്പിലും പ്രവാസി ചിട്ടിയുടെ സേവനം പൂർണമായും ഓൺലൈനായാണ് ലഭ്യമാവുക.\nപ്രവാസികൾക്ക് 10ലക്ഷം വരെയുള്ള ചിട്ടി ബാധ്യതയ്ക്ക് സൗജന്യ ഇൻഷുറൻസ് പരിരക്ഷ, 24 മണിക്കൂറും പ്രവർത്തനസജ്ജമായ കോൾ സെന്റർ എന്നിവ ലഭിക്കും. ചിട്ടിയിൽ ചേരുന്നതിനു ഇന്ത്യയിലെ ബാങ്ക് അക്കൗണ്ടുകളുടെ നെറ്റ് ബാങ്കിങ‌്, ഡെബിറ്റ് കാർഡ് എന്നിവയും ഇന്റർനാഷണൽ ഡെബിറ്റ് കാർഡും ഉപയോഗിക്കാം. വെബ്സൈറ്റ് വഴിയും ആൻഡ്രോയ്ഡ്/ ഐഫോൺ മൊബൈൽ ആപ്പ് വഴിയും വരിക്കാർക്ക് ചിട്ടികളുടെ ഓൺലൈൻ ലേലത്തിൽ പങ്കെടുക്കാം. പണത്തിന് അത്യാവശ്യമുള്ള വരിക്കാർക്ക് ചിട്ടി തുക ഇനി അടയ‌്ക്കുവാനുള്ള തവണകൾക്ക് (മേൽബാധ്യതയ്ക്ക് ) ജാമ്യംനൽകി ഇന്ത്യയിലുള്ള ബാങ്ക് അക്കൗണ്ടിലേക്ക് തുക കൈപ്പറ്റാം.\nവരിക്കാർക്ക് നേരിട്ടല്ലാതെ കേരളത്തിലെ ഏത് കെഎസ്എഫ്ഇ ബ്രാഞ്ചിലും ജാമ്യരേഖ സമർപ്പിക്കുവാനും, ജാമ്യനടപടികളുടെ പുരോഗതി ഓൺലൈനായി തത്സമയം നിരീക്ഷിക്കാനുമാകും.\nതീപിടിച്ച് ഇന്ധനവില ; റെക്കോഡ് തകർത്ത് കുതിക്കുന്നു


യാസ് ചുഴലിക്കാറ്റ്: അമ്മയുടെ സംസ്ക്കാരം കഴിഞ്ഞ് മണിക്കൂറുകൾക്കുള്ളിൽ ഡ്യൂട്ടിയിൽ പ്രവേശിച്ച് പൊലീസുകാരൻ – News18 Malayalam\nയാസ് ചുഴലിക്കാറ്റ്: അമ്മയുടെ സംസ്ക്കാരം കഴിഞ്ഞ് മണിക്കൂറുകൾക്കുള്ളിൽ ഡ്യൂട്ടിയിൽ പ്രവേശിച്ച് പൊലീസുകാരൻ\nമരിച്ച അമ്മയുടെ സംസ്ക്കാരചടങ്ങുകൾ പൂർത്തിയാക്കി മണിക്കൂറുകൾക്കുള്ളിലാണ് മർഷാഗിയിയിലെ ഇൻസ്പെകട്ർ ഇൻചാർജ് കലന്ദി ബെഹ്റ ഡ്യട്ടിയിൽ പ്രവേശിച്ചത്.\nLast Updated : May 29, 2021, 11:20 IST\nപ്രിയപ്പെട്ടവർ മരിച്ച ദുഃഖത്തിൽ നിൽക്കുമ്പോഴും തന്നിലെ ഉത്തരവാദിത്വവും കടമയും നിർവ്വഹിക്കാൻ എല്ലാവർക്കും കഴിയണമെന്നില്ല. വ്യക്തിപരമായ നഷ്ടത്തിനിടെയിലും തന്റെ കടമ നിർവ്വഹിക്കാൻ മുന്നിട്ടിറങ്ങിയിരിക്കുകയാണ് ഒഡീഷയിലെ കേന്ദ്രപാരയിലുള്ള മർഷാഗിയിയലുള്ള പൊലീസുകാരൻ. മരിച്ച അമ്മയുടെ സംസ്ക്കാരചടങ്ങുകൾ പൂർത്തിയാക്കി മണിക്കൂറുകൾക്കുള്ളിലാണ് മർഷാഗിയിയിലെ ഇൻസ്പെകട്ർ ഇൻചാർജ് കലന്ദി ബെഹ്റ ഡ്യട്ടിയിൽ പ്രവേശിച്ചത്.\nയാസ് ചുഴലിക്കാറ്റ് എത്തുന്നതിന് മുമ്പ് അപകട സാധ്യതയുള്ള മേഖലകളിൽ നിന്ന് ആളുകളെ ഒഴിപ്പിക്കുന്നതിനായാണ് അമ്മ മരിച്ച വേദനയിലും ഇദ്ദേഹം ജോലിയിൽ പ്രവേശിച്ചത്. രണ്ട് വർഷമായി മർഷാഗിയിയിലെ പൊലീസ് സ്റ്റേഷനിൽ ജോലി ചെയ്യുന്ന ഇദ്ദേഹം മുമ്പ് ഫാനി, അംഫാൻ ചുഴലിക്കാറ്റുകൾ ആഞ്ഞടിച്ചപ്പോൾ മേഖലയിലുണ്ടായ നാശനഷ്ടങ്ങളും മറ്റും നേരിട്ട് കണ്ടതാണ്. 2019 ലും 2020 ലും ആളുകൾ നേരിട്ട ബുദ്ധി മുട്ടുകൾ നന്നായി അറിയുന്ന ബെഹ്റക്ക് ആളുകളെ ഒഴിപ്പിക്കുന്നതിനും മറ്റും കൂടുതൽ ആളുകളുടെ ആവശ്യം ഉണ്ടെന്ന ധാരണയുണ്ടായിരുന്നു. ഈ സാഹര്യം സ്വയം മനസിലാക്കിയാണ് ബെഹ്റ സ്വയം ജോലിയിൽ പ്രവേശിച്ചത്.\nAlso Read കോവിഡ് വരാതിരിക്കാൻ വിഷപ്പാമ്പിനെ തിന്നു; പിന്നാലെ അറസ്റ്റും പിഴയും\n“മർഷഗായി പൊലീസ് സ്റ്റേഷൻ പരിധിയിലെ താഴ്ന്നു കിടക്കുന്ന5പഞ്ചായത്തുകൾ യാസ് ചുഴലിക്കറ്റും തുടർന്നുണ്ടാകുന്ന പേമാരിയും കാരണം വെള്ളത്തിനടിയിൽ ആകാൻ സാധ്യതയുണ്ട് എന്നാണ് കരുതിയിരുന്നത്. അതു കൊണ്ടു തന്നെ ഇവിടെയുള്ള ആളുകളെ ഒഴിപ്പിക്കുക എന്നത് ആവശ്യമായിരുന്നു” ന്യൂ ഇന്ത്യൻ എക്സ്പ്രസിന് നൽകിയ അഭിമുഖത്തിൽ ബെഹ്റ പറഞ്ഞു.\nമർഷഗായിയിൽ താമസിച്ചിരുന്ന 85 വയസുള്ള ബെഹ്റയുടെ മാതാവ് മെയ് 21 നാണ് ഹൃദായാഘാതത്തെ തുടർന്ന് മരണപ്പെട്ടത്. സംസ്ക്കാര ചടങ്ങുകൾ നടത്തുന്നതിനായി മൃതദേഹം ബിൻജാർപൂറിലെ ജാജ്പൂറിലേക്ക് കൊണ്ട് പോവുകയും ചെയ്തിരുന്നു. സംസ്ക്കാര ചടങ്ങുകൾക്ക് ശേഷം അന്ന് രാത്രി തന്നെ ബെഹ്റ ആളുകളെ ഒഴിപ്പിക്കുന്ന പ്രവർത്തനത്തിനായി ജോലിയിൽ തിരികെ പ്രവേശിച്ചു.\nAlso Read പേരക്കുട്ടിയെ അത്ഭുതപ്പെടുത്തിക്കൊണ്ട് ബിയർ പോങ് കളിക്കുന്ന മുത്തശ്ശനും മുത്തശ്ശിയും; വീഡിയോ വൈറൽ\nബെഹ്റയും സംഘവും ചേർന്ന് ഏതാണ്ട് 2100 പേരെയാണ് പൊലീസ് സ്റ്റേഷൻ പരിധിയിലെ താഴ്ന്ന പ്രദേശത്ത് നിന്നും യാസ് ചുഴലിക്കാറ്റ് എത്തുന്നതിന് മുമ്പായി ഒഴിപ്പിച്ചത്. ശക്തമായ കാറ്റിനെ തുടർന്ന് മരങ്ങൾ കടപുഴകി വീണും, ഇലക്ട്രിക്ക് പോസ്റ്റുകൾ വീണും , വീടുകൾ തകർന്നും വലിയ നാശനഷ്ടങ്ങൾ സ്ഥലത്ത് ഉണ്ടായതായും ബെഹ്റ പറയുന്നു.\nരക്ഷാപ്രവർത്തനത്തിലും മേഖലയെ പഴയപടിയാക്കുന്ന പ്രവർത്തനങ്ങളിലും കൂടി പങ്കെടുത്ത ശേഷം വ്യാഴാഴ്ച്ചയാണ് മറ്റ് അന്ത്യകർമ്മങ്ങൾ കൂടി ചെയ്യുന്നതിനായി ബെഹ്റ ഗ്രാമത്തിലേക്ക് തിരിച്ചത്. വ്യക്തിപരമായി ഏറെ വിഷമിച്ച് നിൽക്കുന്ന അവസരത്തിലും ജോലിയോട് ബെഹ്റ കാണിച്ച ആത്മാർത്ഥതയെ കേന്ദ്രപാര എസ് പി മഡക്കാർ സന്ദീപ് സമ്പാദ് പുകഴ്ത്തുകയും ചെയ്തു. അടുത്തിടെ ഉത്തർപ്രദേശിൽ അമ്മയുടെ മരണ വിവരം അറിഞ്ഞ ശേഷവും കോവിഡ് രോഗികളെ ആശുപത്രിയിൽ എത്തിക്കുന്ന ഡ്യൂട്ടി തുടർന്ന ആംബുലൻസ് ഡ്രൈവറെ കുറിച്ച് വാർത്തയുണ്ടായിരുന്നു. രാത്രി വരെ ജോലി ചെയ്ത ശേഷമാണ് ഡ്രൈവർ അമ്മയുടെ സംസ്ക്കാര ചടങ്ങുകളിൽ പങ്കെടുക്കാനായി പോയത്.\nFirst published: May 29, 2021, 11:20 IST


കാൽ ലക്ഷം കോടിയുടെ ഹെലികോപ്റ്റർ ഇടപാടുമായി ഇന്ത്യൻ നാവികസേന; കരാറിനായി അവസാന ലാപ്പിലുള്ളത് നാല് ഇന്ത്യൻ കമ്പനികൾ - Live Newage\nകാൽ ലക്ഷം കോടിയുടെ ഹെലികോപ്റ്റർ ഇടപാടുമായി ഇന്ത്യൻ നാവികസേന; കരാറിനായി അവസാന ലാപ്പിലുള്ളത് നാല് ഇന്ത്യൻ കമ്പനികൾ\nന്യൂഏജ് ന്യൂസ്, ദില്ലി: ഇന്ത്യൻ നാവികസേനയ്ക്കായുള്ള കാൽ ലക്ഷം കോടിയുടെ ഹെലികോപ്റ്റർ കരാറിനായി അവസാന ലാപ്പിലുള്ളത് നാല് ഇന്ത്യൻ കമ്പനികളാണ്. ടാറ്റ, അദാനി, മഹീന്ദ്ര ഡിഫൻസ് സിസ്റ്റംസ്, ഭാരത് ഫോർജ് എന്നിവയെയാണ് ഇന്ത്യൻ നാവികസേന ചുരുക്കപ്പട്ടികയിൽ ഉൾപ്പെടുത്തിയത്.\nനാവികസേനയ്ക്ക് 111 നേവൽ യൂട്ടിലിറ്റി ഹെലികോപ്റ്റർ വാങ്ങാനുള്ളതാണ് പദ്ധതി. ഇന്ത്യന് കമ്പനികളുടെയും വിദേശ കമ്പനികളുടെയും സഹകരണത്തോടെ ഇന്ത്യയിൽ തന്നെ ഹെലികോപ്റ്ററുകൾ നിർമ്മിച്ചെടുക്കാനാണ് മോദി സർക്കാർ പദ്ധതി തയ്യാറാക്കിയത്.\nചുരുക്കപ്പട്ടികയിൽ ഉൾപ്പെട്ട ഇന്ത്യൻ കമ്പനികൾ ഇനി ഈ രംഗത്ത് പരിചയസമ്പന്നരായ വിദേശ കമ്പനികളുമായി ചേർന്ന് പങ്കാളിത്ത കരാർ ഒപ്പുവയ്ക്കണം. യൂറോപ്യൻ എയർബസ് ഹെലികോപ്റ്റർ, അമേരിക്കൻ സികോർസ്‌കി, ലോക്ഹീഡ് മാർട്ടിൻ, റഷ്യൻ റോസോബോറോൺ എക്സപോർട്ട് എന്നീ കമ്പനികളുമായാണ് പങ്കാളിത്തത്തിലെത്തേണ്ടത്. പദ്ധതിയിൽ പങ്കാളികളാകാൻ എട്ട് ഇന്ത്യൻ കമ്പനികളാണ് താത്പര്യം പ്രകടിപ്പിച്ചിരുന്നത്.\nമനോഹർ പരീക്കർ പ്രതിരോധ മന്ത്രിസ്ഥാനം ഒഴിയുന്നതിന് മുൻപാണ് നേവിയുടെ ചീറ്റ, ചേതക് ഹെലികോപ്റ്ററുകൾ മാറ്റാനുള്ള പദ്ധതിക്ക് തുടക്കം കുറിച്ചത്. പിന്നീട് നിർമ്മല സീതാരാമൻ പദ്ധതിക്ക് വേഗം നൽകുകയായിരുന്നു.


Bigg Boss Malayalam Season3Social Media Is Sad For Sai Vishnu And Ramzan Mocks Sai Indirectly - Malayalam Filmibeat\n| Published: Monday, August 2, 2021, 12:39 [IST]\nനാളുകളായി മലയാളികള് കാത്തിരിക്കുകയായിരുന്നു ബിഗ് ബോസ് മലയാളം സീസണ് 3യുടെ വിജയി ആരെന്ന് അറിയാനായി. കൊവിഡ് പ്രതിസന്ധിയെ തുടര്‍ന്ന് തമിഴ്‌നാട്ടില് ലോക്ക്ഡൗണ് പ്രഖ്യാപിച്ചതിന് പിന്നാലെയാണ് ഷോ നിര്‍ത്തിവെക്കേണ്ടി വന്നത്. ഇതോടെ ഇത്തവണയും വിജയിയെ അറിയാതെ പോകുമോ എന്നായി ആരാധകരുടെ ആശങ്ക. പക്ഷെ ഇത്തവണ വിജയിയെ കണ്ടെത്തുമെന്ന് അണിയറ പ്രവര്‍ത്തകര് വ്യക്തമാക്കി. എങ്കിലും ആ കാത്തിരിപ്പ് നീണ്ടു പോവുകയായിരുന്നു. ഒടുവില് ഇന്നലെ രാത്രിയോടെ വിജയിയെ പ്രഖ്യാപിച്ചു.\nനേരത്തെ പുറത്ത് വന്ന റിപ്പോര്‍ട്ടുകളെല്ലാം ശരിവെക്കുന്നതായിരുന്നു വിജയി പ്രഖ്യാപനം. വോട്ടിംഗില് വന് ഭൂരിപക്ഷത്തോടെ മണിക്കുട്ടന് ബിഗ് ബോസ് മലയാളം സീസണ് 3യുടെ വിജയിയായി മാറുകയായിരുന്നു. ഫൈനല് ഫൈവില് മണിക്കുട്ടന്, സായ് വിഷ്ണു, ഡിംപല്, റംസാന്, അനൂപ് കൃഷ്ണന് എന്നിവരാണ് ഉണ്ടായിരുന്നത്. ഇവരില് നിന്നും മണിക്കുട്ടനും സായ് വിഷ്ണുവുമാണ് അവസാനം ബാക്കിയായത്. പിന്നാലെ മണിക്കുട്ടന് വിജയി ആയതായും പ്രഖ്യാപിച്ചു. വൈകാരിക രംഗങ്ങള്‍ക്കായിരുന്നു പിന്നീട് ബിഗ് ബോസ് വീട് സാക്ഷ്യം വഹിച്ചത്.\nഎന്നാല് രണ്ടാമതെത്തിയ സായ് വിഷ്ണുവിനോട് കാണിച്ചത് അവഗണനയാണെന്ന തരത്തിലുള്ള വിമര്‍ശനങ്ങള് ഇപ്പോള് സോഷ്യല് മീഡിയയില് ഉയര്‍ന്നു വന്നിട്ടുണ്ട്. രണ്ടാം സ്ഥാനത്ത് എത്തിയിട്ടും സമ്മാനം നല്‍കാതിരുന്നത് ശരിയായില്ലെന്നാണ് വിമര്‍ശകര് പറയുന്നത്. സാധാരണക്കാരനായ സായി രണ്ടാം സ്ഥാനം വരെ എത്തിയിട്ടുണ്ടെങ്കില് തങ്ങളുടെ മനസിലെ വിജയി സായ് ആണെന്നാണ് ആരാധകര് പറയുന്നത്. ഒന്നാം സ്ഥാനം നേടിയ വ്യക്തിയ്ക്ക് 75 ലക്ഷത്തിന്റെ ഫ്‌ളാറ്റ് സമ്മാനിച്ചിട്ടുണ്ടെങ്കില് രണ്ടാം സ്ഥാനക്കാരനും സമ്മാനം നല്‍കണമായിരുന്നുവെന്ന് ആരാധകര് പറയുന്നു.\nഅതേസമയം നേരത്തെ സോഷ്യല് മീഡിയയില് സായിയുടെ സിനിമാ വാര്‍ത്തകള് സോഷ്യല് മീഡിയയില് വൈറലായിരുന്നു. മോഹന്‍ലാല് ചിത്രം ബാറോസില് സായിയും ഉണ്ടെന്നായിരുന്നു റിപ്പോര്‍ട്ടുകള്. പക്ഷെ ഇതേക്കുറിച്ചും സായി എന്നും പറയാതിരുന്നതും ആരാധകരില് സംശയം ഉണര്‍ത്തിയിട്ടുണ്ട്. മണിക്കുട്ടന് വിജയി ആയപ്പോള് വിഷമത്തോടെ നില്‍ക്കുന്ന സായിയെ ആയിരുന്നു കണ്ടത്. ഇതും ആരാധകര് സങ്കകടകരമായ കാഴ്ചയാണെന്ന് പറഞ്ഞ് ചൂണ്ടിക്കാണിക്കുന്നുണ്ട്.\nഎന്നാല് ബിഗ് ബോസില് രണ്ടാം സ്ഥാനം എന്നൊന്നില്ലെന്നും വിന്നര് മാത്രമേയുള്ളൂവെന്നാണ് മറ്റൊരു ഭാഗം വിശദീകരിക്കുന്നത്. ബിഗ് ബോസ് മലയാളം സീസണ് 3യിലെ ഡ്രീമര് ഓഫ് ദ സീസണ് എന്ന പുരസ്‌കാരം നേരത്തെ സായിയെ തേടിയെത്തിയിരുന്നു. ഇതിന്റെ വീഡിയോ സായ് സോഷ്യല് മീഡിയയിലൂടെ പങ്കുവെക്കുകയും ചെയ്തിരുന്നു. വിജയി ആയില്ലെങിലും സായ് വിഷ്ണുവിന്റെ നേട്ടം വളരെ വലുതാണെന്ന് ആരാധകര് പറയുന്നു.\nAlso Read:ഫിനാലെ കാണുമ്പോൾ വോട്ട് ചെയ്തവർ അഭിമാനത്തോടെ ചിരിക്കും, ഫിറോസ് പറഞ്ഞത് ഇതാണോ, നന്ദി പറഞ്ഞ് താരം\nഇതിനിടെ ഫിനാലെ വേദിയില് റംസാന് പറഞ്ഞ വാക്കുകളും ആരാധകര്‍ക്കിടയില് ചര്‍ച്ചയാകുന്നുണ്ട്. റംസാന് സായിയെ നൈസായിട്ട് താങ്ങിയതാണെന്നാണ് സോഷ്യല് മീഡിയ പറയുന്നത്. റംസാന്റെ വാക്കുകള് ഇങ്ങനെയായിരുന്നു- ''എന്റെ സ്വപ്‌നങ്ങള് സംസാരിക്കാനല്ല അത് പ്രവര്‍ത്തിച്ച് കാണിക്കാനാണ് ഞാനിവിടെ വന്നത്. ഇവിടെ പലരും ഗ്രൂപ്പിസം ഉണ്ടായിയെന്ന് പറയുകയുണ്ടായി. എന്നാല് അതിലൂടെ എനിക്ക് കിട്ടിയത് നല്ല സൗഹൃദങ്ങളാണ്. അഡോണി, ഫിറോസിക്ക, സന്ധ്യ ചേച്ചി, നോബി ചേട്ടന്. ഇവരെയൊക്കെ എനിക്ക് കിട്ടി''.\nഈ രണ്ട് പരാമര്‍ശങ്ങളും പരോക്ഷമായി സായ് വിഷ്ണുവിനെ ലക്ഷ്യം വച്ചുള്ളതാണെന്നാണ് സോഷ്യല് മീഡിയ പറയുന്നത്. സ്വപ്നം, ഗ്രൂപ്പിസം രണ്ടും ബിഗ് ബോസ് വീട്ടില് ചര്‍ച്ചയാക്കിയ വ്യക്തി സായ് വിഷ്ണുവായിരുന്നുവെന്നും ആരാധകര് ഓര്‍മ്മിപ്പിക്കുന്നു.\nBigg Boss Malayalam Season3Social Media Is Sad For Sai Vishnu And Ramzan Mocks Sai Indirectly\nStory first published: Monday, August 2, 2021, 12:39 [IST]


endosulphan victim breaks leg and hand during physiotherapy | ഫിസിയോ തെറാപ്പിക്കിടെ എൻഡോസൾഫാൻ ഇരയായ കുഞ്ഞിന്റെ കൈയ്യും കാലും ഒടിഞ്ഞു!! വൻ വീഴ്ച!! - Malayalam Oneindia\nഫിസിയോ തെറാപ്പിക്കിടെ എൻഡോസൾഫാൻ ഇരയായ കുഞ്ഞിന്റെ കൈയ്യും കാലും ഒടിഞ്ഞു!! വൻ വീഴ്ച!!\nPublished: July 12 2017, 15:34 [IST]\nകാസർകോട്: ഫിസിയോ തെറാപ്പിക്കിടെ എൻഡോ സൾഫാൻ ഇരയായ കുഞ്ഞിന്റെ കൈയ്യും കാലും ഒടിഞ്ഞു. കാസർകോട് ജില്ലയിലെ ജനറൽ ആശുപത്രിയിലാണ് സംഭവം. ഗുരുതര ചികിത്സ പിഴവ് ആരോപിച്ച് കുട്ടിയുടെ ബന്ധുക്കൾ രംഗത്തെത്തിയിരിക്കുകയാണ്.\nആദൂർ സ്വദേശി പന്ത്രണ്ട് വയസുകാരനായ അബ്ദുൾ റസാഖിനാണ് ഈ ദുരവസ്ഥ ഉണ്ടായിരിക്കുന്നത്. കഴിഞ്ഞ വെള്ളിയാഴ്ചയാണ് അബ്ദുൾ റസാഖിനെ ആശുപത്രിയിൽ പ്രവേശിപ്പിച്ചത്. അബുബക്കർ, റുക്കിയ ദമ്പതികളുടെ മകനാണ് അബ്ദുൾ റസാഖ്. സന്ധി വേദനയെ തുടർന്നാണ് ആശുപത്രിയിൽ എത്തിച്ചത്. തുടർന്ന് ഫിസിയോ തെറാപ്പിക്ക് വിധേയനാക്കുകയായിരുന്നു.\nചികിത്സ കഴിഞ്ഞ് വീട്ടിലെത്തിയ കുട്ടി കൈക്കും കാലിനും വേദനയുണ്ടെന്ന് വീട്ടുകാരെ അറിയിച്ചു. തുടർന്ന് തിങ്കളാഴ്ച ആശുപത്രിയിലെത്തി എക്സ്റേ എടുത്തു. ഈ പരിശോധനയിലാണ് വലതു കൈക്കും ഇടത് കാലിനും അസ്ഥിക്ക് പൊട്ടലുണ്ടെന്ന് തെളിഞ്ഞത്. നീർക്കെട്ട് ഉണ്ടായിരുന്നതിനെ തുടർന്ന് ഡോക്ടറുടെ നിർദേശ പ്രകാരം ബുധനാഴ്ചയാണ് പ്ലാസ്റ്റർ ഇട്ടത്.\nഅശ്രദ്ധമായി ഫിസിയോ തെറാപ്പി ചെയ്തതാണ് കുട്ടിയുടെ കൈയ്യും കാലും ഒടിയാൻ കാരണമെന്നാണ് കുട്ടിയുടെ ബന്ധുക്കൾ ആരോപിക്കുന്നത്. എന്നാൽ ആശുപത്രി അധികൃതർ ഇക്കാര്യം നിഷേധിച്ചിട്ടുണ്ട്. ചികിത്സയ്ക്കിടെയല്ല അസ്ഥി ഒടിഞ്ഞതെന്നും നേരത്തെ തന്നെ ഒടിഞ്ഞിരിക്കാമെന്നുമാണ് ആശുപത്രി അധികൃതർ പറയുന്നത്.\nഎൻഡോസൾഫാൻ ബാധിതരുടെ അസ്ഥികൾക്ക് ബലക്ഷയം ഉണ്ടാകാറുണ്ടെന്നും അതിനാൽ ഏറെ ശ്രദ്ധയോടെയാണ് ഫിസിയോ തെറാപ്പി ചെയ്തതെന്നും ആശുപത്രി അധികൃതർ പറഞ്ഞു.\nകൂടുതൽ endosulphan വാർത്തകൾ\nഎന്‍ഡോസള്‍ഫാന്: അര്‍ഹതയുള്ള ഒരാളും പട്ടികയില് നിന്ന് ഒഴിവായിക്കൂട-എം.വി. ബാലകൃഷ്ണന്\nസെമിനാറിന് ലക്ഷങ്ങള്, രോഗികള്‍ക്ക് മരുന്നില്ല\nendosulphan victim hospital leg hand break എന്‍ഡോസള്‍ഫാന് ഇര ആശുപത്രി കാല്\nendosulphan victim breaks leg and hand during physiotherapy\nStory first published: Wednesday, July 12, 2017, 15:34 [IST]


തുര്‍ക്കിയില് നിന്നും പാക്കിസ്ഥാന് വാങ്ങുന്നത് റഡാറുകളുടെ കണ്ണുവെട്ടിക്കുന്ന നാല് യുദ്ധക്കപ്പലുകള് - RoundupKerala.com\nHome Current Affairs തുര്‍ക്കിയില് നിന്നും പാക്കിസ്ഥാന് വാങ്ങുന്നത് റഡാറുകളുടെ കണ്ണുവെട്ടിക്കുന്ന നാല് യുദ്ധക്കപ്പലുകള്\nതുര്‍ക്കിയില് നിന്നും പാക്കിസ്ഥാന് വാങ്ങുന്നത് റഡാറുകളുടെ കണ്ണുവെട്ടിക്കുന്ന നാല് യുദ്ധക്കപ്പലുകള്\nപാക്കിസ്ഥാനുവേണ്ടി റഡാറുകളുടെ കണ്ണുവെട്ടിച്ച് പായാന് കഴിയുന്ന നാല് യുദ്ധക്കപ്പലുകളുടെ നിര്‍മ്മാണം തുര്‍ക്കി ആരംഭിച്ചു. തദ്ദേശീയമായി തുര്‍ക്കി വികസിപ്പിച്ച മില്‍ജെം വിഭാഗത്തില്‍പ്പെട്ട യുദ്ധക്കപ്പലുകളുടെ നിര്‍മ്മാണോദ്ഘാടനം ഞായറാഴ്ച തുര്‍ക്കിയില് നടന്നു. തുര്‍ക്കിഷ് പ്രസിഡന്റ് തയിപ് എര്‍ദോഗനാണ് ഇക്കാര്യം സ്ഥിതീകരിച്ചത്.\nതുര്‍ക്കി നാവികസേനയുടെ പുതിയകപ്പലായ ടി.സി.ജി. കിനലിയാഡ കമ്മീഷന് ചെയ്യുന്ന ചടങ്ങിലായിരുന്നു തുര്‍ക്കിഷ് പ്രസിഡന്റിന്റെ പ്രഖ്യാപനം.പാക് നാവികസേന കമാന്‍ഡര് അഡ്മിറല് സഫര് മഹ്മൂദ് അബ്ബാസിയും കപ്പല് നിര്‍മ്മാണോദ്ഘാടനച്ചടങ്ങില് പങ്കെടുത്തു.\n99 മീറ്റര് നീളമുള്ളതാണ് മില്‍ജെം കപ്പലുകള്. മണിക്കൂറില് 29 നോട്ടിക്കല് മൈലാണ് വേഗത. ഡിസ്പ്ലേസ്മെന്റ് 24,00 ടണ്ണും. തദ്ദേശീയമായി യുദ്ധക്കപ്പലുകള് രൂപകല്‍പ്പന ചെയ്യുകയും നിര്‍മിക്കുകയും ചെയ്യുന്ന ലോകത്തെ 10 രാജ്യങ്ങളില് ഒന്നാണ് തുര്‍ക്കി.\nPrevious articleനിവിന് മൂന്നാമതും 50 കോടി ക്ലബ്ബില്\nNext articleസഹോദരിയോട് കാമുകന് വിവാഹാഭ്യര്‍ത്ഥന നടത്തുന്നത് ചിത്രീകരിക്കണം, അതിന് യുവതി തിരഞ്ഞെടുത്തത്…


ബെംഗളൂരൂ സംഘര്‍ഷം; പൊലീസ് വെടിവയ്പ്പില് മരിച്ചവരുടെ എണ്ണം3ആയി - Keralabhooshanam Daily ബെംഗളൂരൂ സംഘര്‍ഷം; പൊലീസ് വെടിവയ്പ്പില് മരിച്ചവരുടെ എണ്ണം3ആയി\nHome/NEWS/BREAKING NEWS/ബെംഗളൂരൂ സംഘര്‍ഷം; പൊലീസ് വെടിവയ്പ്പില് മരിച്ചവരുടെ എണ്ണം3ആയി\nകര്‍ണാടകയില് കോണ്‍ഗ്രസ് എംഎല്‍എയുടെ ബന്ധുവിന്റെ മതവിദ്വേഷം വളര്‍ത്തുന്ന ഫേസ്ബുക്ക് പോസ്റ്റുമായി ബന്ധപ്പെട്ടുണ്ടായ സംഘര്‍ഷം വ്യാപിക്കുന്നു. ജനക്കൂട്ടം എംഎല്‍എയുടെ വീടും പൊലീസ് സ്റ്റേഷനും ആക്രമിച്ചു. ബെംഗളൂരുവില് പൊലീസ് നടത്തിയ വെടിവയ്പ്പില് മൂന്നുപേര് മരിച്ചു. നിരവധി പേര്‍ക്ക് പരിക്കേറ്റു. ബെംഗളൂരു നഗരത്തില് നിരോധനാജ്ഞ പ്രഖ്യാപിച്ചു. ആക്രമണങ്ങളുമായി ബന്ധപ്പെട്ട് ഇതുവരെ 110 പേരെ പൊലീസ് അറസ്റ്റ് ചെയ്തു. സംഘര്‍ഷങ്ങളില് രണ്ട് മാധ്യമപ്രവര്‍ത്തകര്‍ക്കും പരിക്കേറ്റതായാണ് വിവരം.\nബെംഗളൂരു പുലികേശി നഗറിലെ കോണ്‍ഗ്രസ് എംഎല്‍എ അഖണ്ഡ ശ്രീനിവാസ മൂര്‍ത്തിയുടെ സഹോദരിയുടെ മകന് നവീന് മതവിദ്വേഷം വളര്‍ത്തുന്ന കുറിപ്പ് ഫേസ്ബുക്കില് പോസ്റ്റ് ചെയ്തതുമായി ബന്ധപ്പെട്ടുണ്ടായ പ്രശ്‌നങ്ങളാണ് സംഘര്‍ഷത്തിലേക്ക് നയിച്ചത്. സമൂഹമാധ്യമങ്ങളിലൂടെ ഇതുമായി ബന്ധപ്പെട്ട് വ്യാജവാര്‍ത്തകളടക്കം പ്രചരിച്ചതും പ്രശ്‌നങ്ങള് കൂടുതല് ഗുരുതരമാക്കി.\nഒരു മതവിഭാഗത്തിലെ പതിനായിരക്കണക്കിന് വരുന്ന കൂട്ടം കെജി ഹള്ളി പൊലീസ് സ്റ്റേഷന് മുന്നില് തടിച്ചുകൂടുകയും പൊലീസ് വാഹനങ്ങള് കത്തിക്കുകയുമായിരുന്നു. ഫേസ്ബുക്ക് പോസ്റ്റിട്ട നവീനിന്റെ അറസ്റ്റ് ആവശ്യപ്പെട്ടാണ് അക്രമം. ഇതിന് പിന്നാലെ എംഎല്‍എയുടെ വീട് അഗ്‌നിക്കിരയാക്കി. പൊലീസ് സ്റ്റേഷന് കത്തിക്കാനും ശ്രമിച്ചു. കൂടുതല് പൊലീസ് സേന സ്ഥലത്തെത്തിയിട്ടും സംഘര്‍ഷത്തിന് അയവില്ലാതെ വന്നതോടെ പൊലീസ് വെടിയുതിര്‍ത്തു. മൂന്നു പേര് വെടിവയ്പ്പില് മരിച്ചു. മൂന്നു പേര്‍ക്കു പരിക്കേറ്റു. പത്തിലധികം പൊലീസുകാര്‍ക്കും പരിക്കേറ്റു.


ഇനി പെൺകുട്ടികൾക്ക് വിദ്യാഭ്യാസം സൗജന്യം : 1.5 ലക്ഷം വിദ്യാർഥികൾക്ക് സ്കോളർഷിപ്, ബിരുദം തുടങ്ങിയ പുതിയ പദ്ധതികളുമായി യോഗി സർക്കാർ - KL Scholarships\nHome Education news Government news ഇനി പെൺകുട്ടികൾക്ക് വിദ്യാഭ്യാസം സൗജന്യം : 1.5 ലക്ഷം വിദ്യാർഥികൾക്ക് സ്കോളർഷിപ്, ബിരുദം തുടങ്ങിയ പുതിയ പദ്ധതികളുമായി യോഗി സർക്കാർ\nഇനി പെൺകുട്ടികൾക്ക് വിദ്യാഭ്യാസം സൗജന്യം : 1.5 ലക്ഷം വിദ്യാർഥികൾക്ക് സ്കോളർഷിപ്, ബിരുദം തുടങ്ങിയ പുതിയ പദ്ധതികളുമായി യോഗി സർക്കാർ\n1.5 ലക്ഷം കുട്ടികൾക്ക് സ്കോളർഷിപ്പും ബിരുദവും പെൺകുട്ടികൾക്ക് സൗജന്യ വിദ്യാഭ്യാസവും നൽകുമെന്ന് ഒക്ടോബർ2ഗാന്ധിജയന്തി ദിനത്തോടനുബന്ധിച്ച് യോഗി സർക്കാർ അറിയിച്ചു. എല്ലാ കുട്ടികൾക്കും സ്കോളർഷിപ്പ് തുക അക്കൗണ്ടിലേക്ക് അയക്കുന്നത് നവംബർ 30 ഓടുകൂടി ആണ്.\nസ്കോളർഷിപ്പ് ക്രമീകരിച്ചിരിക്കുന്നത് വിദ്യാർഥികളുടെ ഉന്നത പഠനത്തിന് സാമ്പത്തിക ബുദ്ധിമുട്ടുകൾ ഉണ്ടാകാത്ത രീതിയിലാണ്. ഈ പദ്ധതി അനുസരിച്ച് ബിരുദ്ധം വരെ പെൺകുട്ടികൾക്ക് സൗജന്യ പഠനം ഉറപ്പുവരുത്തുന്നു. എന്നാൽ ഒരു വീട്ടിൽ രണ്ട് സഹോദരിമാർക്ക് ലഭിക്കില്ല പകരം ഒരാൾക്ക് മാത്രമേ സ്കോളർഷിപ്പുകൾ ലഭിക്കുകയുള്ളൂ എന്ന് യോഗി ആദിത്യനാഥ് അറിയിക്കുകയുണ്ടായി.\nഒരേ വിദ്യാലയത്തിൽ രണ്ടു സഹോദരിമാർ പഠിക്കുന്നുണ്ടങ്കിൽ ഒരു കുട്ടിക്ക് ഫീസ് നൽകേണ്ടതില്ല. സ്വകാര്യ സ്കൂൾ ഫീസ് ഒഴിവാക്കിയില്ലെങ്കിൽ അത് അടയ്ക്കുന്നതിനുള്ള ക്രമീകരണങ്ങൾ സംസ്ഥാന വിദ്യാഭ്യാസവകുപ്പ് ചെയ്യുമെന്നും മുഖ്യമന്ത്രി കൂട്ടിച്ചേർത്തു. കോവിഡ് മഹാമാരി കാരണം പല കുട്ടികൾക്കും ഫീസ് അടയ്ക്കാൻ സാധിക്കാത്ത അവസ്ഥയാണ്. ഈ പദ്ധതി അങ്ങനെയുള്ള പെൺകുട്ടികൾക്ക് സഹായകമാകുമെന്ന് യോഗി ആദിത്യനാഥ് പറഞ്ഞു. സ്കൂൾ കുട്ടികൾക്കായി 3,900 കോടി രൂപയുടെ സ്കോളർഷിപ്പാണ് യോഗി സർക്കാർ അനുവദിച്ചു നൽകിയത്.


ഭൂഖണ്ഡങ്ങള് കടന്നുവരുന്ന മല്‍സ്യങ്ങള് - കൊച്ചനൂർ ഗ്രാമം - Kochanoor Online\nഭൂഖണ്ഡങ്ങള് കടന്നുവരുന്ന മല്‍സ്യങ്ങള്\nBy അശ്റഫ് പേങ്ങാട്ടയില് / January 13, 2007\nഎന്റെ മകന് മീനുകളുമായി വലിയ ചങ്ങാത്തമാണ്. തോട്ടുവക്കിലിരുന്ന് അവന് മീനുകളോട് വര്‍ത്തമാനം പറയും. ചിലപ്പോളവന് ചെറുമീനുകള്‍ക്ക് കാലു നീട്ടിക്കൊടുക്കും. ചിരങ്ങു പിടിച്ച കാലിലെ പൊറ്റകള് കടിച്ചു വലിക്കുമ്പോള് അവന് പുളയുന്നതും മീനുകള്‍ക്കു നേരെ ചെറിയ കല്ലുകള് പെറുക്കി എറിയുന്നതും കാണാം. ചിലപ്പോള് കോരിപ്പിടിക്കുന്ന മീന് കുഞ്ഞുങ്ങളെ വീട്ടിലെ ചില്ലുഭരണിയില് വളര്‍ത്താനിടുകയും ചെയ്യും.അവയ്ക്കു തിന്നാന് ചോറും മണ്ണിരകളും ഇട്ടുകൊടുക്കും. വെള്ളത്തില് മണ്ണിരകള് കിടന്ന് ലക്ഷ്യമില്ലാതെ ചുരുണ്ട് നിവരുമ്പോള് ചെറുമീനുകള് കുറേശ്ശെയായി കൊത്തിയെടുക്കും. ഇരയങ്ങിനെ ചോരയൊലിപ്പിച്ച് പല കഷണങ്ങളായി നുറുങ്ങിപ്പിടയും.\nഎങ്കിലും മീനുകളോടുള്ള അവന്റെ ഈ അടുപ്പം നല്ലതാണെന്നാണ് എനിക്കു തോന്നിയത്.ഒരു സീസണ് പണിക്കാരനായി തീര്‍ന്ന എന്റെ വര്‍ഷത്തിലെ രണ്ടൂ മൂന്നു മാസങ്ങള് കടന്നു പോകുന്നത്. മീനുകളെക്കൂടി ആശ്രയിച്ചായതിനാല് മകന്റെ\nരക്‌തത്തിലും ആ ഒരടുപ്പം കാണാതിരിക്കില്ലല്ലോ? അതുകൊണ്ട് ഒരിക്കലും ഞാനവനെ വിലക്കിയില്ല. മാത്രമല്ല ചില പ്രോല്‍സാഹനങ്ങളും കൊടുക്കാന് തുടങ്ങി.\nഅങ്ങനെയാണ് മാര്‍ക്കറ്റിലെ ജോബേട്ടനോട് പറഞ്ഞ് പഴയൊരു അക്വേറിയം ഒപ്പിച്ചെടുക്കുന്നത്. ഓടിട്ട മേല്‍ക്കൂരയും കണ്ണീര് ജലവും സ്ഫടികം പോലത്തെ ചില്ലും തോട്ടു മണലും ചെടികളും ചക്രംചവിട്ടുകാരനുമൊക്കെയുള്ളത്. പുഴയും കുടിലും കന്നുകാലികള് മേയുന്ന തെങ്ങിന്‍തോപ്പുമൊക്കെയുള്ള ഒരു ചിത്രം അക്വേറിയത്തിനു പിന്നില് ഒട്ടിച്ചു തന്നു ജോബേട്ടന്. അതിലൂടെ പരല്‍മീനുകളും പൂചൂടികളും പാഞ്ഞു നടന്ന് ചില്ലില് മുഖമിടിച്ചു. അടുത്ത ദിവസം അവയുടെ വാല്‍ഭാഗം താഴ് ന്നു തൂങ്ങാന് തുടങ്ങി. മൂന്നാംനാള് മരണവും. തോട്ടുമണ്ണിലങ്ങിങ്ങു കിടക്കുന്ന പച്ചവറ്റുകള്‍ക്കിടയില് പരല്‍മീനുകളും ചീര്‍ത്തുകിടന്നു. അവയുടെ തിളങ്ങുന്ന ചിതമ്പലുകളില് മകന്റെ അനേകം വാടിയ മുഖങ്ങള് പതിഞ്ഞുകിടപ്പുണ്ടായിരുന്നു.\nസംഗതിയറിഞ്ഞ് പൊട്ടിച്ചിരിച്ചു ജോബേട്ടന്. ‘പരല്‍മീനിനെ ആരെങ്കിലുമുണ്ടെടാ അക്വേറിയത്തിലിടല്…?’\nപോരുമ്പോള് വെള്ളം നിറച്ച ഒരു പ്ലാസ്റ്റിക് സഞ്ചിയില് അഞ്ചെട്ടു മീന് കുഞ്ഞുങ്ങളെയും തന്നു. സ്വര്‍ണ്ണത്തിന്റെയും വെള്ളിയുടെയും നിറത്തിലുള്ളവ. ചുവപ്പും മഞ്ഞയും വരകളുള്ളവ. സാരിപോലത്തെ ചിറകുകളുള്ളവ. അക്വേറിയത്തിലിടുമ്പോള് അവ പാറി നടന്നു. മകന്റെ മുഖവും തെളിഞ്ഞു.\nമാങ്ങാസീസണായതിനാല് തോട്ടിയും ചാക്കുമെടുത്ത് ഞാന് പടിയിറങ്ങുകയായിരുന്നു. അപ്പോഴാണ് നിറയെ പൂക്കളും പച്ചിലകളും വരച്ചുവച്ച ഒരു വാന് വന്ന് മുന്നില് നിര്‍ത്തുന്നത്. പാന്റും ടൈയുമൊക്കെയിട്ട ഒരു പയ്യന് അതില്‍നിന്നിറങ്ങി വന്നു. എന്റെ കൈ പിടിച്ചു കുലുക്കി. വീട്ടില് മനോഹരമായ ഒരു അക്വേറിയം സൂക്ഷിക്കുന്നതിന് എന്നെ അഭിനന്ദിച്ചു. ഏതോ ഫാമില് നിന്നു വരികയാണെന്നു പറഞ്ഞ് അയാളുടേ പേരടിച്ച കാര്‍ഡു തന്നു.\nപുതിയ ഒരു തരം മീന് കുഞ്ഞുങ്ങളെ പരിചയപ്പെടുത്താന് വന്നതാണത്രേ! നാടന് അലങ്കാര മല്‍സ്യങ്ങളെപ്പോലെ പെട്ടെന്നു ചത്തുപോകുന്നതോ നാണംകുണുങ്ങികളോ അല്ലെന്നുള്ളതു മാത്രമല്ല, ഏതു കാലാവസ്ഥയിലും ഇവയ്ക്കു ജീവിക്കാന് ബുദ്ധിമുട്ടില്ലത്രേ! തീറ്റയുടെ കാര്യത്തിലും നിര്‍ബന്ധങ്ങളില്ല. എന്തും കഴിച്ചോളും. വളരെ ആകര്‍ഷണീയമായ ചേഷ്‌ടകളോടെ ചെറുപ്പക്കാരന് മീനിന്റെ ഓരോ ഗുണങ്ങള് പറഞ്ഞുകൊണ്ടേയിരിക്കുകയാണ്.\nഇപ്പോള് പ്രചരാണാര്‍ഥ്ഥം പാക്കറ്റൊന്നിന് കേവലം ഇരുപത്തിയുരൂപയേയുള്ളൂ എന്നു പറഞ്ഞ് ഭംഗിയായി പ്രിന്റ് ചെയ് തൊരു പാക്കറ്റ് പുറത്തെടുത്തു. അതു കണ്ടതും മോന് വാശിപിടിച്ചു. ഒടുവില് ഒരു പാക്കറ്റ് വാങ്ങേണ്ടിയും വന്നു. പ്ലാസ്റ്റിക് പാക്കറ്റ് പൊട്ടിച്ച് മൂന്നു കുഞ്ഞുങ്ങളെയും അക്വേറിയത്തിലേക്കിട്ടതും അവ തെങ്ങിന്‍പറമ്പിലേക്കു നോക്കി നീന്തിക്കളിച്ചു.\nഒറ്റനോട്ടത്തില് നമ്മുടെ നാടന് കടുവിന്റെയും മുഷിയുടേയുമൊക്കെ കുഞ്ഞുങ്ങളെപ്പോലെ തന്നെ. എന്നാല് തല അല്‍പം കൂടി പരന്നതും കൊമ്പുകള് നീളം കൂടിയതുമായിരുന്നു. വാലു പിടപ്പിച്ചും കൊമ്പുകള് നീര്‍ത്തി വീശിയും അവ മറ്റുള്ളവയോടൊപ്പം ചിറകു തുഴഞ്ഞു. തീറ്റയിട്ടുകൊടുക്കാന് അക്വേറിയത്തിന്റെ അടപ്പുതുറന്നാല് മതി അവ മൂന്നും വായും പിളര്‍ന്നു മുന്നിലെത്തും.\nമഴ നേരത്തേ തുടങ്ങിയതിനാല് ഇത്തവണത്തെ സീസണ് വേഗം കഴിഞ്ഞു. മഴക്കുത്തു വീണാല് മാങ്ങയുടെ ഭംഗി പോകും. മാര്‍ക്കറ്റിടിയും. പോരാത്തതിന് മുംബൈ മാര്‍ക്കറ്റിലെ ഡിമാന്റ് കുറവും. കഷ്‌ടിച്ച് പിടിച്ചു നിന്നു എന്നു പറയാം. കറപിടിച്ച മാങ്ങാക്കൊട്ടകളും തോട്ടികളും ചാക്കുകെട്ടും അടുത്ത് കയറ്റിവച്ച് ഇറങ്ങുമ്പോഴാണ് അക്വേറിയം ശ്രദ്ധിക്കുന്നത്. പുതിയ മീന് കുഞ്ഞുങ്ങള് മൂന്നും അതില് നിറഞ്ഞു നില്‍ക്കുകയാണ്. ഒന്നു വളയാനോ തിരിയാനോ കഴിയാത്ത വിധം അവ വളര്‍ന്നു കഴിഞ്ഞിരുന്നു. ഇനിയും വൈകിയാലവ ചില്ലു പൊട്ടിച്ചേക്കുമെന്ന് എനിക്കു മനസിലായി. എന്നിട്ടും കുറേ നിര്‍ബന്ധിക്കേണ്ടി വന്നു മകനെ മൂന്നിനേയും പിടിച്ച് താഴത്തെ പറമ്പിലെ കുളത്തില് കൊണ്ടിടാന്. പിടുത്തത്തിനിടയില് ഒരെണ്ണം അവന്റെ കൈവിരലില് കുത്തി. ചോരയൊലിക്കുന്ന മുറിവിലേക്ക് ഉടനെ മൂത്രമൊഴിപ്പിച്ചു. എന്നിട്ടും നേരത്തോടുനേരമെടുത്തു കടച്ചില് മാറാന്.\nമഴക്കാലമായാല് താഴെ പറമ്പിലെ കുളവും പുഞ്ചപ്പാടവും തിരിച്ചറിയാനാവാത്ത വിധം തെളിയോടിക്കിടക്കുകയയിരിക്കും. മഴ നിലക്കുന്നതോടെ കുളപ്പടവുകള് തെളിഞ്ഞു പൊന്തും. കുളത്തില് അകപ്പെട്ടു പോയ വരാല്, മുയ്യ്, കടു, കല്ലുത്തി, പൂട്ട, ആരല്, പരല്, തുടങ്ങി ഒരുപാട് കായല്‍മീനുകള് അങ്ങിനെ അവിടെ കിടന്നു പെറ്റുപെരുകും. ആറ്റവേനലായാല് കുളം വറ്റിച്ച് മീന് പിടിക്കും. കൂടിയവര്‍ക്കൊക്കെ കൊടുത്താലും, ഒരു പത്തു നാലായിരം രൂപയുടെ മീനെങ്കിലും വില്‍ക്കാന് പറ്റും എല്ലാ കൊല്ലവും.\nകുളത്തിലെത്തിയതും മീന് കുഞ്ഞുങ്ങള് ഒന്നു കൂടി ഉഷാറായി മുകള് പരപ്പിലൂടെ തേറ്റകള് വിറപ്പിച്ച്, പുറം കാഴ്ചകള് കണ്ട്, അവ വെയില് കാഞ്ഞു. ഈ അപൂര്‍വ മീനുകളെ കാണാന് ചുറ്റുപാടുമുള്ള കുട്ടികള് കുളക്കരയിലെത്തി. അവരുടെ വീടുകളില് ബാക്കിയാവുന്ന ചോറും പലഹാരങ്ങളും കൊണ്ടുവന്ന് കുളത്തിലിടും. മീന് കുഞ്ഞുങ്ങള് മൂന്നും ആര്‍ത്തിയോടെ അതെല്ലാം വെട്ടിപ്പിടിക്കുന്നതു കാണുമ്പോള് കുട്ടികള് ആര്‍ത്തു ചിരിച്ചു. ഇവറ്റകളുടെ ഈ ആക്ര്ലാന്തം കണ്ടു ഭയന്ന് പരല്‍മീനുകളും കല്ലുത്തികളുമൊക്കെ ദൂരെ മാറി കുളത്തിന്റെ ഒതുക്കുകളില് പമ്മി നടന്നു.\nനിലാവില് തെങ്ങുകളുടെ നിഴല് കുളത്തിലേക്ക് വീണുകിടന്ന ഒരു രാത്രിയില്,പുതിയ മീനുകളെ കാണാന് പത്രോസ് കുളക്കരയിലെത്തി. പുഞ്ചപ്പാടത്തെ മാത്രമല്ല, പുത്തന് തോട്ടിലെവരെ സര്‍വ്വമീനുകള്‍ക്കും പത്രോസിനെ അറിയാം.ഒരിക്കലവന്റെ കണ്ണു പതിഞ്ഞാല് പിന്നെ അടുത്ത കാലവര്‍ഷം കാണില്ലെന്ന് അവ വേദനയോടെ മനസിലാക്കും; നെടിയവ പ്രത്യേകിച്ചും.പത്രോസിന്റെ ചൂളം വിളി കേട്ടാല് മകുടിയൂത്തിലേക്ക് വരുന്ന പാമ്പുകളെപ്പോലെ മീനുകള് ഓടിയടുക്കും. അവന്റെ ചൂണ്ടക്കൊളുത്തിലോ വലയിലോ കുടുങ്ങിത്തീരുന്നു മീനുകളുടെ സഞ്ചാരങ്ങള്.\nപക്ഷേ പുതിയ മീന് കുട്ടികള്, അവ പത്രോസിന്റെ മുന്നിലൂടെ വാലുകള് പിടപ്പിച്ചും തേറ്റകള് ചുഴറ്റി വീശിയും അലസം നിലാവു കൊണ്ടു. പത്രോസിന്റെ കറുത്ത മുഖത്തപ്പോള് നിലാവിന്റെ കുഞ്ഞോളങ്ങള് തിളങ്ങിത്തുടങ്ങി. അയാള് കക്ഷത്തുപിടിച്ച ചൂണ്ടക്കമ്പിലൊന്ന് വെറുതെ തൊട്ടതും മീന് കുട്ടികള് മൂന്നും പൊടുന്നനെ കുളത്തിന്റെ ആഴത്തിലേക്ക് ഊളിയിട്ടു.\nമഴ കനത്തതോടെ ഞാന് ഇഞ്ചന് തറയിലേക്ക് മാറി. ഇനി നെല്ലു വിളയുവോളം ഈ ഇഞ്ചന് പുരയിലുണ്ടാവണം.കൈതോട്ടില് വെള്ളം കൂടിയാല് പെട്ടിമ്പറയടിച്ച് പുത്തന് തോട്ടില് കയറ്റുക. കുറഞ്ഞാല് ചീര്‍പ്പു തുറന്ന് വെള്ളമിറക്കുക. കോള്‍നിലങ്ങളില് എപ്പോഴും ഒരിഞ്ചു കനത്തില് വെള്ളം കെട്ടി നിര്‍ത്തണം. കണ്ണും കാതും കൂര്‍പ്പിച്ചിരിക്കേണ്ട അട്ടകടിയുടെ കാലം. പെട്ടിമ്പറ എഞ്ചിന്റെ കടകട ശബ്ദത്തിലുറങ്ങുന്ന കാലം. കുരുത്തിവെച്ചും ചാട്ടംകെട്ടിയും ചൂണ്ടയിട്ടും മീന് പിടിക്കുന്ന കാലം.\nതോട്ടുവക്കിലെ ചായക്കടയിലിരിക്കുമ്പോഴാണ് പുതിയ മീന് കുട്ടികള്‍ക്ക് നന്നായി തീറ്റയിട്ടുകൊടുക്കേണ്ട കാര്യം പത്രോസ് പറയുന്നത്. കടലപ്പിണ്ണാക്കു മുതല് പച്ച ഇറച്ചിവരെ തിന്നുമെന്ന്. മീന് മാര്‍ക്കറ്റില് വച്ച് അവന് കണ്ടിട്ടുണ്ട് പോലും ഇതു പോലുള്ള വലിയൊരു മീനിനെ. ഇത്തരം മീന് കുഞ്ഞുങ്ങളെ ഇപ്പോള് തൃശൂരെ പല കടകളിലും വാങ്ങാന് കിട്ടുന്നുണ്ടെന്ന് പിന്നെ ജോബേട്ടനും പറഞ്ഞു. വളരെ ലാഭകരമായി ചെയ്യാവുന്ന കൃഷി.\nഅന്നു തൊട്ട് അടുത്തുള്ള ഇറച്ചിക്കടയിലെ അവശിഷ്ടങ്ങള് കൊണ്ടു വന്ന് കുളത്തിലിടാന് തുടങ്ങി മകനും കൂട്ടുകാരും. അവയെല്ലാം മീന് കുട്ടികള് കടിച്ചു വലിച്ചു. ഒപ്പം കുളത്തില് നിന്നും വല്ലാത്ത നാറ്റം പൊന്താനും തുടങ്ങി. കുളിക്കാനും തിരുമ്പാനുമൊന്നും പറ്റാതാവുകയും ചെയ്തു.\nകുളമിനി ഒന്നിനും പറ്റില്ലെന്നായപ്പോള് തൃശൂര് പോയി ഞാന് ഒരു ഡസന് മീന് കുഞ്ഞുങ്ങളെ കൂടി വാങ്ങിക്കൊണ്ടു വന്ന് കുളത്തിലിട്ടു. അവ തേറ്റകള് ചലിപ്പിച്ചും വാലിളക്കിയും ആഫ്രിക്കന് പായലുകള്‍ക്കിടയില് നീന്തിത്തുടിച്ചു.\nകൊയ്ത്തുകാലം കഴിഞ്ഞപ്പോഴേക്കും ഒരാളോളം വലുതായിക്കഴിഞ്ഞിരുന്നു മീനുകളെന്ന് കുട്ടികള് പറയുന്നതു കേട്ടു. ആഫ്രിക്കന് പായല് മൂടിക്കിടക്കുന്നതിനാല് ശരിക്കവയെ കാണാന് കഴിഞ്ഞിരുന്നില്ല. പോളയിടാന് വരുന്നതും പോകുന്നതും ഞൊടിയിടയില് കഴിയും. കുളമപ്പോള് ഒരു വെട്ടുകല്ല് വീണപോലെ ഊക്കന് ശബ്ദത്തോടെ ഇളകി മറിയും.പായലുകള് വട്ടത്തില് വഴുതി നീങ്ങും.\nകുട്ടികള്‍ക്ക് തനിച്ച് കുളക്കരയിലേക്ക് വരാന് പേടിയായിത്തുടങ്ങി. ഒരിക്കല് മകന്റെ കാലില് കടിക്കാന് ചാടിയത്രേ. ഭഗ്യത്തിനു കാലു വലിച്ചു.\nവിവരമറിഞ്ഞ് അയല് പ്രദേശങ്ങളിലുള്ള പല മീന് കമ്പക്കാരും കുളക്കരയിലെത്താന് തുടങ്ങി. മീനിന്റെ തൂക്കത്തെപ്പറ്റിയും രുചിയെപ്പറ്റിയും മാര്‍ക്കറ്റുവിലയെപ്പറ്റിയുമൊക്കെ പത്രോസ് എല്ലാവരോടും പറഞ്ഞുകൊണ്ടിരുന്നു.<\nപാലക്കാടന് ലോറികളില് വരുന്ന നെല്ലുകച്ചവടക്കാരുമായി ഞാന് കൃഷിക്കാരുടെ വീടുകളില് കയറിയിറങ്ങി നടക്കുന്ന സമയത്താണ് പത്രോസിനെ വഴിയില് വച്ച് കണ്ടത്. മീനുകളിലൊന്നിനെ പിടിക്കാന് കുറച്ചു ദിവസമായി അവന് തിടുക്കം കൂട്ടുകയാണ്. ശരിയെന്ന് എനിക്കും തോന്നി. കോഴിത്തല കോര്‍ത്ത കടല്‍ച്ചൂണ്ട കുളത്തിലേക്കിട്ടതേയുള്ളൂ, പൊന്ത് ഊക്കോടെ വലിഞ്ഞു താഴാന് തുടങ്ങി.സര്‍വ്വശക്തിയുമുപയോഗിച്ച് ആഞ്ഞുപിടിച്ചു പത്രോസ്.പിന്നെ ഇരുമടക്കിട്ട നൈലോണ് നൂല് സാവധാനം വലിച്ചുയര്‍ത്താന് തുടങ്ങി. ചുറ്റും കൂടിനിന്നവരുടെ ആകാംക്ഷയിലേക്ക് മീനിന്റെ തേറ്റകള് വിറച്ചു. തല പായല്‍പരപ്പിനു മുകളിലേക്ക് പൊന്തിയതും ഞെട്ടിപ്പോയി. ഏതോ കാട്ടുമൃഗത്തിന്റെ ഭാവത്തോടെ മീന് കണ്ണുതുറിച്ചു നോക്കി. കൊമ്പുകള് ചുഴറ്റി വീശി. ഒന്നു പിടഞ്ഞതും നൂലു പൊട്ടി. അതു കുളത്തിലേക്ക് തന്നെ വളഞ്ഞു ചാടി. വലിയ ശബ്ദത്തോടെ കുളത്തില് ഒരു തിര ചീറ്റിയടിച്ചു. ദേഹത്തു വന്നു വീണ വെള്ളത്തുള്ളികളിലേക്കും പൊട്ടിയ നൂലിഴകളിലേക്കും നോക്കി പത്രോസ് അന്താളിച്ചു.\nപുതിയ ചൂണ്ടയുമായി വന്ന് പിന്നെ അവന് പല തവണ ശ്രമിച്ചെങ്കിലും ഒരിക്കല് പോലും മീനുകള് അതില് തൊട്ടില്ല. ഇനി വേനല് കനത്താല് വെള്ളം വറ്റിച്ചു പിടിക്കാം എന്നു പറഞ്ഞ് തല്‍ക്കാലം എല്ലാ ശ്രമങ്ങളും ഉപേക്ഷിച്ചു. മീനുകളുടെ ശക്തിയൊന്ന് കുറയ്ക്കുന്നതിനു വേണ്ടി തല്‍ക്കാലം തീറ്റയിട്ടു കൊടുക്കുന്നതും നിര്‍ത്തിവെയ്ക്കാന് ഞങ്ങള് തീരുമാനിച്ചു.\nരണ്ടു ദിവസം കഴിഞ്ഞു കാണും. കുളത്തില് നിന്ന് പൂച്ചയുടെ ദയനീയമായ കരച്ചില്. പൂച്ചക്ക് ഇടക്ക് കുളപ്പടവില് ഇരുന്ന് വെള്ളം കുടിക്കുന്ന പതിവുണ്ടായിരുന്നു. ഭാര്യ ഓടിച്ചെന്നു നോക്കിയപ്പോള് അവിടെ പൂച്ചയുടെ പൊടിപോലും ഉണ്ടായിരുന്നില്ല. പിന്നീടൊരിക്കലും അതിനെ കണ്ടിട്ടുമില്ല.\nഈ സംഭവം എന്നെയും ഭാര്യയേയും ചെറുതായി ഭയപ്പെടുത്തി. മകനെ കുളത്തിന്റെ ഭാഗത്തേക്ക് പോകുന്നത് കര്‍ശനമായി വിലക്കുകയും ചെയ്തു.\nഒരു ദിവസം രാത്രി. എല്ലാവരും നന്നായി ഉറക്കം പിടിച്ച നേരം. താഴത്തെ പറമ്പില് നിന്ന് നിര്‍ത്താതെ കുരക്കുകയാണ് അടുത്ത വീട്ടിലെ നായ. ഞാന് ടോര്‍ച്ചെടുത്ത് പുറത്തിറങ്ങി. ഒപ്പം അയല് വീടുകളില് നിന്നും ടോര്‍ച്ചുകള് തെളിഞ്ഞു. കള്ളന് കള്ളന് എന്നു വിളിച്ചു കൂവി, ഞങ്ങള് താഴത്തെ പറമ്പിലേക്കോടിയിറങ്ങി. കുര പൊടുന്നനെ നിലച്ചു. ഞങ്ങള് കുളക്കരയിലെത്തുമ്പോഴേക്കും, കുളത്തിലേക്കെന്തോ വലിയ ശബ്ദത്തില് ആഞ്ഞുവീഴുന്ന ശബ്ദം. ടോര്‍ച്ചുവെളിച്ചത്തില് കുളമപ്പോള് ഇളകിമറിയുകയായിരുന്നു.\nനായക്കു വേണ്ടി തിരച്ചില് നടത്താതെ പേടിച്ചു വിളറിയ ടോര്‍ച്ചു വെളിച്ചങ്ങള് വേഗം പിരിഞ്ഞു പോയി. താഴത്തെ കുളത്തിന്റെ ഭാഗത്തേക്ക് പിറ്റേന്ന് പിന്നെ ആരും പോയില്ല.\nഅന്നു രാത്രി കോഴിക്കൂട്ടില് നിന്ന് കരച്ചില് കേട്ടിട്ടും പുറത്തിറങ്ങാന് എനിക്കു ധൈര്യം ഉണ്ടായില്ല. നേരം വെളുത്തപ്പോള് കൂട് പൊളിഞ്ഞു കിടന്നിരുന്നു. കുറെ കോഴിത്തൂവലുകളും.\nഇരുട്ടും മുമ്പു തന്നെ എല്ലാ വീടുകളുടെയും വാതിലുകള് അടയാന് തുടങ്ങി.കുളത്തില് നിന്നും വലിയ തിരയടി ശബ്ദങ്ങള് പതിവായി കേട്ടു. ആടുകളുടെ നിലവിളികളും.\nഅയല് വീടുകളിലെ വളര്‍ത്തുമൃഗങ്ങളെ നഷ്ടപ്പെടാന് തുടങ്ങിയപ്പോള് എനിക്കു വീട്ടിലിരിക്കാന് ബുദ്ധിമുട്ടായി തോന്നി. ഞാന് കൊടുത്ത പരാതി വായിച്ച് പോലീസുകാര് ആര്‍ത്തു ചിരിച്ചു.\nചുറ്റുപാടുള്ള കന്നുകാലികള് ഓരോന്നായി തീര്‍ന്നപ്പോള് പച്ചക്കറികളും തെങ്ങിന് തൈകളും വാഴകളും തീര്‍ന്നുകൊണ്ടിരുന്നു. കഥയറിയാതെ അതുവഴിപോയ വഴിയാത്രക്കാര് അജ്ഞാതജന്തുവിനെക്കണ്ട് പേടിച്ച് നിലവിലിച്ചു. അപ്പോഴേക്കും നിലവിളികളിലേക്ക് ഞങ്ങളാരും വാതില് തുറക്കാറായിക്കഴിഞ്ഞിരുന്നു . ഇതിനിടയിലെപ്പോഴോ കുളം വറ്റിവരണ്ടുപോയിരുന്നുവെന്ന് കാറ്റിന്റെ മണം പിടിച്ച് ഞാന് മനസിലാക്കി. താമസിയാതെ അടുത്തുള്ള കിണറുകളും ഓരോന്നായി രാത്രികാലങ്ങളില് വറ്റിത്തുടങ്ങി.\nഅവസാനത്തെ നനവും നഷ്ടപ്പെട്ടപ്പോള് ചിലര് നാടുവിട്ടു പോകാന് തയ്യാറെടുത്തു.\nകുത്തിമറിച്ചിട്ടിരുന്ന എല്ലാ മരങ്ങളുടെയും പച്ചത്തലപ്പുകള് അപ്രത്യക്ഷമായിരുന്നു. ഓരോ മരത്തിന്റെ വീഴ്ചയിലും ഞങ്ങളുടെ വീടുകള് വിറച്ചു. രാത്രിയില് സ്ഥിരമായി താഴത്തെ പറമ്പില് നിന്നും അലര്‍ച്ചകള് ഉയര്‍ന്നു.\nഏതു നിമിഷവും ഞങ്ങളുടെ വീടുകള് കൂടി ഇടിച്ചുമറിക്കും എന്നായപ്പോള്, എല്ലാവരും സംഘം ചേര്‍ന്ന് ഒരു ചെറുത്തുനില്‍പിന് തയ്യാറെടുത്തു. കുന്തങ്ങളും കൂര്‍ത്ത കല്ലുകളുമെടുത്ത് ഞങ്ങള് താഴത്തെ കുളപ്പറമ്പ് വളഞ്ഞു. മരുഭൂമി പോലെ പതച്ചു കിടക്കുകയായിരുന്നു ആ പ്രദേശമാകെ അപ്പോള്.\nഅതിന്നു നടുവില് മീനൊരു പര്‍വ്വതം പോലെ ഉറങ്ങിക്കിടപ്പുണ്ടായിരുന്നു. ഞങ്ങള് ഒരുമിച്ച് കുന്തങ്ങളും കല്ലുകളും അതിനു നേരെ വീശിയെറിഞ്ഞു. കുന്തമുനകള് ദേഹത്തു തട്ടിയതും മീനൊരു കിരാതമായ അലര്‍ച്ചയോടെ വാ പിളര്‍ന്നു. കൊമ്പുകള് ചുഴറ്റി വീശി, ഞങ്ങളില് പലരെയും വരിഞ്ഞെടുത്തു. അതൊന്നു വട്ടം കറങ്ങിയതും വലിയൊരു ചുഴലിക്കാറ്റ് രൂപം കൊണ്ടു. ശക്തിയായുയര്‍ന്ന മണ്‍പടലങ്ങള്‍ക്കിടയില് കാഴ്ചകള് മാഞ്ഞു മാഞ്ഞു പോയി.\nകൊച്ചനൂരിന്റെ സ്വന്തം ബ്ലോഗ്\nപൂർവ്വ വിദ്യാർത്ഥി കൂട്ടായ്മ അംഗത്വ കാമ്പയിൻ സംഘടിപ്പിക്കുന്നു\nBy മുഹമ്മദ് ജസീം എം. കെ / October 18, 2018\nകൊച്ചനൂർ ഗവ: ഹയർ സെക്കണ്ടറി സ്കൂൾ പൂർവ്വ വിദ്യാർത്ഥി കൂട്ടായ്മയി (Old Students Federation) ലേക്ക് അംഗങ്ങളെ ചേർക്കുന്നതിന്റെ ഭാഗമായി\nഅതിജീവനം – 2018\nBy ഉസ്മാൻ പള്ളിക്കരയിൽ / October 2, 2018\nകരിച്ചാൽ കടവിൽ പുനർനിർമ്മാണ പ്രവർത്തനങ്ങൾ ആരംഭിച്ചു\nBy Web Master / September 17, 2018\nവീടുകൾ തകർന്നവർക്ക് പൂമുഖവും കർമ്മയും തറകൾ നിർമ്മിച്ച് നൽകും\nBy Web Master / September 1, 2018\nസ്‌പോര്‍ട്‌സ് കൗണ്‍സില് മാധ്യമ പുരസ്കാരം മുസ്തഫ അബൂബക്കറിന്\nBy മുഹമ്മദ് ജസീം എം. കെ / August 3, 2018\nBy Web Master / January 13, 2007\nറസാക്ക് ക്കാടെ ചായാചിത്രം\nBy Web Master / March 23, 2007\nBy ഉസ്മാൻ പള്ളിക്കരയിൽ / January 13, 2007\nBy മുസ്തഫ പെരുമ്പറമ്പത്ത് . / January 13, 2007\nBy Web Master / August 19, 2007\nകർഷക അവാർഡുകൾക്ക് അപേക്ഷ ക്ഷണിക്കുന്നു\nBy മുഹമ്മദ് ജസീം എം. കെ / August 4, 2018\nBy ഉസ്മാൻ പള്ളിക്കരയിൽ / April 4, 2008\nBy Web Master / November 19, 2007\nBy Web Master / November 2, 2007\nBy Web Master / February 21, 2007\nപൂർവ്വ വിദ്യാർത്ഥി കൂട്ടായ്മ അംഗത്വ കാമ്പയിൻ സംഘടിപ്പിക്കുന്നു October 18, 2018\nഅതിജീവനം – 2018 October 2, 2018\nകരിച്ചാൽ കടവിൽ പുനർനിർമ്മാണ പ്രവർത്തനങ്ങൾ ആരംഭിച്ചു September 17, 2018\nവീടുകൾ തകർന്നവർക്ക് പൂമുഖവും കർമ്മയും തറകൾ നിർമ്മിച്ച് നൽകും September 1, 2018\nകർഷക അവാർഡുകൾക്ക് അപേക്ഷ ക്ഷണിക്കുന്നു August 4, 2018\nകാലിടറിയ കാൽപ്പന്ത് കളി\nBy ഉസ്മാൻ പള്ളിക്കരയിൽ / July 19, 2018\nബഷീറിന്റെ സവിധത്തിൽ ഇത്തിരി നേരം\nBy ഉസ്മാൻ പള്ളിക്കരയിൽ / July 5, 2018\nBy സലു അബ്ദുൽകരീം / May 14, 2018\nഓർമ്മകൾ ചില സ്മാരകശിലകൾ\nBy സലു അബ്ദുൽകരീം / April 16, 2018\nഅന്നു കേട്ട പാട്ടില്………..\nBy മുസ്തഫ പെരുമ്പറമ്പത്ത് . / November 21, 2017\nഓരോ പോസ്റ്റുകൾക്കുമുള്ള നിങ്ങളുടെ അഭിപ്രായങ്ങളും നിർദ്ദേശങ്ങളും കമന്റ് ബോക്സ് വഴി അറിയിക്കുക.\nവെബ്സൈറ്റിലേക്കുള്ള നിങ്ങളുടെ വാർത്തകളും മറ്റു സൃഷ്ടികളും ഇ മെയിൽ / വാട്ട്സ് ആപ്പ് വഴി അയക്കാവുന്നതാണ്.\nവാട്ട്സ്-ആപ്പ്: +91 9496681332\nCopyright © All rights reserved. Kochanoor Online.


ബുര്‍ജ് ഖലീഫയുടെ റെക്കോഡുകള് പഴങ്കഥയാകുന്നു; ഇനി ലോകത്തിലെ ഏറ്റവും ഉയരം കൂടിയ കെട്ടിടം ജിദ്ദ ടവര് - ഇ വാർത്ത | evartha\nബുര്‍ജ് ഖലീഫയുടെ റെക്കോഡുകള് പഴങ്കഥയാകുന്നു; ഇനി ലോകത്തിലെ ഏറ്റവും ഉയരം കൂടിയ കെട്ടിടം ജിദ്ദ ടവര്\nEvartha Editor4December 2017\nലോകത്തിലെ ഏറ്റവും ഉയരമുള്ള കെട്ടിടം എന്ന ബുര്‍ജ് ഖലീഫയുടെ റെക്കോഡ് ഇനി അധികനാള് ഉണ്ടാകില്ല. ബുര്‍ജ് ഖലീഫയെ വെല്ലാന് ജിദ്ദയുടെ കിങ്ഡം ടവര് എത്തുന്നു. കെട്ടിടത്തിന്റെ നിര്‍മാണപുരോഗതിയെക്കുറിച്ചുള്ള പുതിയ റിപ്പോര്‍ട്ട് കമ്പനി പുറത്തുവിട്ടു.\nബുര്‍ജ് ഖലീഫയ്ക്ക് 2722 അടിയാണ് ഉയരമെങ്കില് കിങ്ഡം ടവര് 3280 അടിയാണ്. ഏകദേശം ഒരു കിലോമീറ്ററോളം വരും ഉയരം. 2017 ഒക്ടോബര് 22 വരെയുള്ള കണക്കനുസരിച്ച് 56 നിലകള് പൂര്‍ത്തിയായിട്ടുണ്ട്. എലിവേറ്റര്, ഗോവണികള് എന്നിവയടങ്ങിയ കെട്ടിടത്തിന്റെ അടിസ്ഥാന ബ്ലോക്കുകള് 63 നിലകള് വരെയെത്തി.\n439 അപ്പാര്‍ട്‌മെന്റുകള്, 200 ഹോട്ടല് മുറികള്, 2205 പാര്‍ക്കിങ് സ്‌പേസുകള് മറ്റു വിവിധോദ്ദേശ്യ നിര്‍മിതികള് എന്നിവ കെട്ടിടത്തില് ഉണ്ടാകും. 2013 ഏപ്രില് ഒന്നിനാണ് നിര്‍മാണം ആരംഭിച്ചത്. 2019 ല് പണി പൂര്‍ത്തിയാകുമ്പോള് ബുര്‍ജ് ഖലീഫയെ പിന്തള്ളി ലോകത്തിലെ ഏറ്റവും ഉയരമുള്ള കെട്ടിടം എന്ന പദവി കിങ്ഡം ടവര് സ്വന്തമാക്കും എന്നാണ് വിലയിരുത്തപ്പെടുന്നത്. ഒരു കിലോമീറ്റര് ഉയരം എന്ന സ്വപ്നപദവിയിലെത്തുന്ന ആദ്യ കെട്ടിടവുമാകും ജിദ്ദ ടവര്.\nമനുഷ്യവാസയോഗ്യമായ 170 നിലകളാണ് ടവറില് ഉണ്ടാകുക. കെട്ടിടത്തിന്റെ അഗ്രഭാഗത്തുള്ള നിലകളും നിരീക്ഷണകേന്ദ്രവും ഉള്‍പ്പെടെ 252 നിലകളും. 5.3 മില്യണ് സ്‌ക്വയര് മീറ്റര് ആണ് വിസ്തീര്‍ണം. റീഎന്‍ഫോഴ്‌സ്ഡ് കോണ്‍ക്രീറ്റും, സ്റ്റീലും, ഗ്ലാസുമാണ് കെട്ടിടത്തിന്റെ മുഖ്യ നിര്‍മാണവസ്തുക്കള്. 60 എലിവേറ്ററുകള് സദാസജ്ജമായി കെട്ടിടത്തിനുള്ളില് നിലകൊള്ളും.\nബുര്‍ജ് ഖലീഫ ഡിസൈന് ചെയ്ത അമേരിക്കന് ആര്‍ക്കിടെക്ടുകളില് ഒരാളായ അഡ്രിയാന് സ്മിത്ത് ആണ് ജിദ്ദ ടവറിന്റെയും പ്രധാന ശില്പി. അഡ്രിയാന് നിര്‍മിച്ചുകഴിഞ്ഞ നാലുകെട്ടിടങ്ങളും ലോകത്തിലെ 11 ഉയരം കൂടിയ കെട്ടിടങ്ങളില് ഇടംകണ്ടെത്തിയിട്ടുണ്ട്. 1.23 ബില്യണ് ഡോളറാണ് നിര്‍മാണതുക കണക്കാക്കുന്നത്. സൗദി അറേബ്യയുടെ പ്രൗഢിയുടെയും ആഢ്യത്തത്തിന്റെയും സാംസ്‌കാരിക ചിഹ്നമായി ജിദ്ദ ടവര് മാറുന്നതിനായി ലോകം കാത്തിരിക്കുന്നു.


ഇന്ത്യ-ന്യൂസിലാൻഡ് ടെസ്റ്റ്; ആദ്യ മത്സരം ഇന്ന് – Kairali News | Kairali News Live\nഇന്ത്യ-ന്യൂസിലാൻഡ് ടെസ്റ്റ്; ആദ്യ മത്സരം ഇന്ന്\nഇന്ത്യ-ന്യൂസിലാൻഡ് ആദ്യ ടെസ്റ്റിന് ഇന്ന് തുടക്കം. രാവിലെ 9.30ന് ഗ്രീൻപാർക്ക് സ്റ്റേഡിയത്തിലാണ് മത്സരം. അജിങ്ക്യ രഹാനെയാണ് ഇന്ത്യയെ നയിക്കുക. ടി-20 പരമ്പര തൂത്തുവാരിയതിന്‍റെ ആത്മവിശ്വാസത്തിലാണ് വെള്ളക്കുപ്പായത്തിൽ ഇന്ത്യ കിവീസിനെ നേരിടാനിറങ്ങുന്നത്.\nവിരാട് കോഹ്‍ലിയുടെയും രോഹിത് ശർമയുടെയും അഭാവത്തിൽ അജിങ്ക്യ രഹാനെയാകും ഇന്ത്യയെ നയിക്കുക. കെ.എൽ രാഹുൽ പരിക്കേറ്റ് പുറത്തായതിനാൽ മയങ്ക് അഗർവാളും ശുഭ്മാൻ ഗില്ലുമാകും ഇന്നിങ്സ് ഓപ്പൺ ചെയ്യുക. ശ്രേയസ് അയ്യർ കളിക്കാനിറങ്ങുമെന്ന് രഹാനെ തന്നെ അറിയിച്ചതിനാൽ സൂര്യകുമാർ യാദവിന് ഇന്ന് അവസരമുണ്ടായേക്കില്ല. പന്തിന്‍റെ അഭാവത്തിൽ വൃദ്ധിമാൻ സാഹ വിക്കറ്റ് കീപ്പറാകും. അശ്വിനും ജഡേജയുമാകും ടീമിലെ സ്പിന്നർമാർ.\nഇഷാന്ത് ശർമയും മുഹമ്മദ് സിറാജും പേസ് ബൗളിങിനെ നയിക്കും. മറുവശത്ത് നായകൻ കെയിൻ വില്യംസൺ തിരിച്ചുവന്നതിന്‍റെ ആശ്വാസത്തിലാണ് ന്യൂസിലാൻഡ്. വെറ്ററൻ താരം റോസ് ടെയ്ലറും ടീമിലുണ്ടാകും. ലോക ടെസ്റ്റ് ചാമ്പ്യൻഷിപ്പ് ഫൈനലിന് ശേഷം ഇരുടീമുകളും ആദ്യമായാണ് ഏറ്റുമുട്ടുന്നത്.


ഒരുവിധം എല്ലാ വീട്ടിലും കാണപ്പെടുന്ന ഒരു ചെടിയാണ് നിത്യകല്യാണി. പല വീട്ടിലും ഇത് വെറുതെ ഉണ്ടായി കാണുന്നത് ശ്രദ്ധയിൽ പെടാറുണ്ട്. പണ്ടുകാലങ്ങളിൽ ഇത് പാടത്തും പറമ്പിലും എല്ലാം വെറുതെ ഉണ്ടായി കാണുന്നത് പതിവായിരുന്നു. എന്നാൽ പലപ്പോഴും ഇത് ആരും ശ്രദ്ധിക്കാറില്ല. കാരണം ഇത് കൂടുതലായി കാണുന്നത് ശ്മശാന ങ്ങളിലാണ്. പലരുടെയും വീട്ടിൽ ഇത് വെറുതെ ഉണ്ടായി കാണാറുണ്ട്.\nപല പേരുകളിൽ ഇത് അറിയപ്പെടുന്നുണ്ട്. ശവംനാറി ശവക്കോട്ടപ്പച്ച എന്നിങ്ങനെ അറിയപ്പെടുന്നുണ്ട്. മറ്റു പേരുകൾ അറിയുന്നവർ കമന്റ് ചെയ്യൂ. എന്നാൽ ഇതിന്റെ ഔഷധഗുണം പലർക്കും അറിയില്ല. ഒരുപാട് ഔഷധഗുണമുള്ള ഒന്നാണ് ഇത്. നിന്റെ ഔഷധഗുണം എന്തെല്ലാമാണ് എന്നാണ് ഇവിടെ പറയുന്നത്. സാധാരണ ഇത് രണ്ടു നിറങ്ങളിലാണ് കാണപ്പെടുന്നത്.\nവെള്ള നിറത്തിലും ചുവന്ന നിറത്തിലും ഇത് കാണുന്നുണ്ട്. ഈ രണ്ടു നിറങ്ങളിലാണ് സാധാരണ കാണുന്നത്. അതുപോലെതന്നെ ഏതു സീസണിലും കണ്ടുവരുന്ന ഒന്നാണ് ഇത്. നിത്യകല്യാണി പൂവ് മാത്രമല്ല ഇലകളും വളരെയേറെ ഔഷധഗുണമുള്ളതാണ്. ഇതിന്റെ ഇലയുടെ നീര് 10 മില്ലി വീതം രണ്ടുനേരം കുടിച്ചാൽ പ്രമേഹം പ്രശ്നങ്ങൾ മാറ്റിയെടുക്കാൻ കഴിയുന്നതാണ്.\nഅത്രയേറെ ഔഷധങ്ങൾ ഇതിന്റെ ഇലകളിൽ അടങ്ങിയിട്ടുണ്ട്. NB ഒരു ഡോക്ടറുടെ നിർദേശപ്രകാരം മാത്രം ഇത്തരത്തിലുള്ള അറിവുകൾ ഉപയോഗിക്കുന്നതാണ് നല്ലത്. ഓരോരുത്തരുടെയും ശരീരം പലതരത്തിലാണ് ഇതിനെ പ്രതികരിക്കുക. അതുകൊണ്ടുതന്നെ ഇത്തരത്തിലുള്ള അറിവുകൾ ഒരു ഡോക്ടറുടെ നിർദേശപ്രകാരം മാത്രം ഉപയോഗിക്കുക. കൂടുതൽ അറിയുവാൻ ഈ വീഡിയോ കാണൂ.


''സി.ബി.ഐയെ ഓടിക്കാനുള്ള സര്‍ക്കാര് ശ്രമം പൊളിഞ്ഞു''-ചെന്നിത്തല\n''സി.ബി.ഐയെ ഓടിക്കാനുള്ള സര്‍ക്കാര് ശ്രമം പൊളിഞ്ഞു''- രമേശ് ചെന്നിത്തല\n''ഇടക്കാല ഉത്തരവില് സര്‍ക്കാറിന് സന്തോഷിക്കാന് ഒന്നുമില്ല''. എഫ്.ഐ.ആര് റദ്ദാക്കണമെന്ന സര്‍ക്കാറിന്‍റെ ആവശ്യം കോടതി തള്ളിയെന്നും രമേശ് ചെന്നിത്തല പറഞ്ഞു\n13 Oct, 2020 at 12:23 PM\nസി.ബി.ഐയെ ഓടിക്കാനുള്ള സര്‍ക്കാര് ശ്രമം പൊളിഞ്ഞെന്ന് രാമേശ് ചെന്നിത്തല. ഇടക്കാല ഉത്തരവില് സര്‍ക്കാറിന് സന്തോഷിക്കാന് ഒന്നുമില്ല. എഫ്.ഐ.ആര് റദ്ദാക്കണമെന്ന സര്‍ക്കാറിന്‍റെ ആവശ്യം കോടതി തള്ളിയെന്നും രമേശ് ചെന്നിത്തല പറഞ്ഞു. വടക്കാഞ്ചേരി ലൈഫ് മിഷന് ക്രമക്കേട് കേസിലെ സി.ബി.ഐ അന്വേഷണത്തിന് ഹൈക്കോടതി താത്കാലികമായി സ്റ്റേ അനുവദിച്ച പശ്ചാത്തലത്തിലാണ് രമേശ് ചെന്നിത്തലയുടെ പ്രസ്താവന. രണ്ട് മാസത്തേക്കാണ് അന്വേഷണം ഹൈക്കോടതി തടഞ്ഞത്. കേസില് എഫ്ഐആര് റദ്ദാക്കണമെന്ന യൂണിടാക്കിന്‍റെ ആവശ്യം കോടതി അംഗീകരിച്ചില്ല. യൂണിടാകിനെതിരായ സി.ബി.ഐ അന്വേഷണം തുടരാമെന്നും കോടതി വ്യക്തമാക്കി.\nവടക്കാഞ്ചേരി ലൈഫ് മിഷൻ ഇടപാടിൽ സിബിഐ അന്വേഷണം റദ്ദാക്കണമെന്നാവശ്യപ്പെട്ട് ലൈഫ് മിഷനുവേണ്ടി സി.ഇ.ഒ യു.വി ജോസും യൂണിടാക് എം.ഡി സന്തോഷ് ഈപ്പനുമാണ് കോടതിയെ സമീപിച്ചിരുന്നത്. വിശദമായ വാദം കേട്ട ജസ്റ്റിസ് വി.ജി അരുൺ കേസ് ഡയറി പരിശോധിച്ച ശേഷമാണ് ഇന്ന് ഇടക്കാല ഉത്തരവ് പുറപ്പെടുവിച്ചത്. ലൈഫ് മിഷനില് എഫ്.സി.ആര്.എ ലംഘനം നടന്നില്ലെന്ന സർക്കാർ വാദം കോടതി അംഗീകരിച്ചു. യൂണിടാകിനെതിരെയുള്ള അന്വേഷണത്തില് ഈ ഘട്ടത്തില് ഇടപെടാനാവില്ലെന്ന് കോടതി ചൂണ്ടിക്കാട്ടി. അതിനാല് യൂണിടാകിനെതിരെയുള്ള സിബിഐ നടപടികള് തുടരുന്നതിന് തടസമില്ല.\nഎഫ്.സി.ആര്.എ ലംഘിച്ചെന്നും ധാരണാപത്രം മറയാക്കി സർക്കാർ ഉദ്യോഗസ്ഥരും സ്വർണക്കടത്ത് പ്രതികളും ചേർന്നു വൻ വെട്ടിപ്പ് നടത്തിയെന്നുമായിരുന്നു സി.ബി.ഐയുടെ വാദം. എന്നാൽ റെഡ് ക്രസന്‍റും യൂണിടാക്കും തമ്മിലുള്ള കരാറിലും ഇടപാടിലും സർക്കാരിന് പങ്കില്ലെന്നും വീഴ്ചകൾ വിജിലൻസ് അന്വേഷിക്കുന്നുണ്ടെന്നുമാണ് സര്‍ക്കാരിന് വേണ്ടി ഹാജരായ സുപ്രിംകോടതി അഭിഭാഷകന് കെ.വി വിശ്വനാഥന് കോടതിയെ അറിയിച്ചത്.\nഹൈക്കോടതിയുടെ സ്റ്റേ എല്.ഡി.എഫ് സ്വാഗതം ചെയ്തു. ഇടതുപക്ഷ സർക്കാരിനെതിരായ ഗൂഢാലോചനയ്‌ക്കേറ്റ തിരിച്ചടിയാണ് കോടതി ഉത്തരവെന്ന് എല്.ഡി.എഫ് കണ്‍വീനര് എ വിജയരാഘവൻ പറഞ്ഞു. നിലനിൽക്കില്ലെന്ന് ഉറപ്പുണ്ടായിരുന്ന നിയമം ചുമത്തിയത് സർക്കാരിനെ കരിവാരി തേക്കാനാണെന്നും വിജയരാഘവന്.\nഅതേസമയം സ്റ്റേ പ്രതിപക്ഷത്തിനേറ്റ തിരിച്ചടിയല്ലെന്ന് മുല്ലപ്പള്ളി രാമചന്ദ്രന്. കോടതിയിലുണ്ടായത് അന്തിമ വിധിയല്ല. സർക്കാരിന് അഹങ്കരിക്കാൻ മാത്രമുള്ളതല്ലെന്നും മുല്ലപ്പള്ളി പറഞ്ഞു. എഫ്ഐആര് റദ്ദാക്കാത്തത് സര്‍ക്കാറിനേറ്റ തിരിച്ചടിയെന്ന് കേസിലെ പരാതിക്കാരനായ അനില് അക്കര എംഎല്‍എ. കോടതി വിധിയെ സ്വാഗതം ചെയ്യുകയാണ്. കേസില് നിയമ പോരാട്ടം തുടരുമെന്നും എം.എല്.എ പറഞ്ഞു.\nRamesh ChennithalaKerala Highcourtlife mission controversy